
MOȘTENIREA 


- Scenariu literar - 


CUVÂNT ÎNAINTE 


Auto-prezentările mi s-au părut totdeauna deplasate, 
dacă nu necuviincioase. Dacă fac, totuşi, o excepţie este 
pentru că publicarea unui scenariu de film poate părea - la 
noi - o incongruitate. (Recent, un critic cinematografic care 
de mulţi ani rosteşte şi scrie cu elan ceea ce au mai scris şi 
alţii, cu precădere italieni, afirma ritos că filmul se poate 
dispensa de „scenariu”, unicul creator fiind regizorul). 
Conform aceleiaşi mentalități publicarea unei piese de 
teatru (chiar mediocre) e un act de cultură, oricum; în timp 
ce a unui scenariu... Aşadar, consider că experienţa merită 
a fi făcută... 

In altă ordine de idei, singura importantă de altfel în 
cazul acestui scenariu, sunt câteva precizări de ordin 
istoric. 

Intrucát un film artistic nu este o reconstituire 
ştiinţifică în imagini, ci un act artistic de creaţie, care tinde 
să surprindă esenţa fenomenului sau evenimentului istoric, 
nici în acest scenariu nu mi-am propus o respectare stricto 
sensu a cronologiei, ori supunerea absolută faţă de litera 
documentului. Am căutat, dar nu e în căderea mea să 
apreciez în ce măsură am reusit sau nu, să infátisez una din 
coordonatele majore ale istoriei noastre naţionale: /upta 
pentru independență în pofida tuturor greutăților şi 
sacrificiilor cerute, luptă în care, de cele mai multe ori, cei a 
căror dezvoltare le-o asiguram prin jertfele noastre, ne-au 
lăsat singuri, conduşi de interese meschine şi egoiste. 

In aceste rânduri doresc doar să precizez principalele 
„abateri” pe care le-am făptuit conştient, în favoarea - cred 
eu - a expresivitátii artistice, a claritátii mesajului. 

1) Relația Bunic-Nepot (Mircea-Vlad Tepes). Am 
sugerat că nepotul ar putea fi Vlad Ţepeş, într-adevăr nepot 
direct al lui Mircea cel Bătrân, dar care e foarte puţin 


probabil să fi avut 10 ani, sau chiar să se fi născut în timpul 
vieţii lui Mircea. 

2) Câmpia Mierlei. Neputând şi neintentionánd să fac 
un film cronologic, am fost nevoit sá pun pe seama bătăliei 
de la Kossovopolje unele evenimente şi personaje care au 
participat la bătălia, ulterioară, de la Nicopole, care a avut 
loc după cea de la Rovine. Aşadar, prezenţa la Kosovo a lui 
Mircea, Sigismund de Luxemburg, a cavalerimii apusene, 
este o licenţă artistică, necesară - socot - pentru a sublinia 
una din ideile de bază ale filmului şi anume că în faţa 
puhoiului otoman Mircea (ca mai târziu Ştefan cel Mare ori 
Mihai Viteazul) a fost singur; „creştinătatea” multumindu-se 
cu făgăduieli ori cu ajutoare simbolice. 

3) In acelaşi sens am contopit, ca personaje, pe Ştefan 
Lazarevici al sârbilor cu Marko Kraljevici (care a pierit la 
Rovine, luptând în rândul oastei lui Bayazid) pentru a 
simplifica înţelegerea dramei pe care au trăit-o cei ce s-au 
supus, politiceşte, turcilor. 

4) Numele uzurpatorului nu era Neagotă, ci Vlad. Dar 
întrucât în film apar prea mulţi Vlazi, cred că s-ar fi produs 
confuzie. De altfel în folosirea numelor proprii mi-am luat şi 
alte libertăţi, căutând să leg - oarecum - sonoritatea lor, de 
caracterul personajelor. (Udobă, lercău etc... etc.). 


ISCOADA 


1417. Înserare... 

Prin codri neumblati, prin râpe întunecoase, prin vaduri 
de apă în care încep să lucească primele stele palide, pe 
şleauri acoperite de praf alb ca făina, - un călăreț al cărui 
păr argintiu îi cade pe umeri. Imbrácáminte simplă, de şiac, 
pieptar de zale, jumătate oştean de rând, jumătate ţăran... 
Conduce calul cu pulpe de fier. In urma lui, ca o umbră, un 
însoțitor tot vârstnic, cu arcul pe umăr; cucura de săgeți 
saltă în galopul calului. 

Intr-un luminiş, unde s-au oprit, se iveşte - nu se ştie 
de unde - un oştean cu un cal de schimb. Călărețul 
descalecă, pripit; calul sforăie, nările i se umplu de sânge, 
cade greoi pe o parte; în agonia scurtă copitele scurmă şi 
spulberă frunzele adunate pe jos... Omul care a înfăţişat 
calul de schimb pune un genunchi în pământ, sărută mâna 
bătrânului, ai cărui ochi au o lucire îngheţată. Insotitorul se 
tine deoparte, în umbră, tăcut. 

— Cum e? întreabă oşteanul. 

— Rău! zice scurt bătrânul. 

Oşteanul are un râs stins, fără veselie: „Atunci e bine. 
Cu răul suntem învăţaţi”... 

Bătrânul, îl priveşte lung, enigmatic şi sub această 
privire, puţin depărtată, puţin tristă, oşteanul se tulbură: îşi 
trage cu un gest scurt, stângaci cuşma de pe pletele 
încâlcite: „lartă vorba slabă...” 


Dar bătrânul a dat pinteni calului care a pornit ca 
săgeata, făcându-se nevăzut sub bolta neagră a pădurii. 
Trecând pe lângă oşteanul încă speriat, insotitorul îi aruncă, 
scurt: „Netotule...” 

— Se ţine bine, mormăie ivindu-se dintr-un tufiş un 
arcaş care până atunci fusese una cu pădurea; se ivesc 
pásind fără zgomot, ca vietátile pădurii şi alţii. 

— Slavă Domnului! răspunde primul oştean. 

O rază de lună străbate frunzişurile. În clipa aceea toţi, 
ca la un semn de nimeni dat, se fac nevázuti... Pădurea 
pare pustie, ca la începuturile lumii. 

Călărețul urcă un dâmb... 

„„.Şi deodată, în faţa lui se iveşte Dunărea, strălucind 
de mulţimea focurilor de pe podurile de vase ce se întind 
dinspre malul drept. Se aud ciocăniturile celor ce muncesc 
la ele - si mai departe, ca şi cum o puzderie de stele roşii ar 
fi căzut pe pământ, focurile taberei turceşti, zumzetul ei 
surd ca zvonul unui îndepărtat cutremur de pământ, care 
încetează pe neaşteptate - parcă retezat - şi clipa aceasta 
de linişte e înfiorătoare; apoi ascuţit, sfredelind noaptea se 
înalţă glasul muezinului: Allah-il-Allah-Muhammad-rassul 
Allah Allahu-Akbar... 

Bătrânul îşi dă pe spate gluga de pănură groasă. Părul 
alb, buclat, îi cade pe umerii încă drepti, puternici. 

Răsărind fără nici un zgomot din  stufurile 
înconjurătoare, o siluetă înaltă se iveşte lângă el: e un 
bărbat tânăr, cu faţa năpădită de o barbă deasă negru- 
albăstruie, în ţinută uşoară de luptă: cămaşă de zale, 
jambiere şi genunchiere de oţel, spadă scurtă, lată, în teacă 
de piele. Cu o mişcare sprintenă pune un genunchi în 
pământ, îi ia mâna, o sărută, se ridică iute. Sunt umăr lângă 
umăr, păr alb-păr negru, în lumina rece a lunii. 

Mircea îl priveşte cu o asprime sub care îşi ascunde 
iubirea de tată. 

— Cum te lauzi, Vlade? 

— Bine, Măria ta. 

— Oastea? 

— Gata. 


— Căpeteniile? 

— Cu credinţă până la moarte... 

— Sunteţi tineri, fiule... spune deodată Mircea, 
privindu-l ciudat. Sânge fierbinte. Vă perpeliti prin pustiurile 
astea... 

— Slujba, Doamne... spune Vlad, ferindu-şi totuşi 
privirea... 

— Aşa-i. Slujba... Adaugă încet, punându-i mâna pe 
umărul puternic, înzăuat: Slujba... copile... 

Şi ca şi cum s-ar supăra pe el însuşi pentru această 
trecătoare înduioşare: 

— Ai dat de ştire lui Izeddin? Unde-i luntrea? Vocea 
bătrânului e poruncitoare, joasă, aproape şoptită, ca şi cum 
ar şti că toţi trebuie să-şi încordeze auzul ca să prindă 
înţelesul cuvintelor. 

Tânărul Vlad Dracul încearcă să se împotrivească; 
tulburat: 

— Măria Ta, slăvite táicutá... nu e bine... 

Bătrânul îl priveşte mirat. Vlad se tulbură, se înclină: 

— Binevoieşte şi iartă.. Toate-s cum ai poruncit. 

Coboară dâmbul, se înfundă, pierind, într-un desiş de 
sălcii strâmbe, negre, şi de stuf fără de sfârşit. De undeva, 
iarăşi parcă de nicăieri, apare, un oştean bărbos: 

— Pe aici, după mine, ţineţi aproape... 

Dar însoţitorul, umbra Voievodului, îl dă la o parte, 
mormăind cu glas gros: 

— Vezi-ti tu de treaba ta... 

— Acasă toate-s bune... spune Mircea, şi adaugă pe 
tonul lui egal, parcă obosit, parcă nepăsător, parcă desprins 
de cele lumesti, care - de obicei - îi descumpáneste pe cei 
cărora le vorbeşte. Mihail, frate-tău, umblă cu tertipuri... 

Vlad trasare ca lovit în piept. 

— Nu pot să cred, tată! Una ca asta nu poate fi! 

Mircea îl priveşte, cu capul uşor plecat pe umăr. 

— Crede şi nu cerceta... spune el, surăzând. Feciorul 
tău creşte. Imi place de el. 

O undă de nelinişte umbreşte faţa lui Vlad Dracul. 


— E născut, Doamne, să slujească poruncilor ţării, 
spune cu vocea uşor tremurând. 

Bătrânul îşi apropie faţa de a lui: 

— De nevastă nu mă întrebi? 

— Ce face? Tremurul vocii s-a accentuat. 

— Bine. Face bine, spune bătrânul, parcă supărat, nu 
se ştie de ce. 

Cu un clipocit înfundat, oşteanul-veşnic însoțitor. 
Mezea, trage o ciobacă primitivă, dintr-un trunchi scobit. 

— Ştii si váslitul? Când vorbeşte cu el vocea lui Mircea 
e caldă, apropiată, ca şi cum ar vorbi unui copil. 

— Lângă Măria-ta trebuie să ştii de toate, mormăie 
însoţitorul. Dă mâna, Doamne, să nu scapi în nămol şi sá te 
îneci... 

— Măria Ta... încearcă ultima oară Vlad, dar tace 
smerit sub privirea rece a tatălui său. 

Fără nici un zgomot barca înaintează pe apele negre 
ale Dunării. In faţă, cu bărbia în pumn, Mircea ascultă vocea 
muezinului care suie, ca o pasăre de noapte, apoi se 
opreşte brusc - şi enormul zgomot al taberei se porneşte 
din nou, ca un vuiet de ape... 

Din tufărişurile malului drept, o umbră apucă vârful 
bărcii, o trage pe uscat. Mircea sare apoi varándu-si sub 
suman toporişca scurtă, de luptă, se ia după el, păşind 
sigur, ca şi cum ar vedea noaptea, cum şi vede. 

x 


La focurile ce sunt încinse mereu cu lemne, cu pomi şi 
cu mese şi paturi sfărâmate, cu icoane şi bucăţi de 
paraclise, - resturile gospodăriilor şi bisericilor prádate de 
ordia otomană - imaginea apocaliptică a acestei armate, 
aşa cum o văd ochii lui Mircea ce-o străbate netulburat, 
pierzându-se prin liota de negutátori, de curve, de dervişi, 
de robi şi roabe cu straiele sfâşiate şi goliciunea lucind alb 
în vâlvătaia purpurie a flăcărilor alternând cu smoala nopţii; 
totul într-o hărmălaie de glasuri ce strigă, se ceartă, gem, 
hohotesc, căci la marginea taberei sunt akîngiii, avangarda 
de cercetare, de pradă şi de îngrozire; acum, în repaos, 


vând, schimbă ori joacă în zaruri lucrurile de pradă: odájdii, 
cămăşi muiereşti de borangic, odoare bisericeşti pe care le 
spurcă, blănuri, arme, copii care urlă infricosati pe jumătate 
goi şi pe care-i pipáie lacomi, cu degete nervoase. Undeva, 
de un arbore stingher cu crengile chinuite, sunt spânzurați 
câţiva soldaţi şi un yúzbasi cu blană de leopard pe umeri le 
strigă vina pentru care au trebuit să moară: au băut apă din 
fântâni, ori fântânile sunt otrăvite de ariergarda lui Mircea; 
în altă parte, într-o mare groapă devenită hazna, o mulţime 
de otomani se zvârcolesc în chinurile pântecariei sau 
otrăvirii; cai nechezând sălbatic, sărind peste trupurile 
adormite sunt duşi la adăpat din butoaie păzite de ieniceri 
întunecaţi şi impasibili care alungă cu bice plumbuite pe cel 
ce încearcă să-şi ogoiască setea din apa hărăzită cailor, 
mult mai preţioşi decât oamenii si care întind zadarnic 
pumnii plini cu bani de aur, ori de argint... 

... Un fel de „ţară a nimănui” desparte această hoardá 
plină de o viaţă sălbatică, neinfránatá - de tabăra 
ienicerilor, tácuti, fanatici, îmbrăcaţi în caftane lungi, 
albastre, şi cucă albă cu pene de strut pe cap; iar în 
mijlocul acestui careu de fier, pe un dâmb, străluceşte 
cortul cât o cetate al sultanului Mehmet | Çelebi... In jurul 
cortului, pe mai multe rânduri, drepţi, tácuti, impenetrabili - 
ienicerii stau de strajă, drepţi, ca şi lăncile lor. 

Oprit undeva, într-o mică vale, Mircea priveşte 
îngândurat acest zid omenesc, tăcut ca pietrele, nemişcat 
ca si ele - în timp ce din cortul Sultanului răzbate, stins dar 
distinct, zvonul unei zgomotoase petreceri. 

Un fâşâit de paşi prin iarba uscată îl face să se 
întoarcă. lvit din intuneric, cu barda în mână, Mezea i s-a 
pus în faţă... Se aude un râs ca un chitcáit, apoi în lumina 
părelnică, jucăuşă, se iveşte un bey máruntel, în ţinută de 
luptă, cu chivára cu tugui ce-i acoperă jumătate de faţă, 
trasă mult peste turbanul de mătase albă. Un semn al lui 
Mircea şi Mezea se mistuie în întuneric. 

— Ai venit totuşi! se mirá beyul, pocnindu-si fără 
zgomot palmele. 


— Nu ne înţeleseserăm că am să vin, Izeddin-Bey? 
spune cu acelaşi calm, oarecum nefiresc, Mircea şi adaugă, 
parcă în treacăt: Sunteţi multi... 

— Foarte mulţi, Emirdji. De data asta foarte multi... 

— Atunci de ce nu treceţi Dunărea? 

S-au aşezat între nişte scorburi. Din pricina 
întunericului, a focurilor ce dántuie ca nişte diavoli roşii, tot 
peisajul e straniu, nedefinit, amenintátor; crengile unor 
sălcii bătrâne, negre, putrede, se răsucesc deasupra lor, ca 
nişte şerpi. Cei doi sunt cam de aceeaşi vârstă dar 
deosebirea dintre ei e izbitoare: turcul e agitat, aruncă 
priviri hăituite, trage cu urechea, din când în când îşi pune 
degetul pe buze, se frământă, îşi pipăie armele, în timp ce 
Mircea pare că se amuză de neliniştea lui. 

— De ce nu treceţi Dunărea? şi o rază de flacără 
depărtată face ca ochii lui să lucească reci, parcă de 
gheaţă. 

Frământându-şi degetele subțiri, arămii,  Izeddin 
vorbeşte în şoaptă, pătimaş, oarecum furios pe el însuşi că 
nu izbuteşte să clintească încrederea în sine (sau în ceva ce 
el nu izbuteşte să înţeleagă) a celuilalt. 

— Pentru că... pentru că aşteaptă ca tu să înţelegi... 

— Ce? 

— Că nu te mai poţi împotrivi... Emirdji. Atâta timp cât 
am nădăjduit că pot rămâne stăpân pe mine însumi, ţi-am 
fost alături... N-am avut noroc, nici eu, nici tu... 

Impasibil, Mircea ascultă. Cuvintele lui Izeddin ori 
necurmatul vuiet al taberei, nu se poate şti. 

— Musa, fratele Sultanului, pe care l-am sprijinit după 
sfatul tău, e în lanţuri... Poate să-l omoare în noaptea asta, 
poate să-l ierte... 

— De ce nu treceţi Dunărea? 

Fără voia lui, Ilzeddin mărturiseşte: 

— La Rovine Mehmet, Sultanul de azi, era un copil. Dar 
s-a înfricoşat atât de tare, încât n-a uitat... 

Un surâs fugar pe faţa frumoasă a bătrânului Mircea. 

— Şi ce aşteaptă? Să mor eu? 

Izeddin-Bey îi ia mâinile, le strânge, se apleacă asupra 
lor ca şi cum ar vrea să le sărute ca să-l convingă; le 
scutură scos din fire: 

— Venetieni, genovezi, creştini de-ai tăi sunt la el în 
cort şi-l linguşesc... De ce nu vrei să înţelegi? Ai rămas 
singur! 

— Totdeauna am fost singur... aruncă, parcă în treacăt 
bătrânul. 

— Ascultă bine... dacă mai esti în stare sá asculti... 
Genova, Veneţia, Bizanțul au iscălit înţelegeri... 

— Eu nu sunt negutátor, să-mi scot paguba pe 
spinarea ţării... 

— Ştiu. Eşti ostean. Cel mai bun al creştinătăţii. Dar 
dacă vei fi biruit acum... şi vei fi. O ştii. Atunci împrejurările 
vor fi altele... şi poate nici tu nu vei mai fi... cu 
încăpăţânarea ta... Mulţi dintre boierii tăi, cei mai apropiaţi, 
gândesc că a sosit vremea să... 

— Ştiu! 

— Sigismund al Ungariei nu-ţi va sări nici acum într- 
ajutor... 

— Ştiu! 

— La Curtea de Argeş pe ascuns... pe ascuns de tine... 
soli de-ai lui Mehmet... care sunt creştini de-ai voştri... 

— Ştiu şi asta... Şi, spre mirarea celuilalt, începe să 
râdă. Apoi îi spune, cu un fel de bunătate: Ti-e tare frică, 
prietene Izeddin... 

Ca izbit în piept, bătrânul turc are o tresărire de mânie, 
repede dispărută. Cu un zâmbet resemnat: 

— Aşa este. Pentru că ţi-am fost prieten. Ti-am fost 
aliat împotriva stăpânului de azi. O să mă cheme... în seara 
asta... sau mâine seară... S-ar putea să porunceascá să fiu 
ucis pe loc, în faţa lui... ori să mă trimită sol la tine, să te 
lámuresc... şi să-mi tragă în ţeapă copiii dacă nu izbuteşte 
solia... ori să-i pară bine că n-a izbutit solia şi să-mi dea 
şefia akîngiiilor, poruncindu-mi să pustiesc totul... La noi, 
niciodată nu ştii ce-ţi aduce clipa următoare... 

— De aceea veţi pieri. Cândva. Nu se ştie când, dar 
veţi pieri. Tot ce-i clădit numai pe bunul plac al stăpânului, 
pe jaf, ori numai pe puterea săbiei nu dăinuie... 

Cu mişcări nervoase Izeddin îşi descătărămează 
mantaua, i-o aruncă pe umeri... Işi scoate coiful cu tugui şi 
obrăzar de zale şi i-l întinde. 

— Vino... 

— Vin. 

Cu pasul lui apăsat, liniştit, Mircea îl urmează. Pe 
neaşteptate bătrânul bey se întoarce, cu un zâmbet 
răutăcios: 

— Nu te temi că te dau pe mâna lui, ca să-mi 
răscumpăr păcatele? 

— Nu. 


— De ce? 
— Pentru că... spre deosebire de fraţii 
mei creştini, voi aveţi cuvânt. ŞI-I 
ţineţi. Deocamdată. 
— Atunci de ce nu vrei să te închini? 
— Pentru că nu-mi place vorba asta. 
Şi mai ales ce e în spatele ei. 

x 


Cortul Sultanului Mehmet | Celebi. O 
somptuozitate copleşitoare, totuşi având 
un aer forţat. Protocol exagerat, imitat după cel bizantin 
dar degradat, trivializat. Sclavi albi şi negri pândesc 
înfricoşaţi, să ghicească cea mai mică dorinţă a mesenilor, 
care - deocamdată - admiră un spectacol: hadâmbi 
musculoşi cu trupul lucind de uleiuri se luptă pe covoare de 
Smirna;  odalisce se răsucesc lasciv; scamatori fac 
giumbuslucuri, totul amestecat, totul deodată fără nici o 
noimă, sub privirea placidă a lui Mehmet care seamănă 
uluitor cu tatăl său Bayezid Fulgerul, însă în trăsături, în 
gesturi, în priviri se vădeşte mai moale, mai perfid, mai 
ascuns. 
Un sol plin de praf, se aruncă cu faţa la pământ: 

— Lumină a Răsăritului, stăpâne, solia împăratului 
Grec Manuel se apropie... 

— Să se apropie dar...râde Sultanul si se întoarce spre 
vecinul său, un cavaler apusean în armură sub care se 
sufocă; e gras, mătăhălos, beat, cu părul năclăit în ochi - 
Jean de Nemours - străjuit fidel de pajul său, un adolescent 
de o frumuseţe răpitoare, cu gene lungi albăstrii, mereu 
plecate - pe care-l soarbe din ochi un şeic arab, negricios, 
uscat, ager ca un şoim. 

Sultanul e numai lapte şi miere; încearcă izbutind pe 
jumătate, să imite „bunele maniere” care în epocă şi în acel 
spaţiu erau cele statornicite în Palatul Blacherne din mult 
jinduitul Constantinopol. 

— Márturisiti, nobile comite Jean de Nemours, că nu ati 
regretat „captivitatea” care, de la Nicopole, vă face nu 
ostatecul, ci prietenul şi sfătuitorul nostru în tainele felului 
de-a lupta al oştilor apusene... 

— Mărturisesc! CONFITEOR! mugeşte contele, năuc, 
primind din mâinile de alabastru ale pajului o cupă uriaşă 
pe care o goleşte direct în gâtlej cu un gálgait fericit... 

Replica sultanului a fost receptionatá de cei cărora - 
indirect - li se adresa. 

— Şi eu mărturisesc, messer Giovani...se apleacă spre 
urechea vecinului sáu, un venețian cu boneta de catifea 
mult trasă pe ochii osteniti, trimisul Genovei - gras, tânăr, 
plin de sine - că spectacolul prostituării cavalerimii apusene 
în faţa Antihristului, má îngreţoşează... 

— Nu mai mult, messer Bartolomeo, decât s-a scârbit 
Consiliul celor zece al Serenissimei Republici Venețiene, 
aflând că Genova... pe care o reprezentaţi cu atâta 
admirabilă abilitate... furnizează tunuri aceluiaşi Antihrist... 

Sultanul i-a urmărit cu atenţie, luând delicat dintr-o 
cupă de aur smochine proaspete, pe care se mulţumeşte să 
le frământe între degete şi sá le dea unei maimutici, pe 
care un pitic o tine de un lántug de aur. 

— S-ar părea, Messeri, că urziti un complot împotriva 
noastră... 

Amândoi neguţătorii se înclină profund: 

— Într-adevăr, Stăpâne! complotăm cum să vă fim cât 
mai agreabili... 

— Toarná-mi vin, scumpul meu Anne! Schimonoselile 
acestor negutátori îmi întorc matele pe dos, spune cu 
vocea-i de bas si ca să fie auzit, Jean de Nemours, 
instructor întru  stratagie apuseană al  căpeteniei 
necredincioşilor. 

Perdeaua de mătase a cortului interior se dă la o parte: 
intră un fel de „Şef al protocolului” bizantin, care şi-a pus în 
slujba - otomanilor, încă fruşti, cunoştinţele şi subtilitatea, 
se prosternează, cu fruntea la pământ, apoi, ridicându-se, 
spune cu o voce răsunătoare, metalică. 

— Sevastocratul Theophilos  Kondilas, trimisul lui 
Manuel al II-lea Bazileu Autocrator al Constantinopolului si 
căruia Strălucirea Ta îi îngăduie sá se însuşi numească 
prieten şi aliat credincios, cere cu umilinţă favoarea de a-şi 
prosterna fruntea în táráná, neputând suporta strălucirea 
sublimă... 

(În timpul acestei litanii lătrate, cei doi emisari 
comerciali ai Republicilor Venețiene şi Genoveze - 
şuşotesc: „Acum cinci ani era Parakimomen la curtea din 


Constantinopolis... Îl chema Theophrastos Dukas... S-a 
turcit. Grecii simt totdeauna de unde bate vântul”... „Ca şi 
pânzele  corăbiilor genoveze”... „Am învăţat de la 


incomparabila şcoală a Veneţiei”... etc. etc. etc.) 

Doi kitoniti în costume strălucitoare menite şi ele să 
dea o înaltă idee despre măreţia curţii bizantine, intră şi 
intonează un salut din trompetele curbate de aur. Sunt 
urmaţi de patru oşteni-mercenari: un normand în zale de 
argint, cu teribila secure cu două tăişuri, un vareg bărbos 
cu pieptar de piele țintuit în aur şi o spadă uriaşă dreaptă, 
un bulgar cu opinci din piele de cerb, un tuareg cu fruntea 
vopsită albastru şi ochii daţi cu henné, care înaintează şi 
depun în faţa Sultanului darurile tradiţionale: arme 
strălucind de pietre preţioase, şoimi, vase de aur; - în fine 
se îveşte şi înaltul demnitar bizantin, om în vârstă, cu o 
tăietură bizară a bărbii albe, cu faţa obosită dar arogantă, 
într-o strălucitoare ţinută de gală... 

— Sunt curios... se va prosterna? întreabă destul de 
tare ca să fie auzit sau tocmai ca să fie auzit, messer 
Bartolomeo. 

Sevastocratul se pierde o clipă, schiteazá gestul 
înclinării; în clipa aceea - la un semn neglijent al Sultanului, 
fostul parakimomen înaintează şi cu un zâmbet obsecvios Íl 
ia de braţ pe demnitarul bizantin. 

— Măritul nostru stăpân vă îngăduie să nu vă 
prosternati cu fruntea în ţărână... 

Abordând un zâmbet recunoscător, la fel de fals, 
Sevastocratul se înclină adânc, şoptind din colţul buzei, 
spre dragoman: 

— Porcule... 

— Invidiosule... susură acesta, suav. 

— Primim bucuroşi aceste daruri, spune cu studiată 
nepăsare Sultanul Mehmet, făcând un gest plictisit să i se ia 
din faţă. „Vedem în ele chezásia unei prietenii sincere”. 

— Cine cucereşte pe cine? Turcii pe bizantini, ori 
aceştia pe turci?... Dacă luăm în considerare ipocrizia 
moravurilor... şopteşte, virtuos, messer Bartolomeo. 

Sultanul a ridicat vocea; toţi ascultă incremeniti. 

— Căci dacă țelul părinţilor noştri, în iureşul lor biruitor, 
a fost Constantinopolul, gândul nostru este altul. Chezásia 
păcii. De aceea ne aflăm acum cu oştile noastre la Dunăre. 

Meterhanalele răsună afară. Trag tunuri. Perdelele 
cortului mare, în care - ca într-o găoace de mătase - e 
cortul de gală, se dau la o parte: o mulţime de curteni, dar 
mai ales de căpetenii militare pe faţa cărora sclipeşte un 
zâmbet sfidător, privesc ceremonia diplomatică... Printre ei, 
mult în spate, Mircea, cu obrazul ascuns de coiful lui 
Izeddin... 

Cu un gest elegant, în timp ce kitonitii intoneazá din 
trompetele lor de aur sunete martiale si vag religioase, 
Sevastocratul ráspunde: 

— Dorinţa cea mai arzătoare ce incendiazá cu focul ei 
roditor inima îndrăgostită de pace a stăpânului meu... 
Bazileul Autocrator... 

(Messer Giovanni comentează: Ai văzut, messer 
Bartolomeo, cât au decăzut? N-are curajul să pronunţe 
adevăratul titlu al Bazileului: „De Cristos iubitul şi de Cristos 
iubitorul împărat Autocrator”... „Se simt pierduţi” etc.) 

— „este ca, împreună lucrând pentru binele 
popoarelor ce se aşează smerite sub părinteasca 
oblăduire... 

— Dar nu se aşează! plezneşte, spărgându-se de 
mânie reală ori jucată, vocea Sultanului. 

S-a îmbujorat la faţă. Toti îl ascultă, tinándu-si 
răsuflările. 

— Cel ce ne pândeşte din bezna de dincolo de Dunăre, 
netrebnicul ghiaur Emirdji, netrăgând nici o învăţătură din 
înfrângerea pe care părintele nostru Strălucitul Sultan 
Bayezid a prăvălit-o asupra lui la locul numit Rovine... 

(In timp ce Sevastocratul „soarbe” cu diplomatice 
delicii aceste cuvinte, messer Giovanni şi messer 
Bartolomeo, care alcătuiesc un fel de ,cor” îşi soptesc: 
„Parcă la Rovine românii l-au zdrobit pe Bayezid...”). 

— Dilecte amice, istoria popoarelor mici, indiferent 
cum a fost ea”, o scriu popoarele mari, după dictarea 
providentei şi a trufiei lor... 

Sultanul continuă, atátándu-se singur, ceea ce sclavilor 
le produce o cumplită spaimă, ca şi cum ei ar fi vinovaţi de 
această mânie, ce repede se poate abate, să se descarce, 
asupra capetelor lor... 

— A îndrăznit el... un vierme! să se amestece în 
treburile noastre de succesiune... Să sprijine, împotriva 
noastră pe fratele nostru rătăcit, Musa... 

Messer Giovanni (ori Bartolomeo, n-are importanţă 
care) zice cu o strâmbătură: . 

— Mă tem că vom asista la un epilog sângeros al 
acestei cine, altfel demnă de un Lucullus oriental... 

După ce a rămas niţel pe gânduri, Sultanul devine 
„Curios”: 

— Fratele nostru e bine? Are tot ce-i trebuie?... Tonul e 
dulceag. Faţa ambasadorului căruia îi este destinată 
această demonstraţie, e impasibilă. 

După o închinăciune adâncă, Dukas, fostul 
parakimomen raportează: 

— O duce numai în huzur... şi-n fiece clipă buzele lui 
înalţă mulţumiri înlăcrimate către fratele său milostiv... 

— Mi-e dor să-l văd... Pe unde se va fi aflând?... se 
„interesează” Sultanul. 

În clipa următoare, zornăind din lanţuri, o momâie 
păroasă, în zdrente imunde, cu picioarele goale, pline de 
răni ulceroase şi cu ochii rátáciti, este adusă pe sus, căci nu 
poate umbla - de doi ieniceri tineri, frumoşi, impasibili. 

— lertare... iertare... frate scump şi Stăpâne... Buzele 
vinete, crăpate, buboase dezvelesc o gură fără dinţi... 

— Aud că ai de toate... Ce-ţi mai doreşti bunul meu 
frate care atâta m-ai iubit? întreabă Sultanul cu bunătate. 

— Moartea... sopteste Musa. 

In spatele lui s-au ivit, imediat, doi gealaţi unul cu un 
iatagan strălucitor, celălalt cu un snur de mătase neagră, la 
capete cu două bule mici de aur... 

— Cuvine-se sá nedreptátim un frate scump şi 
credincios neîndeplinindu-i dorinţa? se întreabă Sultanul, 
întorcând imperceptibil capul spre gealatul ce ţine, cu 
solemnitate, şnurul. Acesta, cu o mişcare abilă îi înfăşoară 
gâtul, rupându-i totodată grumazul: troznetul sec se aude 
distinct. Trupul slăbit al fostului sultan Musa Gelebi, n-are 
nici o tresărire măcar: gealatul se înclină, ca un actor ce-ar 
aştepta aplauze. 

— Bine, spune Mehmet apoi, grațios, Sevastocratului: 
Cred că prietenul şi aliatul nostru Bazileul Manuel va fi 
mulţumit. Căci fără ajutorul său, răposatul nostru frate 
Musa... (cineva acoperă trupul cu un covor subţire) ar fi 
ajuns unealta lui Emirdji Valahul, ale cărui pofte de mărire 
tintesc spre Constantinopol... 

Sevastocratul spune, cu studiată neglijenţă: 

— Noi l-am sfătuit mereu pe Mircea care se intitulează 
sfidător „mare voievod şi domn, singur stăpânitor a toată 
ţara Ungrovlahiei şi a părţilor de peste munţi, încă şi spre 
părţile tátárásti şi herteg al Amlasului şi Făgăraşului si 
domn al Banatului Severinului şi de amândouă părţile peste 

toată Podunavia, încă până la Marea cea Mare şi singur 
stăpân al cetăţii Dârstor.”... l-am sfătuit să-şi vadă de 
lungul nasului... încheie vulgar Sevastocratul. 

Sultanul care a ascultat cu vizibilă enervare înşiruirea 
titlurilor lui Mircea, spune mâncând cuvintele: 

— Atunci sfătuiţi-l... pentru ultima oară! Mergeţi în 
satul său, la Curtea de Argeş unde-şi creşte porcii şi oile... 
şi sfătuiţi-l! 

— Dorinţa Majestăţi voastre e poruncă pentru mine... 

Sultanul continuă: 

— ...Bátránul ghiaur, căzut în mintea copiilor, nu vrea 
să stea de vorbă cu nimeni... (din nou cei de faţă îşi ţin 
respiraţia întrucât nu ştiu nici ce se pregăteşte, nici ce va 
urma)... credinciosul nostru Djandjaroglu Izeddin, Beyul de 
Kastamonu... E bătrân, s-ar putea bănui că e şi intelept. Dar 
oare mai trăieşte? Nu l-am văzut de mult... Ne ocoleşte. Nu 
ştie cât îl iubim... 

Ca împins de o mână nevăzută, bătrânul bey mătură 
cu barba sa albă, rară, covorul din faţa Sultanului. 

— Lumină a Răsăritului, mângâierea credincioşilor, 
sprijin al celor slabi... 

— Tot aşa îi spuneai şi acelui câine! - zice Sultanul, un 
gest spre cadavrul fratelui său. 

Gata să intervină, căci nu se ştie ce va hotărî Sultanul 
în clipa următoare, cei doi gealaţi îl încadrează pe Izeddin... 

— Nu... nu... zice Sultanul. Poate mai târziu... Dacă nu- 
şi va îndeplini solia... Căci îi incredintám solia să ne aducă 
închinarea valahului... Să-i spună că e destul să ridicăm 
degetul mic şi să-l zdrobim... dar că vrem pace... 

— Am înţeles, Stăpâne... 

— Şi acum... Sultanul bate din palme. Meterhaneaua 
scoate sunete stridente. Pânzele cortului interior sunt trase 
astfel încât curtenii şi ostaşii să nu mai asiste la ceea ce va 
urma: un stol de cadâne intră gratioase, fâlfâind mátásurile 
subţiri ce le acoperă trupurile tinere şi goale. 

Jean de Nemours mugeşte: 

— De atâta subtilitate grecească, mi s-a uscat gâtlejul! 

Frumosul paj, cu ochii plecaţi, îi toarnă vin. 

Doi robi târăsc de picioare hoitul fostului sultan Musa. 
Trec prin faţa celor doi italieni. 

— Aţi avut o imagine, messer Bartolomeo, de cum va 
arăta Europa, sub luminata stăpânire otomană... printre 
altele şi cu ajutorul nostru... 


În ciobeica ce-l duce peste Dunărea cea năpădită de 
ceata dimineţii, Mircea e cufundat în gânduri... 

NEPOTUL 


1417. Curtea domnească de la Argeş. În zori. 

O dárá de lumină străbătând vitraliul unei înalte 
ferestre ogivale, luminează misterios o sală înaltă, cu bolți 
svelte, cu o mare sobă de faianţă ale cărei cahle reprezintă 
scene de turniruri cu cavaleri apuseni. 

In mijloc, pe dalele de piatră, o armură completă, 
pentru trupul unui copil, străluceşte ca argintul. 

Intr-o strană incomodă, pe pupitrul căreia lumânările 
de ceară de albine au ars de mult, un călugăr doarme 
sforăind subţire, cu degetul încremenit pe o bucoavnă din 
care pesemne citea când l-a pălit somnul. 

Baldachinul unui pat uriaş, cu coloanele fin sculptate 
se dă încet, cu grijă la o parte şi se iveste fetisoara subţire, 
plină de viaţă, de neastâmpăr, a unui copil în jur de zece 
ani. Ochii foarte mari, negri, cercetează odaia, ca şi cum ar 
vedea-o pentru prima dată... Lipăind cu tălpile goale şi 
tinándu-si poalele cámásoiului de in, sá nu se târâie pe jos, 
se învârte, ţopăie în jurul armurii, sărutând-o ca pe o fiinţă 
vie; îşi dă pe ochi, cu două degete, strâmbându-se cu niticá 
apă neîncepută dintr-un lighenas de argint; îşi trage nişte 
ciorecei negri şi încălțări de piele roşie cu vârful lung şi 
ascuţit, totul cu mişcări pripite... apoi aşează ligheanul cu 
apă în echilibru instabil deasupra capului călugărului, astfel 
ca la cea mai mică mişcare să-l inunde... lese ca o vulpe... 

„se strecoară în cămările domneşti, pline ochi cu 
butoaie, balerci, cărnuri, şunci afumate, grâne, faguri, peşti 

afumati... îşi întinge degetele în ulcioarele cu miere, 
lingându-şi-le cu nesat, se luptă cu nişte sunci şi table de 
slániná care devin ,dusmani” si sunt cásapiti cu un cuţitoi 
găsit prin preajmă, apoi se catárá pe o lucarná, trece pe o 
cornişă care de veche ce e se îndoaie sub putina lui 
greutate, gata să-l azvárle în santul de apărare; se 
ghemuieşte în arcada adâncă a unei ferestre, privind cu o 
ciudată şi încordată curiozitate ce se petrece înăuntru. 

O încăpere mobilată în stil oriental, înăbuşitor; un 
bărbat subţire, cu o barbă neagră foarte ciudat potrivită din 
brici şi trăsăturile marcate de o nesinceritate devenită a 
doua natură, îşi dezbracă rasa de călugăr - o rasă veche, 
murdară, flendurită parcă de câini, sub care poartă un 
costum bizantin, simplu: tunică până peste genunchi, 
pantaloni pe picior, cizme de marochin. 

În clipa când intră Doamna Elisaveta, soţia lui Mihail, 
fiul mai mare al lui Mircea - o femeie la vreo 40 de ani, 
uscată, păstrând urmele unei foste frumuseti pe care însă a 
întunecat-o definitiv pizma şi vanitatea, poartă „/a coiffe” 
occidentală, ce atârnă dintr-o pălărie ascuţită şi lungă, iar 
trena e dusă de un paj abia ieşit din copilărie. Sevastocratul 
Kondilas se înclină începând, numai din buze, căci gândul îi 
e vizibil în altă parte, un complicat compliment: 

— Aşa cum dimineaţa, alungând cu degetele ei de roză 
negurile nopţii ne răcoreşte inima, tot astfel... 

— V-a văzut cineva intrând? îi taie avântul autoritara 
doamnă. Vocea e neplăcută, scártiitoare. 

— Numai în rasa acesta puturoasá de călugăr slavon, 
Slăvită Principesă. Pot îndrăzni să întreb dacă şi-a făcut 
strálucita apariţie Măria Sa Mircea, ilustrul apărător al 
Crestinátátii? 

— Nu. Se face nevăzut cu zilele... cu săptămânile... si 
tot timpul ai simtámántul că e undeva pe aproape, că va 
răsări pe neaşteptate, nu se ştie de unde... Dar se află aici, 
soţul nostru, Principele Mihail, domnitor regent... 

— Nu voi ascunde perspicacităţii incomparabile a 
Máriei Tale, cá tratativele cu Voievodul Mihail merg greu... 
Tot timpul pare că... ar avea nevoie de o incuviintare... 

— Da... spune ea, cu buzele subţiri strânse. Apoi 
privindu-l în ochi: Se teme. Dacă află bătrânul... 

— Care se zice că ar fi bolnav... 

— Bolnav? râde ea. Toată ziua călare... Prin păduri... la 
oaste... Oaste care numai el ştie unde se află... Căci în 
Oastea cea Mică, a boierilor, nu mai are încredere... 

— Cum merge pregătirea llustrului vostru fiu, prinţul 
Dan, care - în cazul când se va ajunge, totuşi, la 
înţelegerea paşnică şi inteleaptá pe care-o dorim, în 
interesul Crestinátátii, va reprezenta Curtea domnească de 
la Argeş pe lângă strălucitul Padişah? 

O infinită mândrie maternă se zugráveste pe faţa, 
odată frumoasă, acum vădind numai autoritate nesigură de 
ea însăşi, numai voinţă şi încăpățânare, însă lipsită de 
lumina inteligenţei, a doamnei Elisaveta. 

Bate din palme. Doi slujitori, făcând temenele 
stângace, introduc pe Dan, adolescent cam puhav, 
îmbrăcat într-un strălucitor veşmânt apusean, dar cu un 
mic turban de mătase vişinie ce-i acoperă urechile, niţel 
clápáuge. 

Kondilas se înclină adânc. Tânărul îi răspunde la fel, 
căutând aprobarea în ochii, acum topiţi, umeziti de 
dragoste ai mamei. Vocea însă dezminte sentimentele ce o 
animă: e aspră, tăioasă: 

— Fiule!... Acum ne vom închipui că eşti în faţa 
Măritului Padişah şi i te închini după cuviinţă... şi după cum 
ai căpătat învăţătură. 

Dan îl priveşte lung pe Kondilas, ca şi cum l-ar cântări, 
apoi se prosternează cu eleganţă, rostind cu glas cântător: 

— Lumină a Răsăritului, mângâierea credincioşilor, 
toiag al celor slabi... 

Când se ridică, doritor de-a fi apreciat, se trezeşte cu 
un pumn de noroi, gáinat de ciori şi pietricele, pe care micul 
Vlad - vărul său primar - le-a adunat de pe prichiciul 
ferestrei şi i le-a aruncat în obraz. 

Cu un strigăt de mânie Doamna Elisaveta se 
nápusteste spre fereastră, dar nu mai e nimeni. Vlad a sărit 
în gol... 


22 


şi se opreşte pe umerii unui străjer mustăcios, 
căruia îi face semn cu degetul la buze, să nu-l dea de gol. 
— Auleu, Măria Ta, odată ai să-ţi rupi oscioarele... 
* 


Pe întunecatele coridoare ale palatului o forfotă 
ciudată: tot felul de figuri, înveşmântate astfel ca să nu 
atragă luarea aminte, dar tocmai din această pricină, prin 
aerele tainice cu care se strecoară pe lângă pereţii 
acoperiti cu arme, atrag luarea aminte a micului Vlad (a 
cărui cămaşă albă e acum ruptă şi neagră de murdărie) şi 
care îi urmăreşte... 

Doi dintre ei, Paharnicul Ene Udobă, mărunt, grăsuliu, 
cu carnea obrajilor ca gelatina, părând mereu că se teme 
să nu primească un picior în spate, şi celălalt, înalt, cu 
picioarele arcuite, faţa foarte neagră în contrast cu părul 
alb, om încă tânăr, Slugerul lercău, se strecoară spre o 
capelă interioară, mică, inábusitoare din pricina fumului de 
tămâie pe care un protodiacon o împrăştie cu mişcări 
nervoase, ca şi cum ar vrea să ascundă ce se petrece 
înăuntru; şi tocmai din pricina fumului des micul Vlad se 
strecoară nebăgat în seamă, se caţără în clopotniţă, de 
unde vede ce se petrece în pronaos. Aici Mihail, fiul mai 
mare al lui Mircea, la vreo 40 de ani, frumos, ocolind însă 
mereu privirile celui cu care vorbeşte, stă, cam incomod din 
pricina îngustimii locului. Înghesuit într-un bărbat puternic, 
roşcovan, cu părul galben ca paiul tuns cu oala care - 
mânios - bate darabana cu degetele pe genunchi. Când 
intră şi cei doi boieri, atmosfera devine sufocantă; par că 
sunt Încuiați într-un dulap. 

— Paharnicul Ene Udobă... şi Slugerul lercău... zice 
Mihail, cu o voce foarte subţire pentru trupul său împlinit. 
Are şi o uşoară sâsâială. 

— Îi cunoaştem. Şi vocea străinului, Kazimierz Jagellon, 
se înalţă făcând să vibreze aerul în jur, spre neplăcerea lui 
Mihail care-i face semne inutile. 

— Este strigător la cer ca eu, trimisul Regelui Vladislav 
al Poloniei, eu însumi un Jagellon, să fiu nevoit a umbla pe 


23 


ascuns, în straie de popă eretic, pline de păduchi, numai 
pentru că voievodul Mircea, pe care moartea pare să-l fi 
uitat... 

— Puneti strajă gurii, Cneazule Kazimierz! se mânie, 
pentru o clipă schimbându-se cu desăvârşire, Mihail, în timp 
ce Ene Udobă aruncă priviri hăituite în toate părţile. Dar 
trufaşul polon nu dă atenţie întreruperii. 

— ... nu vrea să înţeleagă că stăpânul meu nu se poate 
lăsa acum târât într-un război fără rost şi fără sorţi de 
izbândă. Regele Sigismund al Ungariei atâta aşteaptă, ca 
oastea polonă să se depărteze de graniţele noastre pe care 
le priveşte cu ochi lacomi... 

— Tractatul dintre Maiestátile lor Vladislav al Poloniei, 
Sigismund al Ungariei şi tatăl nostru, Mircea Voievod, 
alături de care domnim, prevedeau intrarea în luptă îndată 
ce páganul s-ar fi ivit la Dunăre... spune cu reproş Mihail. 

— Intocmai, cum aţi binevoit a spune, Măria Ta... zice 
Ene Udobă. 

Polonezul tistuie supărat. 

— Nu poate voievodul Mircea pricepe că Padişahul 
vrea pace spre miază-noapte, ca să-şi încheie odată 
socotelile cu Bizanțul! spune solul polon, trecând peste 
menţionarea tratatului. Bizanțul e un cap fără trup, un măr 
copt, un cuib al schismei... 

— Trimisul Bizanțului... şi el silit a umbla în haine 
răpănoase, ne îndeamnă, la rândul său, la înţelegere cu 
Padişahul, care având astfel drum slobod către Ungaria şi 
Polonia şi-ar întoarce ochii dinspre Constantinopol... 

— Intocmai, cum aţi binevoit a spune... zice Ene 
Udobă. 

— Dar Măria Ta, care curând vei fi singurul stâpân al 
ţării, Măria Ta ce gânduri ai? 

Mihail caută sprijin la cei doi boieri, care îşi feresc 
privirile. Spune cu amărăciune: 

— N-au trecut trei ani de când vecinii noştri, regii 
Poloniei şi Ungariei, s-au legat cu înfricoşat jurământ... 

Polonul îl priveşte cu un fel de milă: 

— Serenissime Princeps! Veţi domni în curând, singur. 
E bine să ştiţi că tratatele sunt nişte petice de piele de 
vitel... Mai bine sau mai rău tăbăcită... 

— Aşa e! Aşa este! Ţara are nevoie de pace! spun cei 
doi boieri. Văzând că Mihail se încruntă, Ene Udobă o drege: 
Bineînţeles, dacă Măria Ta, crezi altfel, altfel să fie! 

De sus de unde e cocotat, micul print aruncă un colac 
de funie care se încolăceşte ca un şarpe, ori ca un lat de 
ştreang în jurul gâtului gros al lui Ene Udobă... 

Cu mişcări sprintene de veveritá, copilandrul se agaţă 
de funia clopotului, îşi face vânt, dezlántuind un dangát 
cumplit, ca la foc, ori ca la năvală de tătari şi tásneste ca 
dintr-o catapultă pe o fereastră, trezindu-se pe acoperişul 
foarte înclinat, pe care alunecă rostogolindu-se ca pe un 
derdeluş. În ultima clipă se agaţă de streaşină, şi, 
rămânând cu picioarele bălăngănindu-i-se în gol, începe să 
se vaite, disperat: 

— Auleu, auleu, mă prăpădesc! 

— Săi! se aude de jos o voce groasă şi chiar sub el, 
călare, e Mircea, ostenit, plin de praf, cu faţa ca o mască 
aspră, dar ochii mijind uşor a râde. 

Îl prinde în braţe, se uită întunecat la el; copilul se 
sperie şi zice: „Nu mai fac!” bătrânul decalecă sprinten cu 
el în braţe şi deodată faţa plină de riduri i se desprinde într- 
un zâmbet care-i dezveleşte dinţii foarte albi şi puternici. 

— Hai iute, să nu ne vadă cineva... 


* 


Un foc mare arde într-un cămin de piatră, străjuit de 
herbul ţării. Mircea, într-un strai simplu de in, se odihneşte 
într-un jilt cu spătar înalt; tine ochii închişi şi abia rásuflá. 
Copilul care un timp i-a străjuit somnul, zice pe 
neaşteptate: 

— Nu-mi place când stai cu ochii închişi. Parcă eşti 
mort. Ochii albaştri se deschid: copilul e serios, grav, cu 
băria tremurând. Se încruntă şi zice, căutând să-şi îngroaşe 
vocea: 

— Umbli creanga, om bătrân, în loc să-ţi odihneşti 
oasele hodorogite! 

— Cine zice asta? 

— Mama mea. Ea zice cu draogste. Mătuşa Elisaveta. 
Ea zice cu duşmănie. 

— Măi! Ai o minte cât patru dascăli din Vizant. Am să 
te trimit să te târguieşti cu Mehmet Sultan! 

In clipa aceea, o schimbare cumplită, se petrece pe 
faţa copilului: trăsăturile i se botesc, gura i se strâmbă, 
începe să tremure tot, ca de friguri, cu o mişcare 
nestăpânită se aruncă la picioarele bătrânului, care s-a 
speriat de această prefacere, îi îmbrăţişează genunchii si 
plângând fără lacrimi, cu atât mai sfásietor: 

— Nu! Nu! Nu! Te rog, cu lacrimi, Bunule, nu mă 
trimite la turc! Nu vreau să cad pe brânci în faţa lui, nu 
vreau sá mătur tárána cu fruntea! Nu vreau să umblu în 
şalvari de mătase, ca... 

Degetele de critá ale bătrânului îi prind bárbia, îi ridică 
obrazul. 

— Ca cine? 

— Ca vărul Dan!... Pe el îl învaţă... cum să se poarte... 
turceste... când va fi os... ostatec... 

Incet, Mircea se întoarce spre Mezea: 

— Ce zici de asta? Dar acesta, impasibil, propteşte, uşa 
cu spatele, rezemat în baltagul său cumplit. 

x 


Făcilii înfipte în pereţi alungă umbre părelnice pe înalții 
pereţi ai Sălii de Sfat, zmulgând - când şi când - 
întunericului feţe bărboase de boieri, toţi în vârstă, obrazul 
frumos al lui Mihail, ai cărui ochi nu îndrăznesc parcă să se 
ridice spre faţa de o seninătate de nepătruns a lui Mircea, 
care acum poartă straiele obişnuite, bizantine, de curte. 

Sub tronul său, s-a strecurat ca o şopârlă nepotul şi 
roteşte ochi de vietate a pădurii. Pe neasteptate mâna lui 
Mircea îl înhaţă de chică, copilul e gata să scape un țipăt, 
dar mâna voivodului îl mângâie uşor pe creştet, ca pe un 
căţelandru, dându-i de înţeles sá nu se mişte, să nu-şi 

trădeze prezenţa. Priveşte în jur. Zâmbeşte. Un zâmbet 
ciudat, care-i înfioară pe Ene Udobă şi pe lercău. „Ştie!” 
şopteşte lercău, „Dumnezeu să ne aibă în sfânta lui pază!” 
fac, fără glas, buzele groase, acum albe, ale lui Ene Udobă. 

Mircea cel Bătrân vorbeşte cu un glas jos, parcă 
ostenit, mai mult adresat lui însuşi: 

— Boierii tineri sunt la oaste. Păzesc hotarele. Păzesc 
rânduiala. Am rămas noi, cei trecuţi prin multe. Poate prin 
prea multe. Prin toate. S-ar zice că am agonisit mai multă 
minte. Să vedem. 

— Aşadar, cu ce sfat îmi luminati bátránetele, boieri 
dumneavoastră? După ce o viaţă de om ne-am împotrivit... 
acu' ne închinăm păgânului? Aud? 

Voievodul Mihail îşi drege glasul. Tuşeşte... şi tace. 

— Ai zis ceva, fătul meu? 

— Nu. Adică... după ştirile ce le trimite fratele nostru 
Vlad, de la Dunăre, turcii-s mulţi. 

(Undeva - în această umbră sfâşiată de pâlpâirea 
fumegândă a făcliilor totul e nesigur, întunecat, şi oamenii 
şi lucrurile şi locurile, - în dosul unei perdele Doamna 
Elisaveta îşi muşcă furioasă buzele subţiri. Cu o politeţe mai 
ofensatoare decât o injurie, Sevastocratul Kondilas spune 
suav: — Măria sa, principele co-regent, are un ascuţit spirit 
de observaţie... Dacă îndrăzneala de-a avea o părere ar fi 
pe potriva lui...) 

— Aşa e! zice Ene Udobă, tremurând de spaima că 
îndrăzneşte. Sunt mulţi, bată-i Dumnezeu! 

Un boier troienit de ani, dar cu o privire de soim 
scăpărând de sub pleoapele grele, încearcă, strivind un 
geamăt între dinţi, să se ridice. 

— Poţi vorbi şi şezând, Spătare Brudea! spune Mircea 
blând, cu un fel de tristeţe pentru anii ce-au trecut. 

— Pot, dar nu se cuvine! se aude glasul gros, hârâit, al 
bătrânului care, cu un efort cumplit, se ridică din jilt. ÎI 
priveşte de sus, cu o mare trufie, pe Ene Udobă. Şi dacă ne 
punem în genunchi, má Udobă, crezi că o să se imputineze? 
Şi cu un gest al umerilor se întoarce spre Mircea. Măria Ta, 

o viaţă are omul... şi o cinste. Şi o sabie să moară cu ea în 
mână. Intru păstrarea cinstei şi pildă pentru urmaşi... q 

Dánd din cap, a smeritá aprobare, Udobá sopteste: „II 
caută moartea şi bosorogului îi arde de războaie...” 

— Nu-ţi şuşoti părerile, paharnice Udobă. Spune-le 
tare. Luminează-ne. Ceva în tonul lui Mircea îl înspăimântă 
iarăşi pe Ene Udobă. Se ridică, repede, prea repede, cu tot 
trupul rotofei, şi se înclină cu un zâmbet larg, plin de 
adoratie... Dar nu spune nici un cuvânt. 

— Nu ţi-am auzit părerea, stăruie Mircea. Cum facem? 

— După voia Măriei Tale! strigă, plin de avânt lercău, 
ferindu-şi însă ochii alunecoşi. 

Mircea nu-l bagă în seamă. larási s-a închis în sine si 
vocea lui, surdă, pare că vine de la mare depărtare: 

— Să le stăm în cale... zid... pe acest pământ al 
nostru... ori să ne grăbim la înţelegere, ca ei să înţeleagă 
că ne socotim slabi, că ne e frică... 

Tăcere. Udobă, şi lercău, privind pe furiş, îşi alcătuiesc, 
şi ei, o înfăţişare la fel de hotărâtă ca a celorlalţi boieri... 

— Fie voia Ta, Doamne! strigă Ene Udobă... Fie voia 
Ta, că pre toate le ştii mai bine decât noi! 

Mircea se ridică, îngândurat. Toţi fac la fel. Unii cu 
greu. Dar Ene Udobă, oricum, a fost primul. Mircea cu 
bărbia în piept trece printre ei. Pe neaşteptate, se opreşte: 

— Cine n-are părere... chiar alta decât a mea... şi nu-i 
bărbat să o susţie... acela nu mi-e prieten! 

Şi Mircea porneşte spre uşa mascată de perdeaua din 
dosul căreia Elisaveta şi Kondilas se mistuie grăbiţi. 

Pintenii de argint ai Voievodului clincáne argintiu. 
Clincănitul încetează. S-a oprit. Se întoarce. Spune în 
şoaptă: „Nici mie, nici Ţării...” 

După plecarea lui, o clipă de tăcere, apoi desluşit se 
aude un oftat şi grupuri-grupuri, nedeslusiti în lumina, pe 
sfârşite, a făcliilor, boierii - se adună, îşi vorbesc agitati, în 
şoaptă, - Mihail rămas singur îşi muşcă buzele, apoi o ia, pe 
urmele tatălui său. 

— Trebuie să plecăm, să nu fim în ochii moşneagului... 
spune lercău, aruncând priviri hăituite, ca şi cum s-ar teme 

să nu apară Mircea de undeva şi să-i pună mâna morții pe 
umăr. 

— De nebun şi de moarte n-avem cum scăpa... se 
lamentează Ene Udobă. După o ezitare, lercău îi şopteste 
ceva la ureche. Udobă se înviorează, apoi se sperie de 
această mişcare de speranţă; apoi murmură ca şi cum şi-ar 
rosti propria condamnare la moarte: 

— Aşadar s-a întors! Numai la el ne e nădejdea! 

x 


De sub tronul domnesc, micul Vlad urmăreşte totul cu 
ochi de cărbune viu. 
x 


O nelinişte surdă stăpâneşte Curtea: doamne, domnite 
- foarte tineri şi foarte bătrâni boieri - căci cei în puterea 
vârstei sunt la Dunăre cu oastea, toţi se foiesc, nu-şi găsesc 
locul, aşteptând ivirea Domnitorului. Aici în această sală, 
lumina din sutele de făclii, e mai vie, dar cu toate acestea 
umbre lungi se alungă şi dántuie pe pereţii de piatră. 

În jurul pereţilor, ca nişte stane de piatră, străjile 
sprijinite în halebarde, cu lumina jucând pe zalele noi. 

Undeva, într-o firidă, în penumbră, o foarte frumoasă şi 
încă tânără domnitá, îmbrăcată după moda apusului, - 
adică cu pieptul şi umerii trandafirii acoperite vag de un 
voal transparent şi talia strânsă până la sufocare, - e 
înghesuită de un tânăr paj cu ochii mari, umezi de adoratie, 
în ţinută de cavaler apusean. Rásul lor se aude necuviincios 
de tare... 

Frumoasa doamnă, dă usor peste mâna îndrăzneață a 
pajului. 

— Nu se cade să ascult asemenea vorbe, cavalere 
Aliman, se alintă ea... şi oricum... eşti un copilandru... 

— Dă-mi prilejul să-ţi arăt că nu sunt... Lasă descuiatá 
uşa iatacului... 

Ea râde plin, atátátor... 

— În Ţările Apusului, pe unde te lauzi că ai umblat, ştiu 
că dragostea cavalerului e neîntinată de pofte... 

— Aia-s papistaşi... eu-s român, floarea mea... 

— Sunt o femeie bătrână... 

E rândul lui să râdă sănătos, táráneste, dar râsul îi 
îngheţă pe buze. 

— Pot să aflu şi eu pricina veseliei? - se aude vocea 
seacă a lui Mircea. Tânărul a încremenit. Buzele lui se 
mişcă în gol. 

Femeia, cu dezinvoltură, deşi privirea ei hăituită o 
dezminte, după ce face o reverență adâncă, spune: 

— Îi povesteam cavalerului Aliman, feciorul 
Paharnicului Ene Udobă, ce ne scrie din tabără soțul nostru, 
voievodul Vlad... 

— Se pare că scrie lucruri înveselitoare! 

Din sprâncene îi face semn lui Aliman să se 
îndepărteze, ceea ce acesta face, cu grăbire, împiedicându- 
se în pintenii lungi. Când se întoarce spre Domniţă, faţa 
bătrânului e înnourată şi tristă. 

— Ascult, noră Iriná. 

O clipă teama zgribuleşte umerii goi ai femeii. Apoi, 
sfidătoare, dar cu vocea tremurând: 

— Sunt tânără... 

Mircea o priveste cu milă. 

— Nimeni nu este atât de tânăr, sá nu poată fi zidit 
într-o mânăstire, dacă uită cele cuvenite! 

Albă ca varul, ea se înclină adânc. Glasul voievodului e 
surd. 

— Imi place de feciorul tău... Vezi să nu! 

Şi porneşte spre curteni care, la apropierea lui, se 
înclină, tácuti. 

Numai doamna Elisaveta îl înfruntă, ceea ce - 
neaşteptat - aduce un zâmbet tineresc pe buzele 
voievodului. 

— Unde e nepotul nostru, Dan? Nu-l vedem. 

— Doarme... dar sub privirea devenită de gheaţă 
albăstrie a bătrânului face o reverență adâncă, soptind 
umilă: Măria Ta, stăpâne... 

— Dorim să-l vedem! 

Urmată de doamnele ei de companie, Elisaveta se 
îndreaptă spre ieşire, cu umerii rigizi... 

Deşi e cu spatele, cercetând feţele ce-l înconjoară, 
Mircea parcă simte foiala lui lercău şi Ene Udobă, care s-au 
apropiat dar nu îndrăznesc să-i grăiască.. 

— Ce e, boieri dumneavoastră? 

— Măria Ta, soarele nostru dătătoriu de viaţă, se 
smereste unsuros Udobă, în timp ce lui lercău îi bâţâie fără 
voia lui un picior, am avea o rugăminte prea plecată... 

— Să auzim... 

— Dorind să ne dăm viaţa, cu armele-n mâini, pentru 
coroana Măriei Tale, prea smeriti îţi cerem să îngădui să 
lipsim de la curte o vreme. 

— Puţină vreme, puţină vreme... sare lercău, pândind 
trăsăturile lui Mircea. 

— Ca să adunám cetele noastre, să le cercetám armele 
şi să ţi le aducem! 

Mircea îi măsoară de sus până jos şi sub privirea 
aceasta, din nou descumpănitoare, pentru că e plină de 
veselie, de înţelegere dar şi de o ascunsă milă, cei doi nu 
mai ştiu ce să facă cu mâinile... 

— Ce-mi aud urechile? V-a venit poftă sá vă zbenguiti 
cu sabia pe pielea păgânului, ca pe vremuri? 

— Ne-a venit! Ne-a venit! bate din palme Ene Udobă. 

— Ca pe vremuri... spune trist Mircea şi le întoarce 
spatele, aruncând peste umăr: Duceti-vá.... şi mai încet: si 
luaţi sama... 

Dă cu ochii de Dan - acum îmbrăcat în „oştean de 
ţară”: cuşmă, cámásoi de in, pieptar de zale, brâu lat de 
piele, opinci - dar de marochin, bárditá de argint. E cu ochii 
carpiti de somn. 

In spatele lui, în jurul mamei sale, doamnele de onoare 
s-au rânduit în semicerc, arborând priviri topite de 
admiraţie. 

Buimac de somn, băieţandrul se  prosternează 
turceste: 

— Lumină a Răsăritului... mángáierea credincioşilor... 
toiag al celor slabi... 

O tăcere de moarte spartă de râsul ascuţit al lui Vlad, 
care chiuie: 

— Prostu’! Tâmpitu'! 
Mezea îl ia sever de o ureche şi-l scoate afară. 
x 


Călugărul care-l învaţă pe Vlad psaltirea sforăie uşor, 
ca şi cum ar fluiera, tresărind zmucit, în somn. 

Copilul doarme sub baldachin: un zâmbet încântat de 
sine îi flutură pe buzele roşii. 

Capul albit al lui Mircea, acum în obişnuitul lui veşmânt 
vechi de táran-ostean, se apleacă asupra lui: 

— Scoal'! 

Copilul se întoarce cu fata-n jos. 

Mircea îl ia în braţe, aşa adormit. 

— Ce-i? Ce-i? Au dat turcii? se trezeşte Vlad. 

— Incă nu! Imbracá-te! 

— Unde mergem? 

— Întrebi!? 

— Nu întreb. Cu tine, Bunule, mă duc şi la dracu-n 
praznic... 

Mezea îl trage de o buclă neagră-corb. 

— Asta înveţi cu popa ăsta? Vocea de bas a oşteanului 
acoperă sforăitul subţire al călugărului. 

CĂLĂTORIA 


Cei trei călăreţi - Mezea duce şi caii de schimb - au 
ajuns pe o culme de unde privirea îmbrăţisează tara, 
departe, unde sclipesc pe vârfurile munţilor zăpezi... 

Printisorul e fericit: cáláreste nebuneste, chiuind; apoi 
- ca şi cum l-ar lovi un gând şi-un drag - se întoarce lângă 
cei doi bătrâni; îşi alătură cálutul vioi de al bunicului său; îşi 
lipeşte fruntea înfierbântată de braţul lui muschiulos care 
iese din mâneca largă, suflecată a cămăşii de in aspru; 
goneste iar... se întoarce, le face semn să se grăbească; 
nu-şi găseşte astâmpărul... 

... Trec, parcă plutind, pe sub bolți umbroase de păduri, 
ce par necălcate de picior omenesc şi vietátile îi privesc 
fără spaimă, prin vaduri unde ape curate lucesc în bătaia 
soarelui; străbat bărăgane cu ierburi înalte cât omul... 

... Un soare glorios răsare din hăuri de ceaţă 
trandafirie. 

Mircea îşi întinde faţa bătută de vânturi, cu ochii 
închişi, să primească mángáierea luminii. 

— Bunule! se aude vocea lui Vládut, care şi-a oprit 
căluţul şi stă gânditor, cu pumnul în şold si un picior adus 
peste şa, - bunule, noi unde mergem? 

— Departe... 

Copilul se tulbură; privind în altă parte întreabă cu glas 
plin de nelinişte şi nedumerire: 

— Noi... bunule, noi fugim? 

— Cum să fugim, Vlade, dacă mergem înainte? spune 
glumind, dar cu înfăţişare serioasă, bătrânul. 

Copilul se uită la soare, care e în dreapta, cumpáneste 
puţin, apoi întinde mâna spre miazăzi. 

— Da... da' turcu-i acolo. Acolo-i Dunărea. Acolo-i Măria 
sa, tata... 

— Măi, „se miră” Mircea, tu ştii ceti semnele cereşti? 

— Mi-am luat îngăduinţa să-l învăţ, Doamne, spune, 
nemaiîncăpându-şi în piele de mândrie, Mezea. 

— Bine, răspunde încet Mircea, poate îşi răspunde 
sieşi. Aşa va şti întotdeauna unde se află ţara lui... 

— Mai pot întreba ceva? 

— Intreabă! 

— Bunule, peste cine domneşti Măria Ta în ţara asta, 
că nu văd tipenie de om? 

— Măi, se încruntă Mircea, ce fel de învăţătură îţi dă ţie 
tarcovnicul cela? Nu ştii ce scrie în Scripturi: caută şi vei 
găsi... 

— lu-iu-iuuuu! Păi să caut atunci! şi dând pinteni 
harmasaraşului, Vlad se pierde printre copaci, de unde i se 
aude chiuitul subţire, prelung... 

— De ce-l laşi, Măria Ta? îndrăzneşte Mezea, 


atrăgându-şi îndată fulgerul ochilor albaştri, ... să nu care 
cumva, să se pomenească în vreo capcană pregătită pentru 
păgâni. 


— Cum i-a fi soarta! răspunde răstit Mircea. 
— Fă bine şi iartă... 
— Soarta! Intelegi? Soarta!! spune Mircea cu mânie 
crescândă şi de neînțeles pentru bătrânul oştean. 
x 


O furtună cumplită, cu fulgere şi trăznete, se 
dezlántuie asupra pădurii... Copacii se zbuciumă ca nişte 
fiinţe vii, unii se prăbuşesc în scartáituri, scrásnituri şi 
vuiet.... 

Intr-o poiană, singur, Vlad cel mic, în faţa unui foc 
stins. Zgomote înfricoşătoare îl împresoară. Ochi verzui- 
luminoşi de sălbăticiuni apar şi dispar în întuneric; foşnete 

amenințătoare îl fac sá tresará. Şopteşte fără glas: „Bunule 
unde eşti, bunul meu?” 

Apoi, deodată, băierile cerului se deschid şi valuri de 
apă încep să se prăvale din tării. 

Copilul încearcă în zadar, să se vâre într-o scorbură de 
copac, îşi strânge genunchii în braţe; părul ud i se revarsă 
pe obraji. Strânge dinţii ca să nu strige. Se îmbărbătează 
singur: „Nu mă tem! Nu mă tem! Nu mă tem!” 

— Dar tu ce faci aici măi copile? se aude o voce 
cumplită, ca de balaur. Ridicând ochii, Vlad vede o făptură 
pe măsura vocii, un uriaş ciunt de dreapta, cu părul şi 
barba sure şi încâlcite pe veci. Poartă o sarică scurtă şi 
flendurită pe umeri, opinci uriaşe şi în stânga o bardă lată 
pe al cărui táis ud sclipesc fulgerele. 

Fără să-şi ia ochii de la el, Vlad pipăie primprejur: îşi 
găseşte si el bárdita de luptă, o strânge în pumn pe furis; 
răspunde sfidător: 

— Nu te priveşte pe tine! 

— Há, mă! râde uriasul. Esti dat dracu”! 

— Să ştii că da! 

— Până una alta, eşti ud ca o vidră... Să fac focul... 

— Eşti într-o ureche! Pe ploaia asta? se strâmbă Vlad. 

— Pe uscăciune ştie oricine, táncule... 

Şi scormonind pe sub frunzişul ud, scoate la iveală 
crengi încă nepătrunse de apa ce curge din tării; scapără 
amnarul cu singura lui mână - şi în câteva clipe flacăra 
prietenoasă se înalţă, vioaie. 

— Şi tu eşti dat dracu'! spune Vlad cu admiraţie. 

— Păi cum? Scoate cămaşa să ţi-o usuc.... Parcă se 
mai ogoieşte... 

In clipa când Vlad îi întinde cămaşa, leoarcă, uriaşul 
vede pe umărul lui stâng semnul dragonului ars cu fierul 
roşu. x 

Purtarea lui se schimbă dintr-odatá. E coplesit. Isi 
scoate sarica, o pune - cu o stranie delicateţe - pe umerii 
copilului, întreabă cu voce tremurândă: 

— Dar însoțitorii Măriei Tale, ei unde sunt? 

— Aici! răsună vocea lui Mircea. 

S-a ivit cu părul şi barba albă ude, din întunecatul 
desiş, urmat de Mezea care poartă o căprioară ságetatá pe 
umeri. 

— Doamne! şi uriaşul se práváleste la picioarele lui, 
îmbrăţişându-le. Îşi lipeşte fruntea de vârful cizmei. 

In lumina vie a focului, faţa lui Mircea e neagră de 
mânie şi uimire. 

— Cine te-a învăţat una ca asta Simioane? întreabă el 
printre dinţi şi cu degete de fier îl înhaţă de chica 
netesálatá, îi ridică faţa să-i vadă ochii. 

— Sărăcia.... nevoile... şopteşte uriaşul... 

x 


O lună cât o tipsie s-a ivit pe cerul spălat plin de stele 
cât pumnul. La marginea pădurii, o casă, de lemn ridicată 
pe un postament înalt de piatră, împrejmuită cu gard de 
pari ascuţiţi, încât pare o cetátuie. 

— E a şaptea pe care o am ridicat, râde Simion. Cinci 
le-am aprins eu, două duşmanul, că n-am mai avut vreme... 

Mircea urcă sprinten scara înaltă de lemn, după el 
Mezea, cu căprioara, în spate şi cu copilul adormit în braţe; 
la urmă Simion care trage sus scara. 

Sunt în „casa mare”: o încăpere joasă, cu tavan de 
bârne groase şi afumate. Masă şi laviţe grosolan cioplite din 
stejar. Un opait luminează fantomatic. 

Simion a aprins focul în vatră; Mezea a tăiat căprioara 
în bucăţi; înfige o halcă într-o tepuse şi punând un genunchi 
în pământ - cu o mişcare firească - i-o întinde lui Mircea. 
Acesta, luând-o, face o mişcare bruscă cu umărul şi Vlad, 
care motáia lipit de el, cade în patru labe. 

— Pic de somn! Vreau să dorm! 

— Omul nu face ce vrea - ci ceea ce trebuie. Stai 
treaz! Se întoarce spre Simion, care-şi şterge cenuşa de pe 
obraz. Ai uitat ce caut eu când intru în casa unui om de-al 
meu? 

— Cum să uit, Doamne? râde cu gura ştirbă uriaşul. 

Ridică duşumeaua şi din ascunzătoare scoate arcuri, 
săgeți, cucure, securi de luptă, sulițe, pe care Mircea le 

cercetează cu de-amănuntul, trecându-şi degetul priceput 
peste tăişuri şi ascutisuri, pişcând coarda arcurilor ca pe o 
strună de lăută. 

— Bine! spune scurt, aspru, ca să-şi ascundă 
multumirea.... 

— He, he, râde acum în sfârşit destins, Simion. Parcă 
nu te ştiu eu, Doamne, că ai obiceiul să cazi pe capul 
omului, când nici cu gândul nu gândeşte? 

Aşează armele la loc, lasă să cadă duşumeaua cu o 
bubuitură care-l trezeşte pe Vlad... 

— Ti-am spus să nu dormi, avem timp să dormim când 
vom fi morţi, spune aspru Mircea. 

Simion a prins curaj şi sămânță de vorbă.. 

— Da' ce? Is prost să nu ţin armele gata de folosinţă? 
Nu ştiu că pentru asemenea negândire pedeapsa îi 
moartea.? 

Vlad, brusc interesat, face ochii mari. 

— Moarte de mâna stăpânirii, moarte de mâna 
duşmanului, asta-i soarta noastră... spune el vesel, clipind 
din ochi. 

— Esti îndrăzneţ! 

— Aşa ajungem la bătrâneţe, când nu mai aşteptăm 
nimic de la viaţă... 

Ridică fruntea şi spune, cu un fel de îndârjire: 


ales sfetnicii Măriei Tale! 
x 


Ceturile alburii ale dimineţii de toamnă se târăsc 
printre arbori, atârnând de crengile lor... 

Într-un luminis unde copacii au fost doboráti de 
curând, unsprezece flăcăi sunt înhămaţi la un plug mare cu 
brăzdar de lemn. Al doisprezecelea, prâslea, ține cormana 
plugului şi-i îndeamnă pe ceilalți cu glas subțire: „Hei-mă 
hei!” la care înhămaţii răspund, râzând, cu o opintealá 
zdravănă şi cu un ,Hei!” nápraznic. Plugul scoate rădăcinile 
din pământ despică brazde lungi. 

Undeva aproape, pe o colină de unde se vede totul, 
Mircea, de mâna căruia atârnă Vládut, încă somnoros, şi 
Simion Ciungul, care-i spune cu mândrie: 

— Ai mei. Toţi. Adică ai Tái, Doamne.... 

— Şi ce fac? De ce i-ai înhămat ca pe vite? întreabă 
Vlad cel mic. 

— Vitele... câte le mai avem... le păzim Măria Ta, ca pe 
lumina ochilor, întrucât ne hrănesc... (Cu alt ton, vioi, 
bucuros). Destelenim o postatá, să punem de pâine... 

Vorbeşte, parcă anume numai lui Vlad. 

— Pământul ce l-am avut din moşi strămoşi ni l-au luat 
boierul Măriei Sale Mircea Voievod, paharnicul Ene Udobă... 
pentru unele munci ce nu i le-am putut face... 

— De ce? întreabă răstit Mircea. 

— Feciorii au fost la oastea cea mare în Podunavia, cu 
tatăl Măriei Sale... se apleacă el spre Vlad... iar eu, numa' 
cu o mână... 

— Udobá? întreabă Mircea, mirat dar mai mult trist. Cel 
ce ne-a fost alături cu sabia, la Kossovopolje, la Rovine, la 
Nicopole? 

— El, Doamne... căci s-a îngrăşat. L-ai ridicat de jos şi 
a uitat de unde s-a ridicat... lar acuma... 

Se opreşte brusc. Se închide în sine. 

— Zi, dacă ai început. 

— Nu mai zic... mormăie Simion. 

Privesc un timp, tácuti, truda cumplită a celor din vale. 

Încet, rar ca pe-o litanie. bătrânul Simion şopteşte: 

— Să nu dea Dumnezeu, Doamne, să pună rumânul 
fruntea în pământ şi să zică: „Sub turc ori fără turc, totuna- 
i”... Că atunci se spulberă tara... 

Cu ochii scăpărând de o mânie cumplită, Mircea îl 
înhaţă de pieptul cămăşii. 

— Asta... să n-o mai spui... niciodată! 

Cu un surâs nespus de trist, Simion şopteşte: 

— Dar s-o gândesc mă poţi opri, Măria Ta? 

Mircea rásuflá adânc, de câteva ori, căutându-şi 
liniştea. Cu pieptul încă zbuciumat, întreabă: 

— Cunoşti porunca ce am dat-o pentru asupririle 
boiereşti? 

— Cunosc. 

— Spune-o! 

Simion surâde, ciudat: 

— „Cine ar umbla printre voi, dintre boierii domniei 
mele, să vă tragă la alte munci, pe oricine să-l loviti în 
cap!” 

— Şi? 

— Ce se face ţara fără dregători?... 

Mircea se întoarce brusc: 

— Să te găteşti şi să vii cu mine! 

— Poruncă, Doamne! şi cu vocea lui nemaipomenită, 
dă glas: Feciori, mă! Aveţi grijă de toate, mă! Că eu mă duc 
mă! La slujba Măriei Sale, mă! Că m-a chemat! 

In clipa aceea soarele răsare, undeva în spatele lor şi 
razele lui învăluie pe Mircea cu un nimb de aur roşu. 

Ca la un semn feciorii se rânduiesc, pun - în acelaşi 
timp - un genunchi în pământ, îşi scot - cu aceeaşi mişcare 
- cuşmele şi strigă într-un glas, de răsună valea: 

— Intru mulţi ani, Doamne, Măria Ta! 

x 


Un amurg de flacără se răsfrânge în apele limpezi ale 
Argeşului. 

Călăreţii trec apa prin vad, risipind pulberi ude. Caii îşi 
adapă boturile, sforăind uşor, a plăcere. 

Pe malul dimpotrivă, un codru bătrân, întunecat îi 
primeşte în liniştea sa din veacuri... 

Picioarele cailor se înfundă până la genunchi în 
frunzişul de aramă. 

Deodată, unul din cai se opreşte, fornăie neliniştit... 
Scurmă cu copita... 

...Sub covorul de frunze, oase omeneşti... O spadă 
ruginită... Un coif crăpat de o bardá... O mánusá de fier, 
ruginită. 

Vlad bagă de seamă, cu uimire, cum pe feţele celor doi 
însoțitori s-a aşternut o adâncă smerenie. 

Încet, în acelaşi timp, îşi trag cuşmele de pe plete... 

Mircea descalecá. Inainteazá prin frunziş, printre 
osemintele tot mai dese, tot mai inválmásite... Ságeti cu 
lemnul putrezit zac peste tot, înfipte în arbori, ori cu vârful 
ruginit printre coastele descărnate, unele acoperite încă cu 
zdrente ce şi-au pierdut culoarea... 

Mircea îngenunchează. 

— Copile, spune cu voce rágusitá, vino lângă mine!... 

Curios si neintelegánd nimic, Vlad vine lângă el, îl 
priveşte lung, apoi spune cu veselie de copil nestiutor: 

— Bunule.... da' multă lume s-a prápádit prin locurile 
astea... 

— Multă, puiule, multă... 

x 


Un foc uriaş se înalţă spre cerul înstelat, ca un arbore 
de lumină. 

Flăcările şi umbrele se alungă pe faţa, parcă săpată 
într-un lemn scump, a lui Mircea. Vorbeşte încet, parcă în 
cuvintele lui se simte truda întregii vieţi: 

— Noi, copile şi nepoate, pe locurile astea am fost... de 
când ne ştim... şi încă dinainte... Locuri bune, frumoase, pe 
potriva sufletului oamenilor de pe aici... Le-au râvnit mulţi. 
Regi vecini... ce se închinau aceluiaşi lisus Hristos... 

* 


...O trecătoare îngustă, adâncă - parcă sabia unui uriaş 
a izbit între munţi - în care e un îngrozitor vălmăşag de 
cavaleri în armuri, cai înzăuaţi, flamuri şi sulițe lungi, peste 
care se prăvălesc suvoaie de bolovani, nori de ságeti.... 

Urlete, troznetul metalic al platoşelor şi scuturilor 
zdrobite, nechezatul de moarte al cailor... Flamurile de 
mătase pe care strălucesc în culori vii, herburile nobiliare, 
se frâng, sunt călcate în picioare; cavalerii se înghesuie, se 
împing, se lovesc unii pe alţii cu spadele, cu securile, cu 
bicele de luptă, să scape din cumplita capcană.... 

Una cu stâncile, cu brazii ce se catárá pe înălţimi până 
sus, unde printre norii spulberati de vânt, plutesc vulturii de 
pradă - oştenii români potopesc cu bolovani şi săgeți 

falnica oaste a lui Carol Robert, regele Ungariei.... Sus de 
pe o stâncă, sub coama cerului, călare, nemişcat ca o 
statuie, Basarab Voievod, înveşmântat în armură argintie, 
priveşte prăpădul. Incet îşi scoate coiful: un chip aspru încă 
tânăr, cu barba neagră, semănând izbitor cu Mircea. 

... a carui voce se aude, pe această imagine: 

— Si astfel, la Posada, strábunul táu, Basarab Voievod 
(cei doi însoțitori se descoperă) i-a învăţat pe fratii-Regi 
creştini că nu e bine... (vocea i se rostogoleşte mânioasă) 
că nu e bine deloc! să poftească la ceea ce nu-i a lor... 

Cu ochii lucind de curiozitate şi mânarie ca doi cărbuni 
aprinşi, Vlad întreabă: 

— Şi au priceput învăţătura? 

— Toţi trei bătrânii râd. 

— De, eu  nădăjduiesc că da... zice Mircea. 
Nădăjduiesc... pentru ei. 

— Şi pe urmă? întreabă copilul, stârnit. 

Din butucul gros ce se mistuie în jar tásneste o flacără 
iute, ca o limbă de diavol, luminând - pe un trunchi ce se 
află căzut acolo şi e plin de săgeți, ca un animal tepos - o 
tigvă acoperită de un coif otoman, cu tugui. Din orbita 
stângă a răsărit şi creşte o mláditá tânără... 

— Pe urmă, spune grav Mircea.... din pustiurile fără 
fund ale Asiei s-a ivit o putere cumplită.... a cărei singură 
lege era sabia... jaful... nimicirea celor de-o altă lege... ori 
supunerea lor... ceea ce-i totuna... 

... .Ascutit, sfredelitor până la durere, se înalţă tipátul 
sălbatic al muezinului: Allah-il-Allah-Allahu-Akbar! 

qe Suitá de imagini într-un caleidoscop frenetic: Şeicul 
Bedr-ed-Din, tânăr, sfâşiindu-şi veşmintele într-un delir 
războinic, îndeamnă urdia de călăreţi, cu ilice de capră pe 
piepturile goale, bronzate, cu feţele supte, mâncate de 
barbă, sub turbane negre, ce năvălesc într-un nor de praf, 
sub steagul verde, uriaş, al Profetului.... 

....femei, copii, bătrâni sunt táráti în robie, în plesnetul 
nemilos al harapnicelor... Vaiete, sate arzând.... 

Vocea lui Mircea - pe imaginea unui ţar bulgar, în 
somptuoase veşminte bizantine, dar cu capul înfăşurat în 

pânză însângerată, care se prosternează. în faţa Sultanului 
Murad: acesta, cu ilicul pe pieptul gol, ca cel din urmă 
akîngiu, cu mâinile însângerate până la coate, râde cu dinţii 
albi, în aclamatiile azapilor, ienicerilor si spahiilor - peste 
care rásuná sfredelul asurzitor al vocii muezinului: Allah-il 
Allah-Muhammad rassul Allah-Allahu-Akbar! 

— Prietenul şi ruda noastră de dincolo de Dunăre, ţarul 
Sişman al Bulgarilor, a fost înfrânt... şi ţara lui prefăcută în 
pasallc... 

— ALLAH-IL-ALLAH-MUHAMMAD RASSUL ALLAH! 
ALLAHU AKBAR! 

— Dupá el a venit rándul prietenului nostru cneazul 
Lazár al Sárbilor, care ne-a cerut ajutor... 

Noapte fără lună. Cu copitele învelite în şomoioage de 
paie, caii înaintează fără zgomot. Din când în când se aude 
fier izbind fier, teacă de sabie, scăriţă, vârf de lance, coif... 
Un fel de târşiială enormă, furişată, ca şi cum s-ar strecura 
prin noapte mulţimi nenumărate de şoareci uriaşi... 

O tuse răsună nefiresc de tare. In clipa următoare, 
ienicerul vinovat de-a fi tulburat liniştea poruncită, e prins 
de ceafă de un braţ de fier. 

Sultanul Murad, a cărui barbă albă are parcă o lucire 
fosforescentă, umblă - ca de obicei - cu pieptul gol, sub 
ilicul de piele de capră. Il înfundă cu faţa în glodul 
frământat de copitele cailor. 

— Ce-am poruncit eu? Ce-am poruncit eu, câine? 

li apasă ceafa cu talpa cizmei împintenate. 

Un cavaler bizantin, Sevastocratul Kondilas, tânăr - îi 
spune, cu o închinăciune elegant-slugarnică, lui Bayezid 
lângă care se află călare şi a cărui faţă e acoperită complet 
de apărătoarea coifului cu tugui şi cefarnitá de zale negre: 

— Avântul războinic şi vigoarea tatălui vostru, ilustrul 
sultan-autocrator Murad, sunt admirabile, cu toată vârsta 
înaintată... Sunt fericit că prea Iluminatul meu stăpân, 
Împăratul loan, m-a trimis să fiu martor al acestei 
campanii... 

Bayezid încuviinţează cu o înclinare a capului. 

Murad, din nou pe calul pe care l-a încălecat dintr-un 
salt, tătărăşte, face un semn energic înainte. Mâneca 

flutură pe braţul negricios, încă vânjos. Bayezid, căruia îi 
era destinat semnul, se înclină foarte adânc, pe coama 
calului, ridică şi el braţul, apoi se pierde în noapte... 

...De undeva, foarte de departe, se aud nedeslusit, 
zbierete vesele, frânturi de cântece... 

...Sub un cort imens, cât o piaţă, lungi mese gata să se 
dărâme sub povara mâncărurilor - jumătăţi de vite, berbeci 
întregi, hălci de cărnuri de vânat, peşti mari de Dunăre - a 
vaselor de câte cincizeci de ocale pline cu vinuri - petrec 
cavalerii apuseni, în strălucitoare  „pourpoint-uri” de 
mătasă, de brocard, de caşmir, având - fiecare - pe piept şi 
pe spate, ilustrul blazon al familiei... 

Urlă cât îi ţine gura, nici unul nu se ascultă decât pe 
sine; | înfulecă şi beau zdravăn. 

> Y Un trubadur firav si blond-spălăcit recită 
ceva, acompaniindu-se cu o liră, dar 
vocea lui se pierde ín hármálaie. 
La o masă mai láturalnicá, gazdele - 
Cneazul Lazăr al Sârbilor, om îmbătrânit 
` înainte de vreme, priveşte cu un trist şi 
inutil reproş această orgie, ţinând mâna 
pe  grumazul fiului său, Stefan 
Lazarevici. Intr-un capăt al mesei, izolat, 
un tânăr înveşmântat în negru, jumătate 
călugăr, jumătate oştean, se roagă cu 
ardoare, surd şi orb la ce se petrece în jurul lui... 

O clipă neaşteptată de tăcere... Vocea fornăită a 
trubadurului: 


Atunci Godeffroy de Bouillon, 
Bătu la poarta Ierusalimului, 
lar Conetabilul de Bourbon... 


Un nobil gras, roşcovan, asudat - a cărui tunică de 
mătase cu un dragon roşu brodat cu fir de aur e pătată de 
vinuri şi sosuri, Mareşalul de Franţa Enguerand de Marigny- 
Coucy, se ridică şi zbiară cu o voce de bas dogit; 

— Gura! Viteji Cavaleri! Să bem în cinstea tânărului dar 
cu atât mai neînfricatului Rege al Ungariei... SIGISMUND DE 
LUXEMBURG! 

Un bărbat în jur de douăzeci de ani, cu o barbă blondă 
surprinzător de lungă - îi ajunge aproape până la brâu - se 
ridică. E foarte înalt, suplu, îi domină pe toţi. la o cupă de 
aur, cât un lighean şi întorcându-se spre cneazul Lazăr, i-o 
închină: 

— Bea! Mulţumesc pentru insigna onoare, dar vom bea 
în cinstea ilustrului Cneaz Lazarus al Serbilor care, 
chemându-ne în ajutorul său, ne dă prilejul să ne încercăm, 
pe spatele infidelilor tăişul spadelor. 

— VIVAT! CRESCAT! FLOREAT! răcnesc cavalerii care, 
în ridicarea lor precipitată, cu cupele în mâini, răstoarnă 
băncile şi jilturile pe care pajii lor frumoşi adolescenţi cu 
pletele încadrându-le feţele rotunde, trandafirii, se grăbesc 
să le aşeze la loc. 

Cu ochii gânditori, dar cu buzele zâmbind, Cneazul 
Lazăr primeşte închinarea... 

Isi goleşte cupa... 

Nobilii apuseni se întorc gălăgioşi şi neinfránati, la ale 
lor. 

x 


În fruntea ienicerilor. Bayezid înaintează în noapte. 

În urma lui, cu marele steag verde al Profetului 
desfăşurat, muezinul Bedr-ed-Din care şopteşte fanatic: 
Allah-il-Allah-Allahu Akbar! 


* 


În cortul care vuieste de zbierete, de muzici tipátoare, 
intră Mircea, Voievodul Tării Româneşti. 

E un bărbat în puterea vârstei, cu barbă neagră şi 
părul retezat sus, deasupra fruntii, căzându-i pe umeri. 
Poartă veşmânt de zale, pieptar şi apărătoare de oţel călit 
astfel ca sá nu strălucească în soare sau în vreo rază 
trădătoare de lună. E acoperit de noroi, vine din cercetare. 
Il însoţeşte vărul său, Neagotá Spătar, bărbat tânăr, frumos 
dar pleşuvind înainte de vreme. 

— Domnilor! strigă el, încercând să acopere 
hărmălaia... Domnilor! O parte din ordia otomană... 

Nu-l ascultă nimeni... 

Cu faţa strámbatá de mânie, Mircea scutură cu putere 
umărul Mareşalului Enguerrand de Marigny: 

— „urcă spre podişul de deasupra Câmpiei Mierlei... 

Nobilul Maresal, pe a cărui faţă curg siroaie de sudori, 
se întoarce, priveşte prin el ca prin sticlă, apoi se face 
vânăt de furie. 

În clipa aceea Sigismund, care a văzut scena, sare de 
la locul lui, vine lângă Mircea şi-i spune Mareşalului, cu un 
zâmbet cuceritor: 

— Este nobilul Prinţ Mirkea al Valahiei! Prin frumoasa şi 
bogata ţară a căruia vom trece spre casă, după zdrobirea 
infidelilor, - şi care ne anunţă că numiții infideli ar încerca o 
mişcare de învăluire... 

— Tinere Print, spune Maresalul, mai binevoitor, dar 
plin de superbie, cei ce poartă numele de Marigny au luptat 
împotriva spurcatei semilune de la Intáia Cruciadă de 
fericită amintire, până azi... 

Trubadurul improvizează grăbit: 


De spaimă Saladin fugea, 
Și Marigny îl urmărea, 
Ținând în mână spada sa, 
Care ca soarele lucea! 


— Mai pe urmă, Boucicault, mai pe urmă, - zice cu 
modestie Maresalul. Apoi spre Mircea pe care - spre vádita 
lui neplăcere, Sigismund îl ţine mereu, protector, pe după 
umeri: Păgânii nu luptă noaptea. Se tem de „djini”... 
duhurile necurate ale deşertului. 

— Parcă la Caffa, bunicul ori tatăl dumitale, ori cineva 
care purta acelaşi nume, a fost prins noaptea de emirul 
Saddahedin şi purtat la lumina făcliilor legat de coada unui 
catâr râios... 

— Pentru aceste cuvinte, 
Comite de Castlemaine, după 
încheierea victorioasă a bătăliei te 
chem la luptă cavalerească, pe 
viaţă şi pe moarte, cu lancea, spada 
şi pumnalul, călare şi pe jos... 

Pajul său i-a şi prezentat pe o 
tavă de argint mánusa de oţel, pe 
care înfierbântatul Mareşal o aruncă 
la picioarele Contelui englez, care o 
ridică, spunând calm: 

— Accept. Vei musca tárána, 
dacă infidelii îţi vor mai lăsa dinţi cu 


care să poţi muşca! 

Sigismund de Luxemburg l-a tras pe Mircea de o parte. 
Spătarul Neagotă nu se desparte de Voievod; pare a-l păzi. 

— Floarea cavalerimii europene! Nu te uita, bunul meu 
principe la vorbele lor... Judecá-i după fapte... 

Si-l priveste cu subánteles. E mai înalt cu mult decât 
Mircea şi asta îl face să creadă că-l şi domină; de aceea e 
binevoitor. 

— Îmi pare bine că ne-am cunoscut. M-ai cucerit. Vei 
avea, oricând, bunăvoința şi protecţia mea... 

Cu dinţii strânşi, Mircea se înclină imperceptibil. 

— Sunt mágulit din cale-afară... 

— Ar fi bine însă ca aceste frumoase sentimente ce 
nutrim unul faţă de celălalt să fie pecetluite printr-un tratat. 
Vom fi noi cei onorati să vă numărăm printre vasalii noştri, 
spune grav Sigismund. Şi-i întinde, cu superbie, mâna. 

O expresie de uluire se întinde pe faţa lui, deoarece 
Mircea nu se grăbeşte - aşa cum se aştepta, Sigismund - să 
strângă această mână cu degete încărcate de inele. 

— Tratatele se cer a fi cumpănite în amănunt, ca să nu 
fie în ele sămânță, de ceartă... spune Mircea, privindu-l în 
ochi; apoi îi ia mâna şi i-o strânge. 

— Domnilor! se întoarce Sigismund, ar fi vremea să 
întocmim planul de bătălie... 

— Prin glasul regelui tânăr a vorbit înţelepciunea! 
strigă Mareşalul de Marigny. 

Cu un gest năvalnic mătură totul din faţa lui, apoi - în 
timp ce ceilalţi nobili se adună ciopor în spatele lui - începe 
să închipuie aşezarea oştilor cu tot ce-i cade sub mână: tăvi 
de argint, cupe, cutitoaie late de tăiat carnea. 

— Aici suntem noi! în mijlocul Câmpiei Mierlei al cărei 
nume va intra în Istorie, cu ajutorul Prea Curatei Fecioare! 
zise el, trântind cu zgomot pe masă un chiup uriaş de lut 
zmáltuit, care se sfarmă în bucăţi, stropind cu vin în toate 
părţile... 

— Să fie un semn bun acesta? chicoteşte contele de 
Castlemaine; Mareşalul nu-l bagă în seamă. 

— lar aici... un mare vas de tuci e trântit cu zgomot... 
este Infidelul 

— Nu, zice liniştit Mircea. Infidelul se va afla, dacă nu 
se şi află aici... şi aici... 

Şi aşează două vase de argint pe flancuri. 

Mareşalul pare că se va năpusti asupra lui, ca un 
mistreţ zădărât, dar mâna fină a lui Sigismund care-l apasă 
pe umăr şi o privire semnificativă, ca şi cum ar fi ceva 
stabilit între ei doi de mai dinainte, îl potoleşte. Cu un 
zâmbet mieros se adresează lui Mircea: 

— Întrucât Prinţul român pare a fi îngrijorat de soarta 
marginilor... i-o încredinţăm spre apărare pe aceea din 
dreapta... unde curge un pârâu... 

— Pârâul curge la stânga... La dreapta e o pădure, 
spune liniştit Mircea. 

— Şi nu vă veţi mişca de acolo, continuă Marigny, ca şi 
cum nu l-ar fi auzit, până când nu veţi auzi acest semnal... 

Un gest şi doi trámbitasi intonează sunete înalte. 

— E semnalul de halai... Semn că am învins. 

Atunci veţi porni şi veti veni spre centrul câmpiei... 
unde va lupta.. căci asa se cuvine, oştirea ilustrisimei 
noastre gazde, Prinţul Lazarus. 

Cneazul Lazăr multumeste printr-o înclinare plictisită. 
Continuă să dea porunci în şoaptă căpeteniilor care vin şi 
pleacă... 

Mircea vine lângă el. Tânărul său fiu, Stefan Lazarevici, 
îi zâmbeşte cu prietenie. 

— De ce i-ai chemat?... Dacă biruim, se vor împăuna 
ei... lar dacă nu... 

— Cum va fi voia Domnului, spune Cneazul Lazăr, pe a 
cărui faţă s-a întipărit presimtirea morţii si o mare 
seninătate. 

— Tată! râde Stefan ai început să judeci ca păgânii... 
„Inch-Allah” voia Domnului... Dar noi ... noi unde suntem? 

Bătrânul Lazăr le uneşte mâinile. 

— Să fiţi prieteni. Să fiţi fraţi. Ţările noastre sunt 
aşezate în bătaia tuturor vânturilor şi numai în prietenie... 
numai împreună... Dati-vá sárutarea de viaţă şi de 
moarte... 

Cei doi tineri se imbrátiseazá... 

— Cneazule Milos Obilici - se adresează Mircea 
tânărului înveşmântat în negru, care pare rătăcit într-o 
lume de gânduri, tot mai stărui în acea hotărâre pe care ne- 
ai împărtăşit-o? 

— Am jurat, ce mai întrebi? spune Miloş Obilici cu un 
glas înfundat, parcă de om bătrân. Am straie turceşti, ştiu 
turceşte... cuțitul mi-e ascuţit... vrea sá bea sânge de 
sultan... Am jurat. Voi făptui. 

— Numai sá nu fie mai rău, spune cu un glas si o 
privire ciudate Mircea. 

— Cum poate fi mai rău decât este? 

— La noi este o vorbă: schimbarea domnilor, bucuria 
proştilor... 

(Miloş a sărit în picioare, cu mâna pe plăselele 
pumnalului.) 

— Nu te mânia, cneazule. Să-ţi ajute Dumnezeu, spune 
Mircea, părând deodată foarte bătrân. Se întoarce spre 
Lazăr: Mă duc la locul ce mi-a fost hărăzit de cei ce le ştiu 
pe toate... Mă duc la ai mei... 

Cavalerii apuseni s-au luat de-a binelea la hartá: 

— N-am venit atâta drum ca să las altuia cinstea de-a 
duce provocarea la luptă! Ne cheamă d'Artois şi provocăm 
pe oricine care ne contestă acest drept! 

Ca nişte cocosi, ceilalţi se imbátoseazá: 
— Primim! Unde? Cum? Când? 
x 


Precedat de doi paji, aleşi dintre cei mai arátosi, un 
cavaler în armură argintie - nu se mai ştie cine e - 
înaintează în galop nebun cu lancea plecată ca şi cum ar fi 
gata în fiece clipă să străpungă pe cineva. 

Şi deodată calul se poticneşte. Picioarele i se afundă în 
nămol. Din alura marţială a grupului nu mai rămâne nimic... 
Cei trei cai se poticnesc într-un pământ moale, 
necunoscut... 

— Sunati! Sunati! răsună, înăbuşită de coif, vocea 
cavalerului. Şi în timp ce trompetele răsunară în pustiu - 
căci în jur sunt numai mărăcinişuri şi stufărie deasă - 
cavalerul se înalţă în scări, îşi ridică viziera şi cu o voce 
răsunătoare strigă: 

— Sultane Murad! Eu, marchizul Phillppe d'Artois de la 
Marche d'Eu, te chem la luptă dreaptă şi-ţi arunc mánusa 
mea... 
Aruncă mănuşa de oţel care se scufundă într-un ochi 
de mocirlá. 

În clipa următoare, zbârnâind ca un roi de albine 
înfuriate, un nor de săgeți se abat asupra lui, îl izbesc în 
obraz, prin viziera deschisă; când îşi duce mâinile la ochi, o 
săgeată îi străpunge subtioara... Calul, străpuns, se právale 
greoi, pe o latură, în nămol. 

Pajii, înnebuniţi, o iau la goană, dar săgețile îi culeg 
unul după altul, în timp ce din desişuri se aude 
psalmodierea ascuţită a muezinului şi urletul de luptă, 
prelung, al oştirii otomane. 

— Ruşine, Blasfemie! S-o spălăm în sângele spurcat al 
infidelilor! răcneşte Maresalul de Marigny, ridicându-şi 
spada dreaptă. Cine mă iubeşte, mă urmează! 

Vizierele coboară cu un surd zgomot metalic. 

Láncile se pleacă. 

„Floarea cavalerimii apusene” porneşte o şarjă eroică; 
fiecare îşi urlă din răsputeri numele ori deviza familiei: 

— Castlemaine! 

— Trémouille! Trémouille! 

— Schilberger! 

— Wagenstein! 

— De la Vienne! 

— Tayaut! 

— Tue! Tue! 

— Gott mitt Uns! 

— Dieu et mon Droit! 

— Nevers! 

— Vive Dieu! 

Si se pierd, strălucitori şi colorati cu penajele fluturánd 
în ES ang ce se târăsc JSE ARa O 


Un pálc de pádure la poalele unei coline - unde 
aşteaptă mica oaste a lui Mircea făcându-se - după obiceiul 
ei, una cu arborii, cu desişul, cu tufisurile, cu pământul.. 

De undeva, ori din toate părţile parcă, se aude, când 
mai încet, când mai tare, zvonul bătăliei... 

Calul lui Mircea paşte slobod. 

Voievodul se plimbă încet printre oştenii lui făcându-le 
semn să se ridice la ivirea sa. E cu gândurile în altă parte, 
dar mâna lui priceputá pipáie tăişurile, pişcă strunele 
arcurilor cercetează ascutisul ságetilor... 

Pe un cal roib, în spume, spătarul Neagotă se iveşte în 
goană nebună, gata să se năruie la picioarele lui Mircea. 

— Măria Ta... Apusenii... au fost prinşi cu toţii... 

— Cneazul Lazăr? 

— A pierit... Măria Ta... în spatele oştii sârbeşti s-au ivit 
ienicerii... 

— Sigismund al Ungariei? 

— A lăsat marginea şi a luat-o spre miaz-noapte... 
socot că spre casă! Măria Ta... noi, noi ce facem acuma? 
Stăm aici ca proştii... şi aşteptăm să ne potopească? 

— Repede te sperii, vere Neagotă... 

x 


Trupul Sultanului mort, cu pumnalul înfipt în inimă 
până la gardă, e întins pe un covor de Smirna nácláit de 
sânge... 

Milos  Obilici în straie turceşti sfásiate, cu faţa 
sângerând de lovituri, e ţinut de doi ieniceri. Ráde sfidátor, 
cu dinţi albi. 

Bayezid, mereu cu faţa acoperită de apărătoarea 
coifului, ascultă subtilul compliment al „observatorului” 
bizantin Sevastocratul Kondilas. 

— Încercând, fără a reuşi, să ne ogoim regretul 
sfâşietor pentru moartea augustului vostru tată, o, Mare 
Sultan Bayezid, vă felicităm pentru izbândă... Aţi fost... un 
fulger... Muezinul ridică braţele descărnate: 

— Bayezid llderim! Bayezid Fulgerul! 

Bayezid îşi scoate coiful cu țugui: o față fină, prelungă, 
inteligentă; barba neagră-corb e tăiată cu îngrijire. Sub 
cămaşa de zale se ghiceşte strai de mătase. 

Priveşte corpul fără viaţă al tatălui său, Sultanul 
Murati. 

În timpul acesta răsună egală şi melodioasă, vocea lui 
Kondilas purtată pe aripile elocintei greceşti: 

— Câinii de sârbi... fraţii noştri numai cu numele... îşi 
merită pedeapsa căci au ridicat mâna nelegiuită asupra 
slavei Bizanțului, răpindu-i provinciile sale... Thessalia, 
Epirul, Macedonia... 

Nimeni nu-l ascultă. 

Aclamatiile nebunesti ale oştirii devin asurzitoare: 

— liderim! Ilderim! Ilderim! 

Cu paşi másurati, cu fruntea în pământ, Bayezid se 
apropie de Milos Obilici. Îl priveşte lung, îi zâmbeşte. 

— Eşti un viteaz! spune el, cu voce mişcată. Apoi, 
cuiva în spate: Să fie jupuit şi apoi legat de patru cămile, 
care să-l rupă în bucăţi... 

Câmpia e acoperită de leşuri... 

Corbii de pradă, nenumărați, s-au ivit atraşi de mirosul 
sângelui... Croncănitul lor sinistru e acoperit de corul unui 
sobor de preoţi, în patrafire de aur şi argint care cântă 
jalnic, zguduitor: 


GOSPODE POMILUJE... 


În urma lor, cu capul gol - întreaga lui înfăţişare, 
zdrentuitá, plină de sânge arată că a luptat ca o fiară - 
înaintează Cneazul Stefan Lazarevici, cu coroana de aur pe 
cap, urmat de câteva din căpeteniile rămase în viaţă ale 
oastei sárbesti... 

La trecerea lor, câţiva oşteni sârbi se dau la o parte, 
lăsând sá se vadă trupul stálcit, făcut una cu pământul ud, 
al bătrânului cneaz Lazăr, cu pieptul ciuruit de săgeți... Un 
bătrân ostean, plângând, încearcă să-i curete de nămol 
orbitele ochilor... 

— O, tată, amară moştenire mi-ai lăsat... sopteste 
Stefan Lazarevici. 

Preoţii se opresc. 

In faţă, pe o movilă, e Bayezid, călare, sub un imens 
steag verde de mătase, pe care - în extaz - muezinul îl 
poartă ridicat în bătaia vântului. 

La poalele movilei, în genunchi, cavalerii apuseni; pe 
fiecare un ienicer îl tine de o frânghie petrecută lat în jurul 
gâtului. 

Strălucitor în rafinatul costum de gală al cavalerilor 
bizantini, Sevastocratul Kondilas stă în mijlocul lor şi-i 
încurajează: 

— Nu vă faceţi sânge rău. De Cristos iubitul şi de 
Cristos iubitorul nostru împărat-Autocrator loannis, va plăti 

răscumpărarea. După ce i-o veţi înapoia, grațios şi prea 
supus, împreună cu legiuita dobândă... vă veţi putea 
revedea scumpele meleaguri natale. 

— Ticălosul! 

— Se pretinde creştin! 

— Schismatic! 

— Eretic! 

— Sodomit! 

— Iti dau întâlnire, Sevastocratule Kondilas, în câmp 
deschis, fără cartier, cu lancea... începe greoi Guy de la 
Trémouille, deoarece are gura plină de sânge închegat. 
lenicerul care-l tine în lanţ îl zmuceşte scurt, ca pe un câine 
neascultător. 

Fluierele, tobele, meterhanalele turceşti izbucnesc într- 
un imn discordant, asurzitor. 

Stefan Lazarevici urcă spre Bayezid, cu capul plecat. 

Ajuns în faţa Sultanului, îşi scoate sabia, o sărută şi o 
depune la picioarele lui. 

O zvácnire a genunchiului îmbrăcat în fier al Sultanului 
şi calul pune copita pe lama roşie de sânge. 

Mereu cu ochii plecaţi, Stefan Lazarevici îşi ia de pe 
cap coroana, o întinde, ca pe o ofrandă, lui Bayezid. 

In tăcerea de moarte, se aude răsuflarea - ca dintr-un 
singur piept - a oştirii învingătoare şi vocea metalică a lui 
Bayezid: 

— Primim umilita-ti plecáciune, Stefan Bey! - prin care 
te închini pe veci nouă, juránd că duşmanii noştri vor fi şi ai 
tăi, că în războaiele noastre ne vei fi alături cu deplină 
credinţă, că vei plăti haraciul ce-ţi vom cere şi că vei 
asculta în toate, ca pe un părinte, pe trimisul nostru care va 
locui de azi încolo la curtea ta, ca să te păzească de greşeli. 

Îi ia coroana din mâinile întinse. Faţa i se îmblânzeşte. 

— Vino, spune cu căldură. Vino la adăpost... 

Palid ca un mort, cu ochii halucinati, Stefan Lazarevici 
îşi lipeşte obrazul de scárita de oţel a lui Bayezid, în gestul 
supunerii. 

Aplecându-se în şa, sultanul îi pune mâna pe creştet, 
apoi îi aşează coroana pe cap. 

ALLAH-IL! ALLAH! ALLAHU AKBAR! se revarsă urletul 
de biruintá deasupra câmpiei. 
În depărtare, abia se mai aude soborul de preoţi: 
Gospode pomiluje... 
x 


În fruntea micului său pâlc de oaste, Mircea se 
îndreaptă spre casă, în înserarea ce cade încet ca o pânză 
viorie... 

Deodată se întoarce în şa, încruntat: 

— Mă! Ce călăriţi ca muţii! Cántati! Că în curând n-o să 
mai aveţi poftă de cântat! 

Un cântec aspru, bărbătesc se ridică... 

x 


Simion atátá focul... Limbi gălbui tásnesc spre cer... 
Mircea cel Bătrân îngână încet, încet - întors în trecut - acel 
vechi cântec de luptă... 

— Şi apoi? întreabă Vlad. 

— Apoi a venit rândul nostru!... 

Vântul aspru al Dobrogei învăluie în nori deşi de praf 
zidurile crăpate şi debelate de izbiturile berbecilor de luptă, 
ale cetății Silistra, în vârful turnului de pământ al căreia se 
zbate, ca o ființă vie, steagul Ţării Româneşti. 

Pe parapet oştenii, cei mai multi răniţi, sleiti, la capătul 
puterilor, cu fețele supte, bărboase, arse, cu buzele uscate 
şi crăpate adânc de sete - ajutaţi de locuitorii cetății: 
bătrâni, femei, copii în stare să arunce o piatră, resping un 
asalt otoman. li potopesc cu bolovani, cu bârne, cu apă 
clocotită, cu nori de săgeți, silindu-i să părăsească berbecii 
- trunchiuri lungi de lemn gros - cu care şubrezeau 
întăriturile şi să se retragă în neorânduială, deşi un muezin 
fanatic, cu ochi străluminaţi, îi îndeamnă, strigând ascuţit şi 
sfásiindu-si „djelaba” neagră, să se întoarcă la luptă. 

Catapultele turceşti práválesc ghiulele mari de piatră 
asupra apărătorilor care - îndată ce otomanii s-au retras în 
afara bătăii ságetilor - cad - într-un somn greu, de plumb, 
sub soarele nemilos, în băzâitul roiurilor de muşte mari, 
verzui... 

Un bolovan sfărâmă un crenel, împroşcând cu 
sfărâmături de piatră şi praf alb ca făina pe tânărul Mihail, 
fiul lui Mircea; Mezea, - însoţitorul - s-a aruncat însă în faţă, 
făcându-i pavăză din trupul său. 

— Pleacă de aici; rogu-te, Măria Ta, - spune un tânăr 
boier negricios, cu buze vinetii şi părul începând sá 

albească înainte de vreme - du-te şi adăposteşte-te în 
pivniţă! 

— Nici prin gând nu-mi trece, namestnice lercău! se 
sumeteste tânărul, un adolescent a cărui faţă murdară e 
palidă şi trasă, ochii adânc încercănaţi iar părul îi cade în 
late nespálate pe umeri. Fără să scoată o vorbă, Mezea îi 
şterge de praf veşmântul de brocard scump, dar acum 
pătat de sudoare, de pământ, de sânge... 

— Măria Sa Domnul, tatăl Măriei Tale, ni te-a dat în 
grijă... Ce-o să spună, Doamne fereşte, dacă... 

Tânărul Mihail îşi scutură capul cu mândrie. 

— O să zică: „E bine că întâiul meu născut, Mihail, n-a 
dat pildă rea ascunzându-se ca o muiere! 

Un boier tânăr, puternic ca un taur, cu o coamă neagră 
creatá ca si barba albastrie ce i-a năpădit obrajii, şi care 
priveşte împrejurimile cu ochi de şoim se întoarce şi spune 
cu asprime de oştean, nedeprins cu protocoalele: 

— Muierile din cetatea Silistrei se luptă pe ziduri, Măria 
Ta, alături de soţii şi copiii lor! 

— Şi atunci? Eu sá mă ascund? Asta má sfátuiesti, 
pârcălabe Berindei? 

— Eu? Nu ! dumnealui, lercău, e îngrijat din cale-afară! 
„„. Vin iarăşi, spune el şi râde, scuturándu-si coama; pune la 
gură cornul de bour ferecat în argint şi scoate un sunet 
prelung, care-i trezeşte pe cei de pe parapete. Cu mişcări 
moi, de oameni la capătul puterilor, îşi iau locurile de luptă 
şi armele. Mihail, cu ochii la pârcălabul pe care se vede că îl 
admiră şi ar vrea să fie prețuit de el, potriveşte o săgeată 
pe struna arcului. 

— Din vultur, vultur răsare! spune, sincer lercău. Dar în 
glasul lui a alunecat şi ceva neplăcut: limba de catifea a 
linguşelii. Mihail pricepe şi se strâmbă, ca si cum l-ar fi pálit 
o durere de dinţi. Se aud, apropiindu-se, urletetele 
atacatorilor şi vocea muezinului, sfredelind nervii, Allah-il- 
Allah! 

— Mezeo, atin'te pe-aproape, zice lercău, numărându- 
şi săgețile ce i-au mai rămas. 

— Este slujba mea, nu-i nevoie să-mi spui 
namestnice... mormáie însoţitorul şi cu scutul său uriaş îl 
fereşte pe Mihail de săgețile ce încep să curgă din tării, cu 
un tiuit subţire, otrăvit. 

Se aud bufniturile înfundate ale berbecilor izbind în 
ziduri, strigătele răniților, rácnetele luptătorilor. De sus, din 
turn, pârcălabul Berindei, încercând să străbată cu privirea 
norul de praf, des, ce s-a ridicat iarăşi, conduce bătălia: 

— Hei, má, Dudeo... vezi că la poarta a treia... la-l si pe 
Tatu! şi bágati-vá-ntre ei! C-o sparg!... 

lercău, cu o săgeată ieşindu-i din braţul drept, vine 
lângă el. 

— Ei, te căptuşişi spune, cu un surâs ce arată mai mult 
a rânjet, Berindei... Acu’ poţi sta la adăpost! 

— Îmi cauţi pricină!... se încruntă lercău, şi dacă 
scăpăm cu viaţă am să-ţi cer socoteală... 

— Nu scăpăm... spune sec Berindei... Apoi: Mă, 
Dragomire, má! Nu vezi mă că ăia ridică scară... ce faci? 
Dormi? 

— Dragomir e mort, pârcălabe! se aude, din vălmăşag, 
vocea unei femei... 


— Şi dacă ştii că nu scăpăm... îţi iei răspunderea... 
pentru viaţa coconului domnesc? 

Din nou o undă de veselie, nebunească, în ochii mici, 
negri, vii ai pârcălabului uriaş... 

— Ti-e a scăpa de aici? Vrei să-l insotesti? 

— Nu... Dar... 

— Mă, îi pune mâna pe umăr Berindei şi cu aceeaşi 
mişcare îi smulge săgeata, făcându-l să scoată un răcnet 
ascuţit de durere... Mă, noi suntem boieri nu numai să stăm 
la sfatul şi la masa Măriei Sale... da să şi murim pentru ţară 
când vine ceasul... Nu te teme... n-o să-l las pe feciorul lui 
Mircea Voevod să piară, ori să cadă în mâna păgânului... 
Mezea o să-l scoată de aici... şi o sá pleci si tu Cu el. 

— Când? 

— Când ti-oi face eu semn... Deocamdată eu 
poruncesc.... 

— Berindei... Apa e pe sfârşite... oamenii îşi mănâncă 
curelele... opincile... Cu preţul ăsta vrei tu să-ţi câştigi 
slavă? 

— Nu pentru slavă mă bat eu aici, vere lercău... ci 
pentru pământul Dobrogei... 

— Şi... dacă crăpăm cu toţii, crezi că o să-l păstrezi? 
Berindei nu-i răspunde. De pe ziduri se ridică strigăte de 
biruintá... 

— Aşa! zice pârcălabul... l-am dat înapoi si de data 
asta... a treizeci şi şaptea oară... Vere şi namestnice ti-oi 
spune ceva... Pe ăla care la prima zborsire a duşmanului 
pune armele jos şi fruntea în pământ... îl calcă, în picioare, 
ca pe o zdreantá... şi cine se poartă ca o zdreantá, cu 
vremea începe sá se si simtă zdreantá... şi nu-i bine. Ai 
înţeles pilda mea? 

— Du-te dracului! începe să râdă, cu admiraţie, lercău, 
privind statura uriaşă a pârcălabului. 

x 


Sultanul Bayezid Yildirim, care, spre deosebire de tatăl 
său, poartă armură fin cizelată şi turbanul său de mătasă 
albă imaculată e împodobit cu pană lungă, verde, de strut, 
vorbeşte cu blándete: 

— Cine a condus acest al treizeci şi şaptelea asalt 
neizbutit? 

Tăcere; cei din jurul lui îşi feresc privirile. 

— Am întrebat ceva, spune încet Sultanul, cu vocea lui 
plăcută; parcă şi un zâmbet i-a înflorit pe buze... 

— Giaffar Bey, îi şopteşte cineva... 

— Tăiaţi-i capul, spune Sultanul, se întoarce şi urmat 
de Izeddin Bey, a cărui ţinută arată că încă n-a intrat în 
luptă, intră în cortul său, păzit de ieniceri înalţi, impasibili. 

— Sunt viteji... Mi-ar părea rău să piară... Supusul 
nostru, ţarul Şişman al Bulgarilor, şi-a revenit de pe urma 
frigurilor? 

— N-are nici pe dracu! râde lzeddin.... Boleste de 
ciudă... de ruşine... că soarta armelor i-a fost potrivnică şi a 
trebuit să se supună... 

— Adu-mi-l!... 

Izeddin iese; intră un hadâmb negru, care poartă pe o 
tavă de argint capul nefericitului Giaffar, cu dinţii ránjiti. 

Sultanul îl priveşte un timp, parcă fără să-l vadă, apoi 
spune: 

— Să fie îngropat cu cinste... 

Înclinându-se până la pământ, hadâmbul se retrage 
de-a-ndáratelea. In cort intră Izeddin, care anunţă: 

— Supusul Luminátiei Tale, Sişman, cere ingáduinta 
să... 

— Bine, bine, râde mulţumit Bayezid. Să intre... 

Ţarul Şişman, un bărbat slab, verzui la faţă, cu o 
înfăţişare chinuită, se aruncă la picioarele lui: „Stea a 
răsăritului, Slăvite Padişah...” 

— Te vei duce la ghiaurii din Silistra... Bárbátia lor mi-a 
înduioşat inima... Ştiu că nu mai au ce mânca, ce bea, 
săgeţile-s pe isprăvite si duhoarea morţilor îi otráveste.... 

x 


Una din sălile cetăţii, cu pereţii sparti de ghiulele de 
piatră, care se văd, de altfel, peste tot. 

Ţarul Şişman, vădit stânjenit de situaţia în care se află, 
dar căutând totuşi să salveze aparențele printr-o semetie 
deplasată, spune pârcălabului Berindei, care e înconjurat de 
căpeteniile - puţine - ce i-au mai rămas, toţi abia mai 
ţinându-se pe picioare, cu ochii roşii, cu rănile oblojite cu 
cârpe murdare, cu platoşele boselate şi cămăşile de zale 
rupte... 

— Măritul Sultan Bayezid, nebiruitul nebiruitilor, groaza 
dusmanilor... 

— Peste asta cred cá putem trece, spune cu o voce 
rágusitá, pârcălabul Berindei. 

— ... a cărui inimă milostivă a fost adânc miscatá de 
vitejia cu care v-aţi împotrivit... - şi în timp ce vorbeşte 
două lacrimi, lacrimile ruşinii de-a fi fost înfrânt şi supus, se 
scurg pe faţa slabă, îmbătrânită înainte de vreme a 
voievodului bulgar, ... în marea lui mărinimie... 

— Şi asta-i de prisos... spune, părând că e gata să 
adoarmá, Berindei. 

— Vă îngăduie să ieşiţi din cetate, cu steagul în frunte, 
cu familiile şi averile voastre. 

— E prea puţin! răsună, pe neaşteptate, vocea lui 
Berindei trezind un ecou care-l face pe Şişman să tresară. 

— Ce mai vreţi? 

— Şi cu armele noastre!... 

Vocile căpeteniilor se ridică într-un cor rágusit: 

— Aşa e! Aşa e! Armele nu le punem jos... 

— Ne-or mai fi trebuind! zice unul, mai tânăr şi face cu 
ochiul... 

Privirea lui Berindei a prins privirea lui lercău. Îi face un 
semn imperceptibil. 

Strecurându-se, ca o umbră, căci are aplecare spre aşa 
ceva, lercău urmat de Mezea ies din sala cu pereţii sparti... 

Undeva, cu capul pe coapsa unui oştean căzut în luptă, 
prinţul Mihail doarme; faţa îi e acoperită de muşte... 

— Bine că i-a dat Dumnezeu gândul cel bun!... 
sopteste lercáu. 

— Scoal' Mária Ta... Plecám!... 

Într-o ordine desăvârşită, cu steagul ţării în frunte, 
apărătorii cetăţii Silistra părăsesc ruinele. In mijloc sunt 
femeile, copiii, bătrânii, incárcati cu bagaje, pe margini 
oştenii cu armele pregătite... 

De pe o mică înălţătură, Sultanul Bayezid îi priveşte cu 
admiraţie. Face un semn şi meterhaneaua otomană începe 
să cânte, iar tuiurile se înclină la trecerea vitejilor. 

Pârcălabul Berindei răspunde printr-o înclinare uşoară 
a capului, dar printre dinţi şopteşte: „Ne mai întâlnim 
noi”... 
În spatele Sultanului, pe un cal alb, mic si focos Izeddin 
se zbuciumă; se vede că un gând nu-i dă pace. Sultanul, ca 
şi cum i-ar simţi frământarea, îi face un semn să vină lângă 
el. 

— N-ar fi păcat ca asemenea osteni să ne mai stea în 
cale? 

— Înălţate Stăpâne... spune Izeddin pe fruntea căruia 
au apărut broboane de sudoare... mă tem că nu e cinstit. 

Sultanul Bayezid râde cu dinţii lui albi, strălucitori. 

— Izeddin Bey, tot ceea ce foloseşte Semilunii e cinstit! 
... Ar fi timpul să înveţi! Fă cum ţi s-a poruncit! 

Izeddin, urmat de o ceată de călăreţi, superb 
înveşmântaţi, coboară înălţimea. Călăreşte de-a lungul 
coloanei, ajunge lângă Berindei; îl salută cu mâna la frunte, 
la buze, la inimă... 

— Măritul meu stăpân mi-a poruncit sá vă însoțesc, să 
nu vi se întâmple nimic rău... 

Berindei îl priveşte lung, o undă de îngrijorare pe 
fruntea lui de taur. 

— Suntem destul de mari să ne purtăm singuri grija... 
Mi se pare că v-am şi arătat-o.... 

Nesiguranta, frământarea interioară se citesc vizibil pe 
faţa lui Izeddin. Incearcá, cu chinuri, un zâmbet: 

— Atunci... să zicem că vă însoţim... în semn de cinste 
deosebită... 

— Aşa mai merge, mormăie Berindei... 

Cei doi călăresc alături. Toate încercările lui Izeddin de- 
a lega o conversaţie se izbesc de tăcerea de piatră a 
pârcălabului... 

x 


Uzi leoarcă, lercău şi voievodul cel tânăr, Mihail, 
purtaţi de Mezea, ies din apele Dunării. Când îi leapădă din 
braţele lui de criţă.. cei doi cad cu faţa la pământ, dar 
Mezea îi ridică... 

— Nu-i vreme de odihnă... Haideţi... La drum! Drum 
lung... 

Şi se pierd în stufărişuri şi smârcuri... 

x 


Coloana de supraviețuitori ai asediului a ajuns la o 
răspântie de drumuri. 

— Aici ne despártim, spune Berindei, făcând un semn 
spre unul din drumuri... Mulţumim pentru cinste. 

— Nu ăsta-i drumul, spune Izeddin. 

Berindei izbucneşte într-un hohot de râs. 

— Mă înveţi tu care-i drumul în ţara mea? 

— Pârcălabe Berindei... drumul pe care vrei s-o apuci... 
nu este sigur... Cete de akîngii de-ai noştri misuná şi... 

— Vom scoate-o cumva la cale cu ei! râde, dar 
întunecându-se la faţă, Berindei. Asta-i drumul care duce 
acasă! şi noi acasă vrem să ajungem. 

Ca şi cum nu l-ar fi auzit, deşi e vizibil că-i vine foarte 
greu să facă ce i s-a poruncit să facă, Izeddin spune: 

— Noi răspundem de soarta voastră! Dacă, Allah să 
ferească, vreun creştin ar fi ucis, ori păgubit, ce vom spune 
Sultanului?... Acesta e drumul... 

— Care duce în ţinuturile bulgăresti ce le-aţi cotropit! 
ridică deodată vocea Berindei. Auzind-o, oştenii îşi 
pregătesc armele. Fereşte din cale! 

— Fereste tu! strigă Izzedin şi smulge iataganul din 
teacă... 

La sunetul de corn al lui Berindei, oştenii se formează 
într-un careu, cu sulitele întinse, ca un uriaş arici şi pornesc 
în pas mărunt. Cei din mijloc leapădă îndată boarfele, pun 
mâna şi ei - bătrâni, femei, copii - pe arme... 

Izeddin scoate un sunet ascuţit. 

Din dosul unei movile prelungi ies pâlcuri de osmanlâi 
cálari care se nápustesc, chiuind, asupra careului.... 

Nor de praf... săgeți vájáind... strigăte... Incepe 
măcelul... 

x 


Stufărişuri, trestii, sălcii scorburoase, smârcuri de 
nepătruns. Mezea pregăteşte un mare crap la protap. 
lercău, doborât de oboseală, doarme cu gura căscată. 
Mihail stă lângă focul ce alungă ţânţarii. In jur sunetele 
bălții. Deodată se aude fâşâit, crengi rupte, ca de o dihanie. 
Într-o clipă Mezea a sărit în picioare şi cu arcul încordat 
aşteaptă.... 

Din desiş se smulge un oştean, Simion, cu braţul stâng 
negru de sânge. Cade ca un butuc la picioarele lui Mihail. 

— Şi-au călcat cuvântul... Ne-au potopit... 

_ Mezea, fară să scoată o vorbă, a ingenunchiat lângă el. 
li rupe cămaşa, îi cercetează rana... Simion gâfâie greoi. 

— S-a obrintit, spune printre dinţi Mezea. Dacă nu ţi-o 
tai, mori. 

— Şi cum mai ţin cormana plugului? 

— Mort cum o mai ţii? 

— Taie... A 

Mezea scoate din serpar un jungher cu lamă subţire. Isi 
trece degetul mare peste tăiş. 

— Măria Ta, ţine-i capul. O să se ruşineze de Măria Ta. 
N-o să strige, n-o să se zbată... 

Băiatul a devenit alb ca varul. 

Sub privirea aspră a lui Mezea, se supune. la capul 
oşteanului între degetele sale subţiri, murdare.... 

— Vorbeşte... spune cum a fost... poate uiţi de chin... 

Faţa leoarcá de sudoare a lui Simion. Cuvintele ¡es 
greu printre buzele crăpate: 

— ... au vrut sá... ne înşele... sá ne ducă în ţinuturile 
lor... Înainte... de-a...muri... pârcălabul Berindei mi-a 
poruncit... du-te şi spune... Măriei Sale... să ştie... cum e 
cuvântul lor... Şi Izeddin Bey... tot timpul... vorbea frumos... 
şi ne lingusea.. şi... Aaaaau! 

— Gata... ce zbieri ca o muiere... Acum numa să te ard 
cu fierul roşu... Pe urmă mâncăm crapu' ăsta.... 

La strigătul de durere, singurul pe care l-a scos Simion, 
s-a trezit şi lercău. 

— Ce e? Ce e? spune buimac... 

— Păi nu e nimic... zice Mezea, sculându-se de lângă 
foc cu barda a cărei lamă e incandescentă în mână... Nue 
nimic. Atâta că va trebui să-l duci pe Măria Sa la Argeş... Eu 
am o treabă... 


— Ce treabă? 
— Izeddin ai zis că-l cheamă? 
— 1...ze...diiiiiiiiiiiin! răcneşte, sub 


cumplita arsură, Simion. 
— Mă, da bun glas ai! Eşti bun de popă. 
Cum te cheamă? 
— Simion t 

— Şi pe ăla cum zisesi, că uitai... 

— Izeddin... 

— Bine... 

Si Mezea se mistuie ín cumplitul válmásag al báltii 
dunárene... 

ROVINE 


Curtea de Argeş. Palatul Domnesc. 

In ţinută de ceremonie: manta scurtă de purpură, 
prinsă de umărul stâng, tunică până la genunchi - centură 
de aur cu pafta grea de care atârnă spada scurtă, Mircea, 
purtând coroana voievodală, pe tron. Alături de el, pe un 
tron mai mic, fiul său Mihail, îmbrăcat la fel: faţa lui poartă 
încă urmele încercărilor prin care a trecut. 

Pe laturile vastei săli de primire cu boltă înaltă şi făclii 
de răşină curată, ce ard fără fum, se înşiruie boierii de sfat, 
în jilturi cu spătare, în care sunt săpate herburile lor: 
bătrâni cu plete şi bărbi albe, curgándu-le pe platoşele ce 
poartă semnul trecutelor bătălii; unii sunt ologi, de-o mână, 
de-un picior, ori poartă fâşie neagră peste ochiul scos de 
vreo săgeată tătărască ori ungurească.. 

Cei mai tineri, în ţinute strălucitoare de războinici 
apuseni, par a nu-şi găsi locul: se foiesc, se frământă. 

Vornicul Aldea, un moşneag rumen şi încă în puteri, 
spune, cu glas solemn: 

— Pentru scăparea vieţii vlăstarului domnesc, Mihail 
Voievod, namestnicul lercău lon se multă la rangul de 
sluger si i se dă, spre veşnică moştenire lui şi urmaşilor lui 
moşia Verbilău... 

lercău se aruncă la genunchii domnitorului, 
înlănţuindu-i cu braţe umile. O scurtă clipire de 
nemulţumire în ochii lui Mircea; îl ridică pe proaspătul 
sluger, care îi sărută mâna cu devoțiune. Mihail ar vrea să 

spună ceva, dar o privire a tatălui său îl opreşte. 
Retrăgându-se de-andaratelea, lercău se aşează lângă 
Spătarul Neagotă, care îl priveşte ciudat. Nu-şi mai încape 
în piele de fudulie, dar în acelaşi timp nu vrea s-o arate, 
luând o înfăţişare plină de modestie, cu ochii plecaţi... 

Mircea se ridică. Faţa lui e gânditoare. Ceva ca un fior, 
trece de-a lungul sălii, ca şi cum fiecare ar simţi încordarea 
Domnitorului, acum în pragul clipei hotărâtoare. 

— Şi iată, aşadar, boieri dumneavoastră, că sosit-a 
ceasul de cumpănă în care trebuie să hotărâm. Pentru noi, 
pentru urmaşii nostri... Ce facem? Punem fruntea-n în 
ţărână si ne dăm, pe-un blid de linte, tara şi cinstea... Ori... 

Îşi înalţă fruntea. 

— Ori stăm cu sabia în mână, să apărăm ce ne-au lăsat 
străbunii cei din vechime. 

Un surâs de mulţumire trece pe obrazul brăzdat de 
cute al Velspătarului Balea, cel mai bătrân dintre stetnici. 
Degetele lui noduroase care strânseseră până la albire 
mânerul spadei grele, drepte, se destind; se ridică spre 
mustata tunsă, pe care o rásuceste voiniceşte. 

În schimb, Neagotă îi şopteşte lui lercău: 

— Vorbe de clacá... Eu i-am văzut pe turci, le cunosc 
tăria... Numai cât suflă peste noi şi ne spulberă... 

— Spátare, se uită la noi... îl potoleste lercáu 

— Şi ţineţi minte: ce hotărâm acum nu-i numai pentru 
clipa de faţă, nici pentru vieţile noastre... şi aşa 
trecătoare... E pentru vecii vecilor. Aştept. 

— Parcă dacă îi spunem că capul ce se pleacă, sabia 
nu-l taie, o să ne asculte? - şuşoteşte, cu obidă, Neagotă. 

— Taci, pentru Dumnezeu! Se uită la la noi... 

Un timp, cu bărbile în piept, cântărind, boierii rămân 
nemiscati, în tăcere. Apoi, încet, cu greu, Velspătarul Batea 
se ridică. Îşi scoate spada din teacă. O ridică. 

E un semn. Toţi tineri şi bătrâni, îşi smulg armele: 
lamele de oţel strălucesc sub bolta, întunecată. 

— Pe viaţă şi pe moarte, Stăpâne şi Doamne! 

Mircea s-a ridicat şi el: 

— Stăpân şi domn, boierilor, ne este tara aceasta ce 
avem în păstrare! 

— Ne duce la pieire, sopteste Neagotá, cn buze albe, în 
timp ce fâlfiie sabia şi zámbeste larg, cu toţi dinţii, să-l vadă 
Măria Sa cât e de credincios... 

Deodată intră o matahală de nerecunoscut: e Mezea, 
bărbos, păros, rupt, murdar. Târăşte după sine pe Izeddin şi 
acesta într-un hal fără hal, fără turban, cu teasta rasă, pe 
care se întinde o cicatrice proaspătă. Mihail sare de pe 
tronul său, fuge la Mezea, îl ia în braţe, îl sărută. 

— Mezea! Mezea! Ai scăpat! (se întoarce spre tatăl 
său) Uite, Măria Ta! A scăpat. 

— Văd! surâde Domnitorul. Ce mogâldeaţă ne-ai adus, 
Mezeo?... 

— Îl cheamă Izeddin... Şi-i vinovat de pieirea celor din 
Silistra... cărora Sultanul le-a dat chezásie mincinoasă... L- 
am răpit şi ţi l-am adus, Doamne, să-l beleşti şi să-i pui 
sare... 

Mircea îl priveşte lung pe Izeddin. Acesta, netemátor 
de moarte, stă semet cu braţele încrucişate pe piept. Boierii 
murmurá amenintátori. 

— Daţi-i straie cuviincioase... ca sá putem vorbi cu el... 

De la o fereastră a castelului, Mircea - îngândurat, 
ţinând o mână pe umărul fiului său Mihail, priveşte cum 
boierii încalecă în curtea interioară şi se duc, chiuind ca la 
nuntă... 

— Doamne... îţi cer îngăduinţa de a-ţi aduce la 
cunoştinţă... se aude vocea tremurândă a lui lercău. El 
însuşi bâţâie din cap până-n picioare... 

— Spune! 

— Între patru ochi, Doamne... 

Mircea îl priveşte aspru: 

— E fiul nostru! 

— Vărul Máriei Tale... Neagotă... zice - peste tot - că 
rău faci că te impotrivesti turcului... că... iertat să fiu, el 
zice asta, nu eu, că nu eşti în toate minţile... Şi că ar trebui 
să facem ceva, să nu te lăsăm să duci ţara de râpă. 

Aşteaptă cu capul plecat, umil, pedeapsa sau răsplata. 

Cu blándete, dar cu degetele de fier, Mircea îl ia de 
bărbie, i-o ridică astfel ca să-i poată vedea ochii: 

— Parcă vărul nostru Neagotă îţi este cel mai bun 
prieten... Sunteţi veşnic împreună... 

Ca şi cum s-ar arunca într-o fântână, lercău spune cu 
patos: 

— Aşa este! Dar credinţa către Măria Ta trece înainte... 

— Da... da... Bine... iți mulţumesc... spune Mircea, 
întorcându-şi privirea, ca şi cum i-ar fi greu să rabde 
vederea celuilalt. 

Cu un glas rece: 

— Să fie adus aici vărul nostru Neagotă, ca să-i poţi 
spune în faţă cele ce ne-ai spus pe din dos... 

Mezea, la fel de netesálat cum a venit, de pe drum, îl 
aduce în faţa lui Mircea pe lzeddin Bey. Acesta a fost 
îmbrăcat în straie de boier român în care se mişcă stângaci. 
Ajuns în faţa lui Mircea, îşi reia înfăţişarea plină de mândrie, 
încrucişându-şi braţele pe piept. Mircea îl priveşte lung cu 
ochii săi reci şi sub această privire, încet, parcă fără voia 
lui, Izeddin îşi pleacă fruntea. 

— Nu ca să-mi scap viaţa, ci pentru că acesta e 
adevărul, îţi spun, o, Emire, că n-am încwviinţat în inima 
mea, ceea ce s-a întâmplat. Dar întrucât, chiar fără voie, 
am fost părtaş la această viclenie... 

— Mârşăvie, spune surd Mircea. 

— Sunt vrednic de pedeapsă. O aştept. 

Se înclină salutând cu mâna la frunte, la buze, la inimă 

Mircea e cufundat în gânduri. Brusc, ridică fruntea şi 
spune cu o voce ciudată: 

— Eşti slobod! 

Se întoarce şi se depărtează cu paşi sprinteni. Sunetul 
argintiu al pintenilor săi se stinge. 

— Atâta trudă şi degeaba! oftează Mezea... 

Izeddin e cu desăvârşire nedumerit. 

— De ce? De ce? 

Mezea îl priveşte lung. 

— Ca să ne cunoşti... 

Cenuşiu de praf, urmat de un pâlc de călăreţi: 
nelipsitul Mezea şi cei doi fii ai săi, Mihail şi Vlad, Mircea se 
opreşte în faţa unui lan mic de secară - câteva palme de 
loc smulse pădurii înconjurătoare - pe care un ţăran cât un 
munte, Simion cel fără o mână, îl aprinde... Se întoarce fără 
să arunce nici o privire cáláretilor - de care îl desparte o 
pânză de fum gros, vălătucit şi intră în curtea cât o batistă 
a căsuţei sale de bârne, pe clinul unui deal. 

Aici, nevastă-sa - cu vreo patru tánci agăţându-i-se de 
poale, îi întinde o făclie. „Eu, eu nu pot” sopteste ea. 

— Eh! hai! luati-vá rămas bun de la coliba noastră! zice 
Simion şi aprinde casa. Copiii chicotesc şi când vâlvătaia 
cuprinde bârnele si sitele uscate, încep să chiuie si luându- 
se de mâini, joacă în jurul pălălăii. Le place, sunt mici, nu 
ştiu; cred că-i o joacă. 

Omul, cu cuşma în mână, ca la mort, priveşte o clipă 
truda vieţii lui care se mistuie, apoi îşi ia barda, îşi strânge 
la piept muierea, scarpină părul încâlcit şi plin de scaieti al 
copiilor, îl saltă cu singurul braţ pe cel mai mic, îl pune jos, 
îi şterge mucii, îl sărută şi spune cu glasul lui gros de bivol: 

— Hai, duceti-vá... Sá ai grijă de toate femeie! 

— Şi tu, de tine... Mânând vaca şi câteva oi, femeia şi 
copiii se mistuie în desişul pădurii... 

— E greu, hai? se aude vocea lui Mircea... 

Simion se întoarce, intepeneste. 

— Parcă Măriei Tale ţi-e uşor Doamne? întreabă cu o 
voce moale - de la om la om - contrastând cu încremenirea 
ostăşească. Că ai şi alte griji, nu numai a avutului Măriei 
Tale... 

— În al cui pâlc eşti? 

— A Spătarului Neagotă. 

— Am auzit că s-a făcut nevăzut, că nu-i de găsit 
nicăieri... spuse Mircea, privindu-l pieziş. 

— Şi noi am auzit, da' nu-i în căderea noastră să ne 
dăm cu părerea. La locul de adunare însă mergem, cu sau 
fără spătar. Aşa ai poruncit. 

— Şi noi tot acolo ne ducem. Daţi-i un ca!! 

x 

Forfotă mare în curtea unui conac boieresc, pe ale 
cărui ferestre încep să se bulucească flăcările. O femeie 
tânără, frumoasă, îmbrăcată în negru cu două fetiţe 
agátate de ea împarte porunci cu o voce pe care lacrimile 
au secat-o. 

— Oană şi Măria a lui Drăgan, voi mergeţi cu oile sus, 
în poiana Murgului. Otrávit-ati fântânile, Marcule? Un ţăran 
bătrân, cu ochii ascunşi de o chică, de păr ca lâna 
berbecului dă din cap. Împărţit-ai merindea ostaşilor noştri, 
Ravecă? 

— Da pe cine jeleşti jupâneasă Marie? 

Ea se întoarce ca arsă. Mircea, călare, priveşte cu 
asprime. 

— Închinaţi-vă! Si împreună cu fetiţele face o 
reverență adâncă, măturând cu rochiile praful curţii. Apoi, 
privind ţintă în ochii Voievodului, spune cu simplitate: 

— Pe bărbatul ce l-am avut... Neagotă, vărul Măriei 
Tale... 

— Da' ce-i cu el? A murit? 

— Pentru mine da... Mai potoliti-vá - se întoarce ea 
spre câţiva flăcăiaşi, luaţi la oaste, care se harjonesc ca 
noatenii - Nu vedeţi cine a venit? 

— Cine? întreabă un vlăjgan. 

Palma grea a lui Simion îl plesneste peste ceafă, 
făcându-l să cadă în patru labe. 

— Măria Sa, boule! 

Stângaci, speriaţi, „recruţii“ se pun în genunchi. 

— Eu credeam că Măria Sa umblă îmbrăcat numa-n aur 
şi argint... şopteşte unul, privindu-l de jos în sus pe 
Voievodul ce pare un simplu oştean - prăfuit şi ostenit. 

— Măria Ta! spune ea, alungându-şi cu o mişcare 
hotărâtă o suvitá de păr de pe frunte. Am fost invátatá, de 
mică, să dau cu arcul... Ingáduie-mi... îngăduie-mi... Apoi, 
dacă nu s-a putea altfel şi voi rămâne cu zile, am să mă 
închid într-o sfântă mânăstire... 

Mircea o ia în braţe. îi culcă fruntea pe pieptul său 
înzăuat. 

Ascunzându-şi faţa să n-o vadă nimeni, nevasta lui 
Neagotă plânge amar, surd. 

— Ce ruşine... ce ruşine... 

— O ai spălat-o, Márie...Esti tânără... 

Pereţii conacului se prăbuşesc în vâlvătaia flăcărilor, 
aruncând scântei şi funingine neagră, care pluteşte peste 
tot, ca o năvală de fluturaşi negri. 

Pe drumul, îngust şi şerpuit, mărginit de o parte şi de 
alta de codri nepătrunşi, trece Mircea, urmat de pâlcul său 
de călăreţi, cărora li s-a alăturat, în cămaşă de zale, prea 
lungă şi largă şi chivără de oţel, spătăreasa Maria... 

De peste tot se văd fumurile satelor ce ard, ca 
duşmanul să găsească în faţa sa numai pustiul... 

Mircea urcă în goană treptele de marmoră la capătul 
cărora îl aşteaptă vornicul Aldea, care pare foarte încurcat. 

— Sigismund? A venit Sigismund? 

— Nu tocmai... şopteşte vornicul, ferindu-şi privirile. 

x 


Mircea deschide uşa - deasupra căreia străluceşte 
corbul Munteniei. Ináuntru, înşiraţi la masa lungă, plină de 
toate roadele pământului, nobilii cavaleri apuseni - aceiaşi 
ca la Kossovo - în acelaşi „pourpoint-uri" de mătase, 
brocard şi caşmir, la fel de pătate de vin şi grăsimi, la fel de 
gălăgioşi. 

— Şi Majestatea Sa regele Sigismund? întreabă Mircea 
pe cavalerii care, nu cu prea mult elan, s-au ridicat în 
picioare la intrarea lui. 

Unul dintre ei, de un blond păios, cu nişte mustáti ce-i 
atârnă pe piept, se apropie, făcând să se încovoaie 
podeaua sub greutatea lui. 

— Eu sunt înlocuitorul său, Graful Wilhelm Reihartigen 
von Ulm und Gatzenbach!... Majestatea Sa, regele Ungariei 
şi al Bohemiei, ocupată cu potolirea răscoalei nobililor 
maghiari care... într-o pornire inspirată de Satana, au ucis 
pe regina Elisabeta şi ţin închisă pe luminata prinţesă, 
Maria de Anjou, promisă de soţie Majestății Sale, de 
răposatul ei unchi şi tutore, Ştefan Il Costromanic. 

— Aşadar, ajutorul făgăduit... pentru care amândoi am 
pus jurământ, sopteste Mircea, mai mult siesi. 

— Suntem noi aici! răcneşte Mareşalul de Marigny. 
Ráscumpárati din robia păgânului... O robie mai uşoară 
decât ne-am fi aşteptat, Baiazeth purtându-se, spre uimirea 
noastră, ca un adevărat cavaler, ardem de nerăbdare să 
spălăm în sângele infidelilor pata ce stăruie pe blazoanele 
noastre... 

Un altul se ridică, plin de superbie: 

— Eu însumi, marchiz de la Tremouille, voi arunca în 
obrazul spurcat al nu mai puţin spurcatului Bayezid această 
mánusá, pe care strámosul meu Baudouin a prins-o de 
poarta lerusalimului... 

Mircea rosteşte rar: 

— Vai, domnilor... n-aţi uitat şi n-aţi învăţat nimic... 

Se întoarce scurt şi iese. 

Cavalerii, uluiti, se privesc unii pe alţii. Într-adevăr, nu 
înţeleg nimic. 

* 


Un soare necruţător - în crugul său - parjoleste 
pământul. 

În jurul unei fântâni, zac cadavre de akîngii - cu feţele 
înnegrite, strámbate în chinurile agoniei. 

— Incă o fântână otrăvită, spune Izeddin Bey. Pustiu 
peste tot... n-avem pe cine ne vărsa mânia... 

Bayezid într-o cămaşă de zale de aur, care luceşte 
orbitor în soarele fără cruţare, priveşte cerul pe care se 
rotesc păsări de pradă. Când îşi întoarce calul - un splendid 
armásar alb - acesta se poticneste, gata să cadă în bot. 

— li e sete, spune Bayezid. 

— Apă pentru calul stăpânului nostru! bate din palme 
Izeddin Bey. 

Un burduf de piele e luat de pe spatele unei cámile. 

Suvoiul de apă curge într-un mare lighean de argint. 

Beyul însuşi, urmat de spahiul care-i duce tuiul, adapă 
calul lui Bayezid, care bea, sforăind şi stropind în toate 
părţile... 

Băşicate de soarele nemilos, feţele ienicerilor ce 
poartă pe umăr un palanchin de bambus, ferecat în argint, 
în care se află cei trei copii ai sultanului: Soliman, Musa, şi 
Mehmed - în haine uşoare - cărora un pui de harap le face 
răcoare cu un imens evantai de pene de păun... 

Nemiscati, ca nişte stane de piatră, ienicerii tin 
pretioasa povară. Buzele crápate le sângeră. 

Privesc calul care bea apă... 

Un mârzac tătar plin de sânge vine în goana calului şi 
din mers sare jos, se prosternează în praf, apoi cu o 
strâmbătură de durere spune: 

— Stăpâne... cetele trimise după vite şi nutreţ... au 
fost nimicite de ghiauri... 

— Erau mulţi? întreabă cu o suverană detaşare 
Bayezid. 

— Nu ştiu... s-au ivit şi s-au făcut nevázuti în pădurile 
astea blestemate... blestemate... blestemate... 

Cade leşinat. 

Bayezid vine în pasul calului până lângă palanchinul 
purtat pe umeri de ieniceri. Cei trei copii salută cu mâna la 
frunte, la buze la inimă... 

— Vă place la război, şoimii mei dragi? 

— O, da! O, da! O da! râd ei şi bat din palme. 

Un semn imperceptibil şi ienicerii care duc palanchinul 
pornesc. 

Păşesc în ritm egal, elastic parcă ar umbla pe ouă, să 
nu zdruncine vlăstarele sultanului. 

La umbra precară a zidurilor ce-au mai rămas dintr-un 
conac ars, câţiva slujitori aştern masa pentru pretendentul 
la tron Neagotă, care, dezghiocându-se dintr-un fel de 
burnus menit să-l apere de praful drumului, apare într-un 
costum bizantin, identic cu cel purtat de Mircea la primirea 
solilor - şi pentru vasalul-aliat Stefan Lazarevici - în negru 
ca un călugăr îmbătrânit înainte de vreme... 

Neagotă întinde mâinile peste care un slujitor toarnă 
apă cu petale de trandafir... 

Stefan Lazarevici şi-a rezemat fruntea de zidul negru 
de funingine. 

— Hai să mâncăm cneazule Stefan, că îndată se ridică 
popasul... Ce faci? 

— Îmi rog moartea, spune acesta, cu o voce înceată. 

Undeva, în podul din care a rămas doar o schelărie de 
lemn ars, se strecoară un muezin în turban şi djelabá 
neagră, să asculte ce vorbesc cel doi aliaţi - oşteni 
Intunecati, tácuti - îi păzesc . 

— Ha, ha, râde ca de-o glumă bună Neagotă. la cu 
gesturi delicate din bunátátile înşirate pe covorul de 
Brussa, dar înainte de a le gusta, le miroase... nu vezi cum 
ne copleşeşte sultanul, slăvit fie-i numele? El însuşi... am 
auzit... se mulţumeşte cu pâine uscată şi-un strop de apă 
sălcie ce cel din urmă akîngiu... iar noi... 

Stefan Lazarevici îl priveşte cu silă. Dar Neagotă s-a 
pornit. Vorbeşte cu un elan nervos, ca şi cum ar vrea sá se 
convingă pe sine însuşi. 

— Ăilanţii... vestitii cavaleri ai Apusului, nici nu se uitau 
la noi!... Şi atunci? Să-mi várs eu sângele... să-mi risipesc 
tara... ca ei să petreacă liniştiţi în castelele lor trufase? 

— Văd că Voievodul Mircea judecă altfel... 

— Pe vărul nostru, sărmanul, l-a orbit şi-l pierde 
mândria!... 

Neagotă întinde un pahar de cristal şlefuit în care un 
slujitor mut îi toarnă vin dintr-un şip de aur, cu gât lung de 
lebădă. 

— Când eşti mărunt şi, neînsemnat... n-ai mândrie! 
Încerci să trăieşti. 

— Aşa-i, spune foarte încet Stefan Lazarevici. Vine 
lângă el şi-l scuipă în obraz, apoi cu paşi mari, ce fac să-i 
fâlfâie pulpanele vesmántului negru porneşte să iasă, dar 
se izbeşte aproape în piept cu Bayezid. Se dă repede 
înapoi, pune un genunchi în pământ - salutul obişnuit al 
vasalului. 

In schimb Neagotă se prosternează oriental. 

— Ridicaţi-vă, spune Bayezid. N-am vrut sá vă tulbur 
de la masă... 

Se aşează pe covor, cu picioarele încrucişate. La un 
semn al lui, victualiile! sunt ridicate de slujitori ce se fac 
nevázuti. 

— Domnia ta... Neagotá al Eflakului, pe care-l luăm în 
stăpânire... (Radios, dar smerit, Neagotá se înclină adânc) 
îti cunoşti, má gândesc, vărul... 

— Nu prea... E un om închis în sine... 

— Nu crezi că dacă i-am trimite o provocare... după 
regulile cavalereşti... ar primi lupta, în locul acestei fugi... 

— Ruşinoasă! Ruşinoasă! spune Neagotá, căutând cu 
disperare să înţeleagă ce vrea de la el atotputernicul 
Sultan. 

— Pe care am plătit-o până acum cu peste 10 000 de 
morţi... face Bayezid un gest de nerăbdare, prevenind 
consolările lui Neagotă. 

— Îţi aştept sfatul! 

— Mi-e greu să îndrăznesc a-mi da cu părerea... în faţa 
celui mai strălucit dintre străluciți, sabia nebiruită, ochiul 
departe văzător... 

Potopul de vorbe linguşitoare cu care speră să scape 
de răspundere e însă întrerupt de apariţia muezinului - 
singurul care are voie să intre nepoftit. Asceticul prelat 
musulman e neobişnuit de agitat. 

— Stăpâne... stăpâne... vino să vezi! 

les toţi în pridvorul calcinat. 

Pe dealul din faţă, cu discul roşu al soarelui ce apune 
în spate, un călăreț cu un mare steag alb în vârful sulitei. 

Neagotă se clatină pe picioare. Nu-i vine să-şi creadă 
ochilor. 

— E nebun... şopteşte... Nebun... E el... 

Bayezid îl priveşte înfuriat. 

— Ce tot bâigui acolo? In sfârşit... o fiinţă vie în acest 
pustiu... 

— E el... El... Mircea... 

Incet, foarte încet, cáláretul coboară dealul. Vântul 
binefăcător al înserării flutură pânza albă... 


1 Provizii de alimente (din latină) 

Cortul Sultanului, înălţat în grabă, dar cu toată 
măreţia... 

Inveşmântat în cămaşa de zale călite, Mircea păşeşte 
liniştit, precedat de doi slujitori nubieni ce desfăşoară covor 
sub picioarele lui şi de lzeddin, care-i face temenele 
poftindu-l să înainteze şi căutând în zadar, să-i prindă 
privirile. Dar Mircea nu priveşte nici în stânga, nici în 
dreapta. Ajuns în faţa cortului se opreşte o clipă, îşi aruncă 
ochii peste căpeteniile oastei otomane - apoi intră. 

Cortul e imens, alb. Dar fără nici o podoabă, fără nici o 
mobilă. 

Pe un covor de Buhara, Bayezid, într-un somptuos 

Pm vesmánt de mátase trandafirie... Nici o fibrá 

A nu se mişcă pe faţa lui. Pare un idol de 
bronz şi abanos. 

Mircea se apropie, îşi scoate mantia 
simplă, de şiac, o aşterne pe pământ şi 
se aşează... 

Se privesc lung în ochi. 

Sultanul sparge primul tăcerea. 

— Cum ai îndrăznit? 

— Aşadar ştii cine sunt... 
Cu un surâs plăcut care-i luminează şi 
schimbă faţa, Bayezid spune încet: 

— Aş putea să-ţi iau viata... Tara şi oastea ţi-ar rămâne 
ca un trunchi fără cap... 

— N-ai s-o faci. 

— Viaţa multor mii de drept credincioşi ar fi crutatá... 
De ce n-aş face-o, voievodule Emirdji? 

— Auzindu-se că, am venit singur... şi m-ai omorât, 
lumea întreagă ar spune că... tare ţi-a fost frică de mine!... 
Şi n-ai ajuns încă atât de slab să nu-ţi mai pese ce zice 
lumea! 

Sultanul izbucneşte într-un râs plin de admiraţie. 

Pe neaşteptate devine serios, întunecat parcă de o 
presimtire. 

— Eşti înţelept. Esti primejdios! 

— Nu eu mă aflu cu oaste de pradă pe pământul tău... 
ci tu pe al nostru... 

Cu fruntea îngândurată, Sultanul: 

— Am greşit când am poruncit solilor mei să te 
sfideze... Cu tine trebuie vorbit altfel! 

— Câtă vreme picior de străin înarmat calcă acest 
pământ, cu mine nu se poate vorbi nicicum! 

— Şi pe ce te bazezi? Pe „fraţii“ tăi creştini din Apus? 
Ori nu vezi că te-au lăsat în scârnă? Sau poate pe cei din 
Bizanţ? Ca să îi las să dospească în pace, sunt gata să facă 
orice... Râde. Ştii că de la ei cunosc numărul oştenilor tăi? 

— Nu-l cunoşti... spune rar Mircea... 

— ...de la ei ştiu că Sigismund... care, prin genovezi, 
vrea să cadă la înţelegere cu mine... nu ţi-a trimis decât 
câţiva dobitoci îmbrăcaţi în fiare vechi?... Eşti singur, 
Emirdji! 

— Ştiu! 

— Şi atunci? De ce nu te aşezi, ca să-ţi găseşti liniştea 
sub oblăduirea mea părintească... aşa cum au făcut 
bulgarii, sârbii... De ce? 

Mircea tace un timp, apoi - ca, şi cum şi-ar răspunde 
cu glas tare propriilor sale gânduri: 

— Pentru că nu ne potrivim, mărite Sultan... V-aţi ivit 
în lume... de pe unde-ati fi venit, cu gând de cotropire, de 
jaf... de supunere a celor slabi, ori care vi se par slabi... 

— Eşti oaspetele meu... Ai dreptul să nu-ţi măsori 
cuvintele... râde Sultanul, apoi deodată, parcă un nor negru 
i-ar trece pe faţă: - Dar o să-ţi pară rău că le-ai rostit! 

Mircea acum într-adevăr nu-i mai vorbeşte lui: 

— Noi suntem neam de plugari, de păstori... Privind 
pomii, apele, curgerea, iernilor şi verilor... am desluşit 
câteva legi... Ale răbdării, ale omeniei... ale înţelegerii... Nu 
vrem să le schimbăm cu domnia bunului plac, al határului 
celor ce se socotesc tari... cu nestatornicia lor... lar eu... eu 
am moştenit din vechimi adânci porunca de-a străjui acest 
neam... nevoile lui... bogăţiile şi sărăcia lui... Şi, mai ales, 
ce va fi mâine... 

Bayezid a devenit dusmános. 

— lar eu am jurat în faţa întregului Islam că voi da 
calului meu ovăz din pristolul de la Roma!!! Crezi că, mă voi 
împiedica de un ciot? Te supui, ori te nimicesc? Nu este altă 
cale! 

Mircea se ridică. Spune simplu: 

— Ba este! 

* 


Zori láptosi din pricina cetii se ridicá de pe apa usor 
vălurită de vânt a Argeşului, care curge printre păduri 
nepátrunse de stejar... 

Oastea otomană înaintează greu. Căutând vaduri să 
poată trece de pe un mal pe altul multi akingii se îneacă. 

Feţele tuturor sunt îngrijorate: pluteşte în aer ceva 
amenintátor, iar sus, în tăriile limpezi se roteşte un vultur, 
purtat pe vite de vânt... 

Dar locurile acestea nu sunt pustii, aşa cum par. Peste 
tot, după fiecare arbore, în fiecare tufă pândesc - acoperiţi 
de frunze - oştenii Munteniei. Într-un luminiş, pe un dâmb 
mai ridicat, Mircea, înconjurat de boierii săi, ridică mâna. 
Incet, ca şi cum ar fi o sfidare adresată sorții. | 

Un bucium răsună, trezind ecouri adânci. li răspunde 
altul, altul. Asupra avangardei otomane se prăvălesc, cu 
zgomot cumplit, arbori mai dinainte tăiaţi, zdrobindu-i, 
strivindu-i şi în aceeaşi clipă, de peste tot, chiuitul de luptă, 
al românilor. 

Un nor de săgeți, venind din adâncimile de nepătruns 
ale codrilor se abate din toate părţile, asupra oştirii 
otomane, care - din pricina desimilor - începe să se 
fárámiteze, în pâlcuri, care se nápustesc orbeşte în sulitele 
lungi ale pedestrasilor... 

— În sfârşit, a început, spune Sultanul, mereu calm, 
mereu sigur pe sine. Să fie scoşi din păduri şi siliţi a da 
bătălia la loc limpede! 

Bey-i se înclină şi se duc să îndeplinească - nici ei nu 
ştiu cum - înalta poruncă. 

În spatele lui Mircea, cavalerii apuseni, în greoaiele lor 
armuri, cu lăncile imense în vârful cărora flutură flamurile, 
sunt nerăbdători. 

— Monseniore, spune unul - nu se ştie care, din pricina 
coifului care tuturor le ascunde feţele - îngăduie-ne să ne 
aruncăm în talgerul victoriei! Mircea se întoarce uşor în şea 
şi, ascunzându-şi un zâmbet fugar, le face semn că pot 
porni la luptă. 

Trompetele pajilor răsună glorios. Strigătele se aud 
înăbuşite de coifuri. Dând pinteni cailor lor greoi, cavalerii 
pătrund în codru... şi deodată, înaintarea lor devine cu 
neputinţă aproape. Lăncile prea lungi se încurcă în 
coroanele arborilor, caii se împiedică în rădăcinile 
ascunse... Se ciocnesc unii de alţii, în zgomot de fierărie, în 
timp ce în jurul lor aleargă, sprinteni, uşori arcaşii munteni, 
purtând doar uşoare cămăşi de zale, platoşe de piele de 
bour, coifuri rotunde. 

— Pe rănile Mântuitorului! strigă un cavaler, înţeleg să 
mor pentru sfânta cruce, dar nu să mă şi fac de râs! 

Şi ajutat de pajul său, îşi dezbracă armura... la de la un 
boier romăn căzut arcul şi cucura cu săgeți şi se avântă în 
luptă, dovedind că e un arcaş strălucit. 

— Aşa, măi bădie! zice admirativ un flăcău... 

Izeddin a găsit un vad. In faţa lui zidul verde al pădurii. 
În clipa când călăreţii turci intră în apă, un val de săgeți îi 
potopeşte. Valurile repezi îi iau la vale, cai, săgeți, de-a 
valma. Cu greu Izeddin izbuteste să scape şi să ajungă pe 
malul pe care abia îl părăsise. Priveşte gânditor pavăza 
verde care a devenit iarăşi mută, parcă nelocuită. 

Din poiana înălţată deasupra acoperişului pădurii, 
Mircea conduce bătălia. 

— Comane! 

— Poruncă, Doamne! 

— la-ti pâlcul de cálárime şi tăiaţi-le drumul! Vezi că-s 
ieniceri oaste aleasă... 

— Apoi, Doamne, o să-i alegem, unul câte unul, iartă 
vorba slabă! şi Coman fluturându-şi sabia se pierde în 
codru, pe cărări numai de el ştiute. 

Tremurând de emoție, Mihail se apropie de Mircea, 
pune un genunchi în pământ. 

— Tátutá, Măria Ta, nu lăsa să se spună că am stat 
deoparte, pentru că-s feciorul Măriei Tale. 

Mircea îl priveşte lung, apoi spune simplu: 

— Du-te si nu mă fă de ruşine! 

Cu un chiuit Mihail sare pe cal şi, urmat de câţiva 
călăreţi din rezerva domnească, se face nevăzut. 

Bătrânul Vornic Udrea dă din cap, îngrijorat. 

— ŞI... dacă-i un copil... crezi că pentru asta o să-l 
crute, de va fi sá ne biruie? 

Cu viziera coifului ridicată, Mihail călăreşte printre 
pedestraşii care - fără încetare - aruncă nor de săgeți 
asupra turcilor ce încearcă să treacă Argeşul, înroşindu-l cu 
sânge... 

Intr-o lărgime, ienicerii ţin pe umeri palanchinul de 
bambus, cu perdele de mătase trase, din care cei doi fii mai 
mici ai sultanului, Musa şi Mehmed privesc bătălia. 

Soliman, un flăcăiandru de vârsta lui Mihail, e în ţinută 
de luptă, călare pe un armăsăraş arab, al cărui frâu de aur 
e ţinut, cu respect, dar cu autoritate de muezinul 
atotprezent. 

Micul pâlc al lui Mihail apare la marginea luminişului. 
Cu un strigăt ascuţit al glasului de adolescent în schimbare, 
Soliman smulge frâul din mâna muezinului şi acoperindu-şi 
pieptul cu scutul rotund, învelit în piele de tigru, porneşte 
cu lancea întinsă. 

— Atin'teee! - strigă Mihail, cu o voce asemănătoare şi 
coborându-şi viziera se năpusteşte cu lancea... 

Cei doi fraţi mai mici ai lui Soliman bat din palme... 
Feţele ienicerilor ce ţin palanchinul sunt de nepătruns... 

Cei doi flăcăiandri se apropie unul de celălalt, 
strigându-şi provocări. 

x 


Izeddin Bey, cu vesmintele sfásiate, se apropie de locul 
unde, întunecat, cu fruntea în pământ, parcă ar pluti pe 

apele unui vis necurat, Stefan Lazarevici aşteaptă în faţa 
oştenilor săi, la fel de posomoráti ca şi dânsul. 

— Porunca, Sultanului! Treci râul!  Scoate-i din 
ascunzătorile lor blestemate şi abate-i spre noi! 

Cneazul îl priveşte cu ochi goi, fără viaţă. Nu se ştie 
dacă a auzit sau nu. 

Izeddin îl scutură de umăr. 

— Nu uita! Ai tăi, soţia, copiii sunt în mâinile noastre... 

— Nu uit, spune cu o voce moartă cneazul. 

Intorcându-şi cu o zmucitură sălbatică roibul în spume 
Izeddin Bey se întoarce şi se pierde în codrul care vuieste 
de urlete, gemete, suier de săgeți, zgomot metalic de 
topoare izbind în scuturi... 

— Platoşa, Măria Ta!... Un oştean bătrân, care-i evită 
privirile, îi întinde platoşa pe care e cizelat chipul îndurerat 
al lui Christos. 

— Nu e nevoie, Duşane... şi cu un gest obosit, Stefan 
Lazarevici leapădă şi scutul. Işi îndeamnă calul... Intră în 
râu, murmurând: Dumnezeu să vă ajute, români... 

— lată ce soartă pregăteşte Sultanul supuşilor Săi, 
spune trist Mircea... Să moară de săgețile fraţilor lor.... 

— Ce facem, Măria Ta? 

Cu bărbia în piept, Mircea spune cu voce înecată: 

— La Kossovo, de nevoie, a jurat credinţă Sultanului... 
lar noi, de voie, am jurat credinţă acestei ţări. Fiecare cu 
soarta lui... 

Şi încet ridică mâna... 

Un val de săgeți se abate asupra sârbilor care au ajuns 
în mijlocul râului. 

Cu un zâmbet fericit, Stefan cade de pe cal. Mai poate 
să strige, înainte de-a fi luat de apele care s-au înroşit de 
sânge: 

— Acum... sunteţi dezlegati! Faceţi cum vă porunceste 
inima! 

Chiuind oştenii sârbi se întorc şi se năpustesc asupra, 
turcilor de pe malul celălalt... 

x 

La început, lupta între cele două vlăstare domneşti s-a 
desfăşurat după regulile cavalereşti ale vremii: asalturi cu 
sulitele, primite în scuturi, fente, depărtări, noi asalturi... Pe 
urmă sângele tânăr îşi spune cuvântul: lăncile mânuite cu 
furie se frâng; îşi smulg spadele. Mihail una dreaptă, de 
modă apuseană, Soliman una curbă, cu táisul lucind 
albăstriu. Loviturile cad pe umerii de oţel ai platoşelor, caii 
nechează, se ridică în două picioare... 

Deodată, într-un corp la corp, Mihail leapădă sabia, 
care-i atârnă de şnur pe încheietura dreptei, şi cu stânga 
smulgându-şi buzduganul, îl răstoarnă pe Soliman de pe 
cal... 

In clipa aceea ienicerii leapădă palanchinul de bambus, 
care se sfarmă în bucăţi, acoperind cu mătăsurile fâlfâinde 
pe cei doi fii ai sultanului care ţipă ingroziti si la un răcnet 
ascuţit al muezinulul: „Prindeţi-l viu!” se năpustesc într-o 
ordine desăvârsită, ca la paradă. 

Tânărul voievod Mihail pare pierdut. Dar din tufişurile 
împrejmuitoare se ivesc câţiva oşteni de ţară în frunte cu 
Simion Ciungul care cu barda lui face roată însângerată în 
jur. 

— Scoate-l de aici pe Măria Sa! strigă el unui ostean cu 
faţă rotundă, Ene Udobă care îl ia pe Mihail în braţe, chiar 
în clipa când cálutul lui se abate pe o parte. 

Târându-se pe brânci, printre picioarele luptătorilor 
încleştaţi, muezinul îl scoate pe Soliman Çelebi din 
vălmăşag... Dar amândoi tinerii se împotrivesc din 
răsputeri... 

Din nămol, de sub sfărâmăturile  palanchinului, 
Mehmed - fiul cel mai mic al lui Bayezid - priveşte 
sângeroasa încăierare. Tipá îngrozit, îşi ascunde faţa în 
palme... 

Câţiva ieniceri, rămaşi necásápiti, se retrag luând cu ei 
pe tinerii prinți otomani... 

Rămas stăpân pe câmpul de bătălie, Simion Ciungul 
pune jos - o clipă - securea însângerată, îşi şterge fruntea 
leoarcă de sudoare şi sânge şi spune simplu, doar atât: 

— Apoi aşa... 

Mircea e aplecat asupra fiului său Mihail, din umărul 
căruia iese pana rupta a unei săgeți. 

— Te doare? 

— Nnu... 

— Atunci strânge dinţii, că o să te doară! Şi cu o 
mişcare scurtă, i-o smulge... Tânărul îşi muşcă buzele, dar 
nu scoate un geamát. 

— Bine, zice Mircea, bine... şi se întoarce repede, 
deoarece o subţire pânză de lacrimi i-a spuzit ochii. ...Cum 
te cheamă? îl întreabă el pe Udobă, care - cu privirile 
plecate, stă în genunchi în faţa lui. 

— Udobă Ene... 

— Îţi dăruim moşia noastră Nucet... Să fie trecut în 
rândul cinului boieresc. 

— Tată... strigă Mihail, cu voce slabă din pricina 
pierderii de sânge, nu el, unul Ciung. 

Dar Mircea nu-l aude. Ene Udobă îi sărută mâna; un 
căpitan ud leoarcă, îşi opreşte calul în faţa lui şi-i spune 
gafáind: 

— Mária Ta, am izbutit sá trecem pe malul celálalt, 
nevázuti, nesimtiti... 

— Rámáneti acolo. Când veţi auzi trei sunete de corn, 
să porniţi cu mare glas... 

Muezinul care, ca o fantomă neagră, străbate haoticul 
câmp de luptă, în care pâlcurile din ce în ce mai risipite nu 
pot ţine legătura şi nici nu ştiu care unde se află, - se 
apropie de Neagotă care dintr-un loc mai ferit, priveşte 
neliniştit bătălia de soarta căreia atârnă şi soarta lui. 

Muezinul, cu priviri aspre, îl salută totuşi cu mâna la 
frunte, gură şi inimă. Neagotă se înclină adânc la rândul lui. 

— Te ţii deoparte, Neagotă-Bey... Ori poate aştepţi să 
vezi de care parte se înclină talgerul balanței? 

— Măria Sa, Luminatul Sultan însuşi a binevoit să-mi 
poruncească... 

— Da. Ştiu. Viaţa ta ne este prețioasă... şi totuşi... Văd 
că voi ghiaurii vlahi, sunteti arcaşi neîntrecuţi. Dovedeste- 
mi. 

Face un gest. Din spate cineva-i întinde un arc din 
lemn preţios şi o cucură bogat, împodobită. 

Neagotă ia arcul îşi mijeşte ochii. Îl vede, de cealaltă 
parte a râului pe Vornicul Aldea, care rânduieşte 
călărimea... Ocheşte îndelung. Zbârnâind săgeata pleacă... 

Se înfige cu un bufnet surd în pieptul bătrânului vornic, 
la încheietura platoşei. Aldea alunecă încet de pe cal, 
murmurând: „Primeşte-mă, Doamne la tine!” 

— Neagotă-Bey, spune cu un surâs veninos muezinul, 
m-ai încredinţat că eşti un arcaş de seamă... şi totodată 
credincios nouă. Poeţii noştri vor cânta această faptă de 
arme. Să nu rămână necunoscută. Ar fi păcat... 

O linişte ciudată s-a lăsat pe neaşteptate... 

De pe înălţimea de unde a condus bătilia Mircea îşi 
scoate încet, solemn spada mare de luptă. 

Priveşte lama lată pe care se răsfrâng razele 
apusului... 

In clipa aceea, de undeva, răsună - limpede - trei 
buciumări prelungi, de corn. li răspund altele trei, din altă 
parte... Apoi altele... 

— Şi acum, cu Dumnezeu înainte! 

Un strigăt uriaş se ridică din toate părţile şi din codrii 
neîncepuţi de la facerea lumii, ies oştenii Ţării Româneşti... 

Într-o pulbere de apă spulberată Mircea trece Argeşul, 
prin vad, urmat de călărime; izbeşte zidul albastru al 
ienicerilor, care se frânge, ca un perete de sticlă... 

Arcaşii săgetează în plin fără întrerupere, încât cerul e 
negru de mulţimea ságetilor si vâjâitul lor pare un cântec 
aspru, prelung, înfricoşetor. Goluri mari se deschid în 
rândurile otomanilor, care încearcă să găsească adăpost în 
sânul pădurii. Dar pădurea le e străină, duşmană. De peste 
tot, din tufişuri, din arbori, din râpe, din văgăuni ascunse îi 
pândeşte şi-i loveşte moartea... 

Sultanul Bayezid şi-a pierdut calmul de conducător 
până acum pururea victorios; strigă porunci dezlânate în 
stânga, în dreapta... 

— Nu vă daţi bătuţi! în curând vine noaptea... şi la 
adăpostul ei... încurajează şi Izeddin pe ienicerii care s-au 
strâns, cerc de oţel în jurul sultanului... 

In clipa aceea, pe o înălţime, se iveşte Mircea. Armura 
străluceşte ca argintul, în razele de pe urmă ale soarelui. 

— Trebuia să-l ucizi pe Emirdji, când l-ai avut în mâini, 
spune muezinul. 

— Poate... Poate că ai dreptate... 

O săgeată se înfinge în gâtul nobil al calului sultanului. 
Bayezid îngenunchiază lângă frumosul animal, îi sărută 
botul; se ridică cu ochii insángerati de oboseală, de mânie, 
de umilinţă... 

Bayezid, muscándu-si buzele până la sânge, dă 
semnalul retragerii. Cercul de ieniceri se formează tăcut în 
jurul lui şi al fiilor săi, apoi începe să se mişte încet, ca un 
arici uriaş... 

De pe un deal, acoperit cu mărăcini şi arboret, cáláretii 
lui Coman se  năpustesc asupra acestei fortărețe 
mişcătoare, dar sunt respinşi, nu pot clátina ordinea 
rândurilor dese... 

Pe malul Argeşului „oastea de ţară“ culege fugarii 
turci, grupurile rázletite, care cad în genunchi, cerând 
îndurare... 

In locul călărimii, arcaşii preiau lupta cu careul 
ienicerilor, pe care îl comandă Izeddin. 

Rândurile se răresc. 

— Stăpâne, imploră muezinul, văzând că Bayezid se 
pregăteşte sá se arunce în luptă... scapă-ţi viaţa 
nepretuitá! Datoria acestor câini e să moară, apárándu-te! 
Nu-ţi da morţii urmaşii, nădejdea sfântă a Islamului... 

O clipă pare că Bayezid îi va reteza capul. Apoi, privind 
cerul pe care se alungă norii înserării, strápunsi de săgețile 
ce curg fără încetare, scoate un strigăt lung, de obidă, ca 
urletul unui lup şi întorcându-şi calul porneşte în goană, 
urmat de câţiva călăreţi uriaşi ce duc în braţele lor pe fiii 
sultanului. 

Un semn al lui Izeddin şi careul de ieniceri se 
desfăşoară într-o linie. Scuturile alcătuiesc un zid de oţel, 
herisat de vârfurile sulitelor. 

— Haideţi! zice Mircea, simplu şi, primul, se avântă. 
asupra acestei ultime bariere vii. 

Ciocnirea e cumplită; zidul ienicerilor e spulberat de 
izbitura de berbec a călărimii de fier. Călăreţii încep să-i 
culeagă în vârf de suliță, în ascutis de spadă, asa cum fug, 
care încotro, aruncându-şi armele şi căutând scăpare în 
apele râului, de unde îi culeg arcaşii... 

Unii, nevoind să cadă prinşi, îşi iau viaţa. Alţii, strigând: 
„Aman!” se dau în mâna învingătorilor... 

În faţa lui Mircea e adus Izeddin, sângerând din zeci de 
răni. Încet, foarte încet, sub presiunea mâinii boierului care- 
| ţine de ceafă, se lasă într-un genunchi şi pleacă fruntea. 

— Nu ţi-am spus? întreabă încet Mircea. Vocea abia i 
se aude din pricina coifulul cu pană lungă, neagră... Dă-i 
drumul Dragomire, dă-i drumul să-se ducă. Eşti slobod... 

— De ce? nu se poate opri să nu întrebe Izeddin, care 
nu poate să-şi creadă urechilor. 

— Ca să ţii minte... Sá dea Dumnezeu... al nostru... al 
vostru... să ţineţi minte... 

Încet, cu mişcări foarte ostenite, Mircea îşi scoade 
coiful; îl dă unui paj tânăr, care-l ia cu smerenie. Faţa îi e 
brázdatá de dáre adânci, părul i-a incáruntit la tâmple, dar 
ochii lui au o ciudată seninătate, ca şi cum ar fi fost spálati 
de o apă curată... Spune doar: 

— Aşa! şi ca un pálmas ostenit, îşi şterge fruntea cu 
mănuşa de oţel. Apoi îşi îndeamnă calul spre apă, dar 
sforăind, acesta îşi vâră doar botul în unda înroşită, apoi 
nechează şi-şi scutură capul, scârbit parcă... 

Uralele oştirii învingătoare se ridică spre cerul înstelat. 

x 


Zorii cenusii, zori spălăciţi... Focul s-a stins. Numai 
ochii micului Vlad ard ca doi cărbuni: 

— Şi-apoi? l-ai zdrobit pe toţi? l-ai înecat în Dunăre? 

— Nu, răspunde bătrânul Mircea, jucându-se cu o 
crengutá în jarul de sub cenuşă. l-am bătut noi la Rovine, 
dar tot rămăseseră de câteva ori mai mulţi decât noi... L-au 
pus domn pe Neagotă... lar eu m-am dus în cetatea mea 
din Ardeal, la Făgăraş... 

* 


Crestele înzăpezite ale Carpaţilor, în soarele dimineţii. 

In braţele lui Mircea, legănat de mersul domol al 
calului, Vlad doarme, sau pare că doarme, deoarece, 
deschizând pe neaşteptate ochii, spune cu un glas limpede: 

— Bunule... eu ştiu de ce m-ai furat de-acasă... şi de ce 
m-ai adus pe locurile asta... şi de ce mi-ai povestit cum a 
fost... 

— De ce, mânzule? 

— E taina mea! Ce fel de domnitor voi fi eu, dacă-mi 
vând tainele? 

Simion si Mezea se uită unul la altul - încremeniţi. 

ÎN ARDEAL 


Cetatea Făgăraşului, 1396-97. 

De pe crenelurile celui mai înalt turn, Mircea priveşte 
colinele peste care viscolul alungă lungi trámbe de zăpadă, 
ca nişte fiinţe, albe, de pe altă lume. 

E în capul gol, copleşit de gânduri; la tâmple i-au 
apărut multe fire cărunte... 

Soarele puternic, năbădăios al primăverii, pe 
crengile în floare, pe vârfurile încă înzăpezile ale 
Carpaţilor... 

. Castelul Făgăraşului profilat pe cerul fără nor al 
verii, unde se roteşte un corb, pe pale de vânt... 

. Undeva, în desişul înverzit al codrilor, Mircea îşi 
instruieşte o mică oştire. li învaţă pe oameni mestesugul 
săbiei, arătându-le cum se despică un trunchi - dintr-o 
lovitură piezisá... 

Corbul se leagănă în tării, plutind pe undele vântului... 

Un copilandru îşi azvárle de pământ căciula mitoasá, 
apoi încordează un arc scurt, tătărăsc. Săgeata pleacă 
şuierând. Străpuns, corbul cade la picioarele lui Mircea. 

— Cum te cheamă flăcău? 

— lancu, Măria Ta, spune tinerelul, punând un 
genunchi la pământ. 

— Şi de unde esti tu? 

— Din Hunedoara, Doamne! 

* 

Altă iarnă... 

Pădure troienită de zăpadă aşternută grea. Se aud 
lătrăturile atátate ale copoilor, apoi în nor de pulbere albă 
spulberată se iveşte mistrețul, namilă, cu coama înfoiată, 
cu botul în spume şi cu colții tăioşi... 

Stă o clipă nemişcat, apoi, cu un grohăit mânios, se 
repede... 

„„„în lancea de vânătoare a lui Mircea care - călare - 
nu se clinteşte sub izbitură... 

Zbaterea animalului străpuns de moarte. 

„La un foc năpraznic, mistrețul întreg, tras pe o 
frigare uriaşă, este învârtit cu pricepere de Mezea, care-l 
stropeşte mereu dintr-o cană cu vin roşu. 

Mircea petrece în mijlocul oştenilor: cei mai mulţi sunt 
tineri, nestăpâniţi; se uită la el ca la Dumnezeu. 

Înotând prin zăpada înaltă care-i înroşeşte picioarele 
goale, numai în sandale de lemn, un călugăr dominican se 
iveşte - pasăre neagră şi albă - în dordora focului. 

— A sosit oastea lui Sigismund, părinte Franciscus? 
sare Mircea în picioare. 

— A sosit însăşi Majestatea Sa, spune - de sub glugá - 
dominicanul. 

— Calul! porunceşte Mircea... 

În aceeaşi clipă, Mezea i-l înfăţişează, înşeuat. 

Mircea străbate în goană cadrul troienit sub razele 
reci ale lunii. 

Toate ferestrele castelului - ce se profilează negru pe 
cerul înstelat - licăresc sărbătoreşte. 

Mircea străbate coridoarele întunecate. Arcaşi din 
suita regelui Sigismund, ca niste stane de piatră, stau de 
strajă. Pe măsură ce înaintează, Mircea se întunecă la faţă: 
pare că oaspeţii i-au ocupat casa. 

În faţa unei uşi grele de stejar, deasupra căreia e 
stema ării Românesti, doi oşteni - cât doi urşi - 
încrucişează lăncile închizându-i drumul. 

— În casa mea? răsună, amplificată de zidurile 
groase, vocea mânioasă a lui Mircea. Cu o singură mişcare 
a ambelor braţe îi face să zboare în lături din faţa lui. 

Deschide uşa cu zgomot: odaia e plină de 
aburi albicioşi. Sigismund se îmbăiază. 
Barba lungă, udă, îi atârnă ca o frânghie 
despletită. 
— Dragul meu Print! ridică el braţele 
lungi, subţiri, albe. Frigul şi osteneala 
drumului mi-au rebegit măduva oaselor! 
Vino! Vino! Sunt nerăbdător să... 
— Voi aştepta ca Majestatea Ta să-şi 
recapete puterile! spune Mircea. Se 
întoarce scurt şi iese. 

Slujit de călugărul dominican - a cărui faţă nu 
se vede pe de-a-ntregul din pricina glugii, Sigismund se 
restaurează copios. Poartă un caftan de mătase verde, 
cáptusit cu jder; e volubil, vorbeste sprinten, dar cu o 
voioşie silnică, pe care se sileşte s-o ascundă cât mai bine. 
În faţa lui, Mircea, în straiele cu care a fost la vânătoare, nu 
se atinge nici de mâncare, nici de băutură. 

— Ca să adun o oaste... O oaste capabilă cel puţin să-l 
înfrunte pe infidel... dacă nu să-l şi învingă... he... eheu... 
trebuie să stăpânesc mai întâi credincioasa nobilime 
maghiară... A cărei fire nesupusă şi rebelă, moştenire a 
lungii peregrinári prin deserturile Asiei... mă sileste ca... în 
loc să vin aici, în Făgăraşul tău, cu ajutorul promis... să-ţi 
cer eu adăpost... pentru un timp... Sub privirea grea a lui 
Mircea se tulbură, dar îşi revine îndată. 

— ...paná când trimişii mei vor izbuti să-l convingă pe 
Vladislav că niciodată n-am nutrit gânduri duşmănoase, ori 
pofte faţă de Polonia... Cu ajutorul lui voi potoli răscoala 
nobililor mei... şi apoi... Ridică, cu un gest grațios, cupa 
împodobită cu pietre scumpe. Apoi vai de pielea murdară a 
infidelului! Până atunci... Să bem! 

— Şi să ne recomandăm Providentei Divine... murmurá 
călugărul dominican. 

— În orice altceva, chiar cu toată vistieria mea, dealtfel 
cam secătuită, îţi sunt la dispoziţie, scumpul meu Prinţ... 

— Aş avea nevoie de acest călugăr, a cărui sfântă 
viclenie... 

— Ad majorem Dei gloriam, sopteste călugărul, cu 
obrazul umbrit de glugă. 
— ...0 preţuiesc foarte... 
— Ti-l dăruiesc! face un gest larg Sigismund. 
x 


Zi însorită de iarnă. 

Imbrăcat într-o armură argintie, purtând pe tunică 
herbul Ţării, Neagotă călăreşte alături de pater Franciscus, 
acesta din urmă pe spinarea neînşeuată a unui biet asin. 

In spate urmează o mică suită în care se distinge, prin 
gălăgie si exuberanta gesturilor, Ene Udobá. Acesta, ca 
orice parvenit, se împăunează într-o armură cu intarsii de 
aur. 

— Sfinte Părinte, zice Neagotă, căutând să fie subtil, 
nu ne lua curiozitatea în nume de rău... Cam la cât se ridică 
oastea pe care Majestatea Sa regele Sigismund ne-o va 
încredința întru zdrobirea Semilunei? 

— Cincizeci de mii de oameni aşteaptă, în arme, 
dincolo de acei munţi... întinde mâna călugărul spre 
crestele apropiate ale Carpaţilor. 

— Solia sfintiei tale ne-a făcut multă plăcere... Vei 
spune Majestátii Sale că ne-am grăbit să-i depunem 
omagiul şi să-i jurăm credinţă, îl concediază Neagotă, 
întinzându-i mănuşa de oţel, asupra căreia călugărul, cu 
faţa mereu umbrită de streaşina glugii, se pleacă smerit. 
Apoi rămâne în urmă, făcând loc lui Udobă, pe care cu un 
gest scurt, poruncitor, Neagotă l-a chemat lângă sine... 

Proaspătul boier e însă îngrijorat. 

— Măria Ta... Măria Ta... dacă află pagánul... ne şterge 
de pe faţa pământului! 

— He, he... râde superior Neagotă, mă Udobă, mă! tu 
crezi că eu sunt prost ca tine? De ce crezi că am stăruit ca 
închinarea către Sigismund să aibă loc nu în castelul meu 
din Făgăraş... ci aici, în păduri, unde numai tufele şi 
Dumnezeu ne văd? 

— Să nu afle Sultanul... 


93 


— Ba dimpotrivă! Voi avea eu grijă să afle! Că 
Sigismund al Ungariei má momeste cu oaste... cu bani... 
dar eu rămân credincios. 

— Pricepi? 

— Ba! 

— Cască ochii şi urechile! lar Sigismund ni-l va aduce 
plocon pe sărmanul nostru văr Mircea... asa că şi din partea 
asta vom avea linişte şi pace... Mă, trebuie să ştii să te pui 
bine şi cu unii şi cu alţii... Numai aşa vom avea linişte şi 
pace... 

— D'apoi că de asta avem nevoie Măria Ta... Când să 
ne bucurăm de viaţă, că una avem? 

Grupul de călăreţi înaintează pe zăpada-fecioară. 

Şi deodată, din adâncul codrilor troieniti răsună zvon 
de bucium. Îi răspunde altul, altul... Pădurea pare că se 
trezeşte - şi că ceata lui Neagotă e înconjurată din toate 
părţile. Caii sforáie nelinistiti... 

În cealaltă margine a largii poiene în care am intrat, un 
cavaler în armură neagră. 

— Inaintaţi... spune călugărul lui Neagotă. 

Acesta îşi îndeamnă calul, care păşeşte în pas săltat pe 
zapada neîncepută. 

Cavalerul negru vine spre el. 

— llustrá Majestate... începe Neagotá, dar cuvintele i 
se îneacă în gâtlej. De sub viziera ridicată a coifului cu pană 
neagră îl privesc ochii trişti şi neîndurători ai lui Mircea. 

— De ce te-ai oprit, vere? 

Deznădăjduit, Neagotă se întoarce; dar suita a rămas 
la marginea pădurii şi pe zăpadă se văd numai urmele 
calului său. Urme fără întoarcere. 

Din pădure ies arcaşii ardeleni. Poartă straie verzi şi 
căciuli albe de oaie; abia se desluşesc de brazi... O săgeată 
din arcul tânărului lancu retează pana albă a coifului lui 
Neagotă. 

— Tragi spada, ori poruncesc oamenilor să te omoare 
ca pe un câine, cu pietre? 

Încet, împotriva voinţei, Neagotă îşi scoate spada. 

În clipa următoare o grindină de lovituri se abate 
asupra, scutului său, care zboară în lături dizlocându-i 
braţul, asupra umerilor, coifului pe care nu izbuteşte să şi-l 
apere cu spada. 

In tăcerea pădurii, zăngănitul fierului, încrucişând 
fierul, rásuná strident... 

Cu o lovitură năpraznică, Mircea îl face să zboare din 
şea... 
Neagotă cade, bufnind surd, în zăpadă. 

Mezea a apărut lângă el. In dreapta îi luceşte stins 
lama lată a mizericordiei. 

— la-l de aici! Du-te, nemernicule, să-ţi ascunzi ruşinea 
încotro vei vedea cu ochii! 

Mezea îl apucă de un picior şi-l târăşte prin zăpadă. 

Incet, Mircea se îndreaptă spre ceata de însoțitori ai lui 
Neagotă. [ine moale spada care-i atârnă pe lângă picior. 

— In veci să trăiască Măria Sa, domnul şi stăpânul 
nostru Mircea Voievod! răcneşte Ene Udobă din răsputeri şi 
vine repede sub scara lui Mircea, lipindu-şi buzele de 
piciorul lui, încălţaţ în oţel: Cât te-am asteptat, Măria Ta... 
cât te-am aşteptat... 

Mezea leapădă pe Neagotă la marginea, pădurii de 
brad. 


* 


Acelaşi castel al Făgăraşului. 1417. 

O masă foarte lungă. La un capăt Mircea, la celălalt 
Vlad, cu bărbia în palme. 

— Eu nu l-aş fi iertat, spune copilul serios. 

Mircea, gânditor: 

— Cel mai greu lucru, când domneşti, este să ştii când 
trebuie să ierti. Şi când nu... 

— Şi acuma... unde e acuma Neagotă? Cu acelaşi ton 
egal, Mircea spune; 

— La moşia paharnicului nostru Udobă. A venit în ţară 
pe ascuns... să fie la îndemâna Turcului... Imparte 
dregătorii boierilor. Mai mănoase decât cele cu care i-am 
miluit eu... 

Înainte ca Vlad să poată zice ceva, sunete înalte şi 
ascuţite de trompete răsună, părând că vor dărâma pereţii 
castelului. 

Pârcălabul cetăţii - albit de ani - se iveşte speriat în 
uşă: 

— Măria Ta... trimişii regelui Sigismund! 

În aceleaşi armuri, cu capetele închise în aceleaşi 
coifuri cu penaj, făcând să duduie podelele sub greutatea 
fierăriei ce-o poartă în spinare, zángánindu-si cu trufie 
pintenii uriaşi, vociferând plini de entuziasm şi cutezanţă... 
se ivesc cavalerii apuseni, cruciați fără cruciadă... Vlad e 
foarte impresionat; în schimb, Mircea, ascunzând sub 
mustata albă un surâs îngăduitor, se îndreaptă spre ei, cu 
braţele ridicate într-un gest larg de bun venit... 

Unul dintre ei înaintează, îşi scoate coiful a cărui pană, 
neobişnuit de lungă, se tărăşte pe jos, îl înmânează unui paj 
care - respectuos - îl primeşte îngenuncheat; e negricios, 
chior de un ochi, cu o grozavă mustață sură. Cu o voce care 
răsună ca un clopot dogit: 

— Sunt Gonfalonierul Giovanni-Gianbattista 
Bellagamba da Rimini. Majestatea Sa Sigismund de 
Luxemburg, regele Ungariei al al Bohemiei... 

Mircea îi ia repede vorba din gură: 

— ...este foarte ocupat cu dezbaterile Conciliului de la 
Constanza, menit să pună capăt schismei dintre sfintele 
Biserici ale Romei şi Constantinopolului, ca în sfârşit, cu 
puteri unite şi într-un singur spirit, să ne putem apuca să 
începem a cugeta ce-ar fi de făcut ca să găsim o cale ca să 
nu stricăm înţelegerea... 

Gonfalonierul italian a rămas cu gura căscată... 

Mircea îl priveşte cu bunătate, ca pe un copil mare. 

— Ca semn de preţuire, se înfoaie iarăşi cavalerul, 
Majesta Sa, vă trimite acest portret... 

Doi paji înaintează cu pas elastic. Aşează şi dezvelesc 
un mare tablou care-l înfăţişează pe Sigismund împodobit - 
cu toate semnele exterioare ale puterii şi măreției - şi 
chipul foarte tânăr. Mircea cercetează darul, cu atenţie. 

— Cu prietenul nostru Sigismund s-a petrecut - pare-se 
- o minune... Timpul n-a trecut peste el. Arată, şi acum, ca 
la douăzeci de ani. 

Un cavaler pufneşte în râs... 

Gonfalonierul începe din nou, cu emfază: 

— Vă trimite acest portret... 

—...Si pe noi! zbiară bătrânul mareşal de Marigny, 
înaintând semet. Ajunşi la capătul vieţii pământeşti, am 
venit să murim pentru Sfânta Inimă a Fecioarei şi rănile 
Mântuitorului... 

— ...sá ne punem spadele şi vieţile... continuă cu capul 
scuturat de un tremur, Guy de la Tremouille. 

—.. In slujba Majestății Tale, Mircea, apărătorul 
Crestinátátii! - strigă cavalerul von Reichtingen. 

Toţi îngenunchează în acelaşi timp. 

Mircea e înduioşat: 

— Viteji cavaleri, floare a Apusului... cum-necum... în 
toate bătăliile noastre... voi cel puţin ne-ati fost alături... Să 
ne veselim, aşadar, înainte de cea din urmă luptă cu femeia 
cu coasă, ce nu ne va ierta, pe nici unul... 

— Vivat! Crescat! Floreat! 

Spadele lungi sunt smulse din teacă. Strălucesc în 
lumina lumânărilor. Feţele bătrâne, purtând cicatricile 
anilor şi ale războaielor, strălucesc şi ele. 

* 


Masă întinsă. 

Trubadurii se întrec în cântarea virtuţilor şi a faptelor 
de arme. Masa se încovoaie sub bunătăţile robuste, pe 
măsura poftei acestor luptători - care s-au şi luat la hartá - 
nici unul nevoind să pară mai prejos decât celălalt. 

Vlad îi soarbe din ochi, pierdut de admiraţie, când 
bunicul său îi şopteşte, făcându-i cu ochiul: 

— Hai, e vremea... 

Şi nebágati în seamă, se ridică de la masă şi se 
strecoară afară. A 

Străbat lungile si întunecatele coridoare. In curtea 
interioară, îi aşteaptă Mezea şi Simion, cu caii. 

tele mele, ne mai ducem? 


„păca 


— Bunule, noi unde 


— Să petrecem în altă parte! 


98 


PEDEAPSA 


La una din moşiile lui Ene Udobă, nunta fiicei lui lercău 
- Roxana - cu feciorul lui Ene, cavalerul Aliman, cel umblat 
pe la curţi apusene să înveţe bunele purtări - cele de 
cuviinţă. 

Mireasa, negricioasă ca tatăl ei, care o soarbe din ochi, 
e topită după mirele vădit plictisit. 

Boieroaice bine împlinite presară boabe de grâu peste 
creştetele mirilor, cântând din răsputeri... 

Oaspetii înfulecă de zor. Un lăutar proslăveşte fapte de 
arme. 


lar atunci sluger lercáu 
Cu-a lui sabie în mână, 
Ajutat de Dumnezeu 
Bătu ordia păgână! 
Alelei şi foaie verdeeeee 


— Da’ unde, Doamne iartă-mă, se'ntâmplă una ca 
asta? sare Ene Udobă, beat cât cuprinde, că domnia-ta, 
slugere, şi dragă cuscru mare, erai cu proviantul ostirii, cu 
zahereaua... Ehei! zbiară el pe neaşteptate - şi vocea i se 
frânge, pitigáindu-se; îşi dezvăluie pieptul: ... eu sá vă arăt 
rănile ce-am dobândit! Eeeh! scrâşneşte el din dinţi - si 
lăutarul acompaniază - vultur am fost şi vultur am zămislit! 
Să-l iubeşti şi să-l cinsteşti, noră! 


99 


Nora îşi culcă, sfioasă, tâmpla pe umărul lui Aliman, 
care surâde cu toată potcoava dinţilor. 

— Să lăsăm tinerii cu ale lor... răsună glasul cam 
hodorogit al lui Neagotă. A îmbătrânit urât. E gros. Peste 
pleşuvie si-a adus cu migalá suvite albe şi poartă - ca s-o 
ascundă si mai bine - o coronitá de aur, ca lulius Caesar. 
Guşa-i atârnă... Numai îmbrăcămintea e strălucitoare: 
purpură, ţesături în fir de argint, lanţ gros cu cruce bătută 
în nestemate, cizme de marochin cu vulturi la genunchi... 
Tinerii cu ale lor, iar noi cu ale noastre! 

— Cum porunceşti Măria-Ta, cum binevoieşti a porunci! 
zice lercău, cu ochi lunecoşi. 

— Doamne! Să ne vedem odată scápati de nebunul 
bătrân si cu Măria Ta pe tron... să putem rásufla si noi 
usurati... Că de ce am luptat dacă nu să ne bucurăm în 
tihnă de rodul trudei noastre? se jeluie Udobá. Şi văzându-l 
pe lercău cu câtă pioşenie îl priveşte pe pretendent, îşi 
compune o înfăţişare şi mai plină de admiraţie. 

Neagotă tuşeşte, dregându-şi glasul. La un semn răstit 
al lui Ene Udobă, cântecele şi vorbele încetează. 

— Mă întorc de la Constantinopol. Oraşul atârnă de un 
fir de păr!... Când vrea măritul Sultan, atunci îl ia! 

— Precum prea bine ziceti! - strigă lercău, sculándu-se 
în picioare. 

— Regele ungurilor e în hartá mare cu regele 
polonilor... au ei grijile lor. Ce le pasă de noi? 

— Când vá aude omul, i se ia ceata de pe ochi! zice 
Udobă. 

— Şi atunci, noi, viermii pământului... noi să ne dăm 
mari? Să ne luăm de piept cu Puteri nebiruite? 

— Aşa-i! Aşa-i! De ani de zile numai la asta gândim si 
noi... Da' n-am avut cui spune... 

— Tara are nevoie de linişte... şi de un domn care să 
nu le facă pe toate după capul lui... ci după sfatul boierilor 
săi, căci ei, şi nimeni altul sunt temelia ţării! 

— Cuvinte de aur! se precipită lercău să-i sărute mâna. 

— Măria Ta eşti acela! Veşnic am spus-o! îi sărută 
cealaltă mână Ene Udobă; apoi, cu toată greutatea trupului 

rotofei, sare ca o minge, îi ia în braţe pe cei doi miri, îi 
sărută lipicios: 

— Cresteti şi vă înmulţiţi şi stápániti pământul! 

— Ho, paharnice! Nu huli! zice un preot, slab ca o 
scândură. Astea le-a spus Dumnezeu lu' Adam şi Evei! 

— Da' ce? Pe moşia mea nu-s eu Dumnezeu? 

Zbârnâind ca un bondar, o săgeată îi zboară cupa din 
mână. 

Uluiţi, Udobă si mesenii săi văd cum în fiecare 
fereastră s-a ivit un cap de oştean cu priviri rele. 

Neagotă, livid, face încercări deznădăjduite să se ridice 
din jilt. 

— M-aţi atras în cursă, nemernicilor! bâiguie el. 

Se aud pinteni, zángánind rar, tot mai aproape. 

Mircea se iveşte în pragul uşii - bătrân, drept ca un 
stejar, cu ochii scăpărând. E atâta măreție în înfăţişarea lui, 
încât - pe rând - toţi cad în genunchi, pe locul unde se află 
fiecare. 

— Vere Neagotă... o dată te-am iertat... Poate de 
atunci ai deprins... pe unde vei fi umblat... meşteşugul 
armelor... 

Şi îşi scoate spada din teacă. 

Cu o sfortare supraomenească, Neagotă încearcă să se 
scoale din jilt. Un geamát îi scapă printre dinţii încleştaţi de 
groază. Cade pe masă. Capul îi sună ca o bilă de lemn. 
Simion Ciungul îl scutură de umărul gras, inert. 

li vâră mâna sub tunică, la piept. 

— O crăpat inima-n el... spune firesc. 

— N-avea ce să-i crape! spune Mircea scurt. 

Se întoarce spre lercău şi Udobă, care au căzut în 
genunchi. Udobă plânge cu sughituri. 

— lertare, stăpâne milostiv... Mi s-au tulburat minţile... 
N-am ştiut ce fac... 

lercău se zbuciumă să-şi găsească graiul: 

— Măria Ta! Eu l-am atras la nunta fetei mele, ca să ţi-l 
dau în mână... 

O clipă pare că Mircea îl va tăia pe loc. 

Se stăpâneşte cu greu. 

Roteste priviri cumplite. 

Şi deodată privirea i se luminează: l-a văzut pe Vlad: 

— Judecă-i tu! 

Un murmur de uimire, repede stávilit de privirea 
îngheţată a lui Mircea. _ 

O uluitoare schimbare se petrece în fiinţa copilului. Isi 
îndreaptă umerii. Pare a creşte. 

Páseste în faţă; face un semn spre mesele încărcate cu 
resturile festinului. 

— Faceţi curăţenie! 

Oştenii răstoarnă mesele, cu tot ce e pe ele: le aruncă 
pe ferestre afară, în curte, unde se sfarmă. 

In curte, slugile se năpustesc asupra resturilor. Cu o 
lovitură grea... Mezea zboară o halcă de carne din mâna 
unui hámesit: 

— Ce? Eşti câine să mănânci rămăşiţe? 

Incăperea, goală acum, pare mai mare. 

Un jilt la perete, în care stă Mircea cu bărbia în pumn. 

Alt jilt - în mijloc - în care trupul lui Vlad pare că se 
pierde. 

In faţa lui, cu mâinile legate, cei doi trădători. 

Vlad trage cu ochiul spre bunicul său, apoi... îşi 
propteşte şi el bărbia în pumn. 

— Dezlegaţi-i! 

— De ce? se miră Mircea. 

— N-am hotărât încă dacă-s vinovaţi ori ba! 

Şi, pe neaşteptate, copilul se înfurie: - Şi dacă te 
amesteci, mă scol de-aici! M-ai pus să judec, lasă-mă să 
judec! 

Mircea îşi ascunde zâmbetul, dar ochii i s-au umezit: 

— Fii bun şi iartă, Măria-Ta, spune, cu gravitate. 

Între timp, mâinile celor doi au fost dezlegate. 

Vlad îi priveste lung şi ei nu pot suporta privirea curată 
şi strápungátoare a copilului. 

— Cum vă cheamă? 

— Ene Udobă... 

— lon lercău... 

— Ce rang aveti? 

— Paharnic... 

— Sluger, zice lercău şi - întorcându-se spre Mircea; 
Măria Ta, eu l-am atras la nuntă, să ţi-l pot da legat în 
mână... 

Dar faţa lui Mircea e ca o mască de piatră. Face doar 
un semn cu mâna că l-a lepădat de la el. 

— Ce avere aveţi? continuă, necruţător. 

— Moşii... 

— Câte? 

— Unsprezece, zice Udobă. 

— Opt, şopteste lercău. 

— Şi rangurile... moşiile... de la cine le aveţi? 

După o pauză - căci, cu groază, amândoi simt încotro îi 
trage logica necruțătoare a acestui copil - ei soptesc: 

— De la Măria Sa... Mircea Voievod... 

— Nu se aude. Mai tare! 

— De la Mircea Voievod! zice rágusit lercáu. 

— Mai tare! 

— De la Mircea Voievod! izbucneşte în plâns Ene 
Udobă... 

Vlad se întoarce Spre Mircea: 

— E bine? 

— Ai poruncit să nu mă amestec. 

Vlad se întoarce din nou către cei doi: 

— Şi drept răsplată aţi uneltit împotriva Măriei Sale, 
împreună cu Neagotă Trădătorul! 

— Măria Ta... - se reped amândoi - ... nu te grăbi... stai 
să vezi... ascultă-ne şi pe noi... 

— Vă ascult: aţi uneltit au ba? 

— Măria Ta... se smiorcăie Udobă. 

— Nu! Nu! Nu! se bate lercău cu pumnul în piept. 

— Atunci ce căuta aici? 

— Ne era oaspete... 

— Şi acela ce bea şi mănâncă la o masă... cu unul... 
cunoscut de toată lumea ca vânzător de ţară... el, ce este? 

Cei doi tac. 

Vlad se ridică... Cei doi îngenunchează... Cu mâna 
stângă Simion îşi şterge o lacrimă: a venit clipa dreptăţii. 

Ochii negri ai copilului au brusc o sclipire cumplită, ca 
şi cum s-ar umple de sânge: 

— Să fie trasi în ţeapă! 

În încăpere au rămas numai bunicul şi nepotul. 

De afară, se aud urletele cumplite ale celor doi 
supliciati. 

Vlad - pe care Mircea îl priveşte cu o atenţie încordată 
- tremurá tot. 

Se întoarce cu spatele spre fereastră... Nu mai poate 
răbda rácnetele sfásietoare ale celor doi... Işi astupă 
urechile. 

Mircea vine lângă el şi - cu blándete dar ferm - îi ia 
palmele de pe urechi: 

— Nu poţi lua hotărâri, fiul meu, mai ales privind viaţa 
oamenilor... şi apoi să-ţi astupi urechile... ori să fugi de 
răspunderea pe care ţi-ai luat-o... 

Cu lacrimile curgându-i pe obraji, Vlad strigă: 

— Erau vinovaţi! Îşi merită soarta! 

Mircea îl ia de umăr şi-l duce la fereastră: 

— Atunci n-ai de ce să te temi că vei visa urât! 

Stau asa - un timp - unul lângă altul. 

Şi deodată, se aude vocea - iarăşi vioaie ca un clopoțel 
de argint - a copilului: 

— Bunule! Să-ţi spun taina pe care ţi-am ghicit-o... Vrei 
să faci pace dreaptă cu turcul... că ceilalţi îţi sunt de ajutor 
numai cu vorba... şi ai hotărât să má trimiti pe mine 
ostatec... că ti-s drag şi ai încredere în mine... să-i pipăi 
unde-s slabi... şi când va veni ceasul, să ştiu cum să-i 
lovesc!... Aşa? 

Faţa lui Mircea a devenit albă ca varul. Ochii i se 
umezesc. Încet, solemn, ia mánuta lui Vlad, o sărută. 
Sopteste: . 

— Acum slobozeste Doamne, pre robul táu!... 

ÎNŢELEGEREA 


Curtea de Argeş, 1418. 

Intr-o odaie de taină, cufundată parcă în pământ, ca un 
fund de fântână, marginită - sus - de o subţire balustradă 
de piatră, de unde vine o lumină împuţinată. Mihail 
Voievod, a cărui întreagă înfăţişare arată oboseala, 
nehotărârea, Sevastocratul Kondilas şi Izeddin-Bey. 

Vorbeşte cu emfază şi inflexiuni abile, Kondilas: 

— Aşadar iată: acestea sunt condiţiile pe care Măritul 
Sultan Mehmed... uitând cu mărinimie că voievodul Mircea 
a sprijinit împotrivă-i, pe fratele său Musa... 

Tot timpul, Izeddin întăreşte, dând din cap, cele spuse 
de Sevastocrat. 

— Însuşi stăpânul meu... de Cristos iubitul şi de Cristos 
iubitorul Autocrat Manuel, vă sfătuieşte - prin gura mea 
nevrednică - sá nu îngreuiaţi eforturile sale pentru 
statornicirea unei păci durabile... printr-o încăpățânare care 
vă va costa scump. Impáratul văzând că-i nesocotiti 
părerile, nu vă va sări în ajutor punând în cumpănă soarta 
ţării sale... 

Izeddin dă mereu din cap. 

— Neînchinându-vă... veţi arăta lumii că voi sunteţi 
pricină de război, de necreştinească gâlceavă... e 

Mihail e întruchiparea nehotărârii chinuitoare. Işi 
şterge mereu palmele asudate, îşi fereşte privirile. Vocea îi 
e uşor tremurată, ca şi cum ar ascunde sau ar stăpâni un 
plâns mocnit. 

— Eu... chiar dacă aş da dreptate şi ascultare acestor 
cuvinte înțelepte... nu pot hotărî... Impart domnia cu tatăl 
meu, dar de fapt... 

— De fapt - spune cu asprime Kondilas - singura 
piedică în calea păcii e voievodul Mircea! 

Mihail nu răspunde. Coboară doar pleoapele în semn 
de încuviinţare tacită. 

— Care e mâncarea favorită a bătrânului voievod? 

În clipa aceea, ca un răspuns, de sus, spada grea a lui 
Mircea cade pe masă. 

Cei trei tresar. Îşi ridică privirile. 

încadrat de Mezea si de Simion care poartă făclii 
Mircea, îi priveşte de la înălţime. 

Cu un surâs uleios, Sevastocratul face o complicată 
reverență. 

Mihail stă cu ochii plecați; pare că se roagă. 

Izeddin, cu o umbră de surâs, se ridică şi se înclină. 

— De ce râzi, Izeddin Bey? 

— Pentru că soarta mea e să-ţi cad mereu în mână. O 
să-mi da drumul şi de data asta? 

Râsul lui Mircea trezeşte ecouri lungi... Se opreşte, 
deodată: 

— Du-te şi spune stăpânului tău că asemenea lucruri 
cum e pacea ori războiul nu se hotărăsc prin interpusi... 
Spune-i că sunt gata să-l întâlnesc... aşa cum se cuvine 
între doi oameni care au fost binecuvántati... sau 
blestemati de soartă... cu puterea de-a hotărî soarta 
altora... 

x 


Mircea stă singur în sala tronului, potopită de umbrele 
serii. Numai o singură făclie îşi joacă lumina părelnică pe 
pereţii groşi. 

Se aud paşi. Cu privirea în pământ, cu pleoapele 
plecate Mihail se apropie. 

Se opreşte în faţa tatălui său. Pare că va cădea în 
genunchi. 

— Ridică-ţi privirea, Mihaile, spune Mircea. 

Şi... în clipa când îşi înalţă faţa, Mihail e altul! Toată 
moliciunea, nehotărârea au dispărut. Mişcările îi sunt vii, 
ochii strălucitori, buzele i se încreţesc într-un zâmbet, care 
se preface într-un hohot de râs ce trezeşte ecouri prelungi 
sub boltele afumate. Mircea râde şi el. Bate din palme. 
Spune unui slujitor tăcut care s-a ivit: Adu-ne cupe cu vin... 
A fost cam greu, fiule? 

— Uh! face Mihail şi se şterge pe frunte, ca şi când ar fi 
tăiat lemne. 

— Când domneşti trebuie să ştii şi să te prefaci, zice 
Mircea... 

— Am învăţat aşa de bine, că până şi nevastă-mea... 
crede că am uneltit împotriva tatălui meu... 

— Inseamná că nici ceilalţi n-au bănuit nimic... E bine 
că i-ai putut pipăi... Îţi multumesc, fiul meu, pentru slujba 
bine dusă la capăt... De ce oftezi? 

— Feciorul-meu... s-a înmuiat de cât învăţat să se 
ploconească... 

— Să-l dai pe mâna lui Mezea, să-l dezvete. 

Beau un timp în tăcere. 

— Ce-ai hotărât Măria Ta? 

— Tu ce ai hotărî în locul meu? 

Se privesc în ochi. Într-un târziu, Mircea spune: 

— Aşa €... Ai dreptate... 

x 


Toamna a aruncat mii de culori peste luncile Dunării. 

Un caiac de paradă, de pe bordurile căruia covoare 
scumpe îşi înmoaie franjurile în apă... înaintează fără 
zgomot pe apa ce curge domol. 

Sub un baldachin roşu, Sultanul Mehmed. În afară de 
tăietura bárbii şi a mustátilor, e leit tatăl său Baiezid - dar 
fără eleganța şi nervozitatea de cal de rasă a acestuia, totul 
e moale - trăsăturile, mişcările, privirea alunecă, umerii 
sunt căzuţi, ca şi cum povara ce-o poartă ar fi prea mare şi 
îmbrăcămintea, cu toată platoşa de argint cu intarsiuri 
complicate de aur, e prea efeminată: prea multe falduri de 

mătase grea... Izeddin, plin de satisfacţie, se sileşte să n-o 
arate. Ar fi primejdios pentru viaţa lui. 

Caiacul acostează pe malul unui ostrov împădurit. 

Sultanul e coborât pe braţe. 

O cărăruie, proaspăt bătătorită printre tufele sălbatice, 
duce la un luminiş unde Mircea, asezat pe o buturugă, 
aşteaptă. E îmbrăcat la fel ca acum douăzeci de ani, când a 
venit în cortul lui Baiezid. Se sprijină în marea spadă de 
luptă. 

La ivirea Sultanului se ridică. Faţa lui e de nepătruns. 

Se înclină. Sultanul îl salută cu mâna la frunte, buze, 
inimă. Apoi, zâmbind, începe: 

— Îmi amintesc de chipul Măriei Tale, deşi eram copil, 
când l-am văzut la Rovine... 

— E bine cá-ti aduci aminte, Măria Ta... Ne vom 
înţelege mai uşor. 

Sultanul simte lovitura. Zâmbetul începe să i se 
şteargă de pe buze: 

— Ce-ai venit să-mi ceri? 

— Eu? Nimic - spune Mircea. 

Sultanul îşi dă seama că nu se poate măsura cu el pe 
acest teren. 

Se apropie, îi pune mâna pe umărul îmbrăcat în zale şi 
începe pătimaş: 

— Voievodule Mircea, e vremea să ne înţelegem... Ce 
rost are să vărsăm sânge? 

— Uneori are... spune încet Mircea. 

— Ştii că eşti singur... în faţă, dincolo, e toată oştirea 
mea. Nu ştiu care va fi sfârşitul bătăliei... S-ar putea să 
învingi iarăşi. Şi?... Vom veni mai multi... căci destinul 
Islamului e să meargă tot înainte... tot înainte... în clipa 
când se va opri fie numai să-şi tragă suflarea... e pierdut... 
Eşti un zid care ne împiedică... Vreau să-l ocolesc... 

— Şi care-i preţul? 

— Tratatul pe care-l cunoşti... Tara, se va cârmuli si mai 
departe după legile ei... domnitorul va avea dreptul să facă 
război şi pace...acela de viaţă şi de moarte asupra supusilor 
săi... 

— De judecată!... 

— Niciodată, nici o moschee nu se va ridica pe 
pământul Ţării Româneşti... 

Se opreşte - ca lovit de un gând ciudat. 

—... nici dacă ai fi învingător, n-ai putea subscrie 
tratat mai priincios... 

— Care-i preţul? 

— Un semn al supunerii... 

Sprânceana lui Mircea se încruntă; Sultanul spune 
repede: 

— Al înţelegerii... Domnitorul va avea grijă să trimită 
Porții, în fiecare an, trei mii de piaştri roşii ai ţării, 40 de 
şoimi şi 40 de iepe... lar ca dovadă de încredere, un vlăstar 
din Casa Domnească va primi învăţătură la curtea 
noastră... 

Priveşte pieziş, tresare uşor: mâna înmănuşată în oţel 
a lui Mircea s-a întins spre el. O strânge, grăbit: 

— Vă veţi ţine de aceste înţelegeri? întreabă Mircea. 

— Eu, da... 

— Urmaşii? 

— Nu pot răspunde pentru ei... Tu poţi pentru ai tăi? 
(Mircea tace). 

— Îți voi trimite acest nepot, drag inimii mele. E mic, 
neştiutor întru ale vieţii. Va fi mai primitor la ceea ce îi veţi 
arăta... 

— Voi porunci să fie instruit laolaltă cu fiii mei... 

Se înclină unul celuilalt; îşi întorc spatele. 

Barca Sultanului se apropie de mal.  Izeddin 
îndrăzneşte: 

— Fie-mi îngăduit să firitisesc pe Luminátia Ta, pentru 
supunerea, fără război, a lui Emirdji! 

Sultanul coboară... Se întoarce spre Izeddin: 

— Supunere?... strigă el. Apoi, pe neaşteptate cu un 
glas şoptit, făcând un semn spre Izeddin: Tăiaţi-i capul... 

* 


O plută pe care însuşi Vlad Dracul, fiul Domnului, 
bărbos, ciufulit, neîngrijit de atâta stat în tabără, dar cu 

colanul Dragonului pe piept, o împinge cu o prăjină lungă 
pe apele domoale, verzui ale Dunării. 

— Ei, cum e Măria Ta? Ne măsurăm cu păgânul? 

— Deocamdată nu, Vlade... Cât vom fi tari şi 
nedezbinati, n-o sá îndrăznească... Nu poţi face nimic 
împotriva unor oameni... care sunt gata să moară până la 
unul, decât să trăiască robi... Asta i-am învăţat la Rovine... 

— O să uite, tată şi Doamne... 

— Se poate! Însemnat e să nu uităm noi. Noi şi urmaşii 
noştri... 

Brusc se întoarce. Priveşte cu drag chipul asudat, 
bărbătesc al feciorului său mijlociu. li pune mâna pe umăr: 

— Feciorul tău... 

Ca atins de o presimtire rea, Vlad Dracul se întunecă. 

— Ce e cu el? 

Mircea îl priveşte lung; îi pune mâna pe umăr: 

— Mi-e drag de el. Tare drag. 

Pe malul mării care-şi întinde pânza albastră până în 
zarea părelnică, Mircea cel Mare, în armură argintie, dar 
fără coif, cu părul alb revărsându-i-se pe umeri... 

La o oarecare depărtare - în spatele lor - Curtea... 
Mihail poartă si el armură... Elisaveta nu înţelege nimic; îl 
priveşte cu spaimă pe fiul ei Dan şi el schimbat, într-o 
ţinută de oştean tânăr, lipindu-se de umărul tatălui său, şi 
căutându-i privirile, ca şi cum acum l-ar descoperi. 

Vlad Dracul, bărbos şi el în armură apuseană, strânge 
cu degetele înmănuşate în oţel braţul frumoasei sale soţii 
care luptă cu plânsul. 

— Copilul meu... copilul meu, şoptesc buzele ei roşii. 

— Slujba ţării, Doamnă, spune încet, dar ferm Vlad. 

Boieri, cler... 

In faţa lui Mircea, Kondilas, plin de sine, fericit că şi-a 
dus cu bine la capăt misiunea şi poate a mai câştigat 
Constantinopolului câţiva ani de supravieţuire. 

. între el şi Mircea, Vlad cel mic, viitorul Tepes - în 
armură şi el. 

Bunicul şi nepotul se privesc lung. 

— Bunule, spune în şoaptă Vlad, n-am uitat nimic din 
ce m-ai învăţat cu vorba şi cu fapta... 

— Să nici nu uiţi. Ti-am dat în păstrare moştenire 
scumpă. Cea mai scumpă. 

— Ştiu, Bunule. 

— Spune-o. 

Cu glasul lui cristalin, dar ferm, Vlad rosteşte: 

— Voievod şi Domn, singur stăpânitor a toată ţara 
Ungrovlahiei şi a părţilor de peste munţi, încă şi spre părţile 
tătărăşti şi herteg al Amlasului şi Făgăraşului şi Domn al 
Banatului Severinului şi de amândouă părţile peste 
Podunavia, încă până la Marea cea Mare! Am zis bine? 

— Bine, nepoate... 

De undeva, dinspre Mare, răsună trâmbiţe. 
Sevastocratul se înclină grațios: 

— Se ridică vântul, stăpâne... Pânzele corăbiei s-au 
umflat... 

Nici Mircea, nici Vlad nu-i dau nici o atenţie... N-au ochi 
decât unul pentru altul. 

— Bunule! 

— Zi. 

— Mie-mi cam vine să plâng... 

— Şi mie, spune Mircea încet. 

— Atunci să ne luăm rămas bun, să nu ne facem de 
râs, bărbaţi în toată firea... Rămâi cu bine, Bunule... 

— Umblă sănătos... Măria Ta... 

Vlad surâde. 

Curtea se înclină. 

Vlad se întoarce. Porneşte spre malul mării, precedat 
de Kondilas care face temenele gratioase. 

Clerul intonează cântece de slavă. 

Faţa împietrită a lui Mircea priveşte întinderea albastră 
a mării. 

E seară... Cerul s-a acoperit de nori negri şi valurile se 
zbuciumă, înspumate. 

Mircea cel Mare e tot acolo, cu părul lui alb fâlfâind în 
vântul dezlántuit. 


112 


SFÂRŞIT 


113 


CUPRINS 


IST AA A 3 
NEPOTUL. A A L 17 
(SILA: OR LA ¿IA lA A aie 00 32 
KOSSOVORO)ER....... CR o eee edita 41 
SILA HBOS rt E: ce ci << << 0 0 53 
OVINA ls a cc cc 0 0 TRA 62 
INEARDEANIN A. ot. q a its: 84 
ATELEGERNS ee ARIE a A aa RENI RR 98 
ANA AA A AA A 105 


ISE e an Na 
Ge A o SA 
qa A 


a ele ( A 


AN 


XE h N 9 EA : SS 
să A AM a 


Y 
IX O Ia dA 
Hin CTHATIOMII % 


KOELO. 
FINA! 


EN 


(> 


